IOIG ge Dhivehi media team ge head akah "Mihaaru" ge Hamdhoon | Mihaaru\nހަމްދޫން "މިހާރު"ގެ ވޯލްޑް ކަޕް ގައިޑެއް ހިފައިގެން. --މިހާރު ފައިލް ފޮޓޯ\nއައިއޯއައިޖީގެ ދިވެހި މީޑިއާ ޓީމުގެ ހެޑަކަށް "މިހާރު"ގެ ހަމްދޫން\n30 ޖޫން 2019 - 14:095comments\nއިންޑިއާ ކަނޑުގެ ޖަޒީރާ ގައުމުތަކުގެ ކުޅިވަރު މުބާރާތް ކަވަރުކުރާ ދިވެހި މީޑިއާ ޓީމުގެ ހެޑަކަށް ހަމްދޫން ހަމަޖެއްސިއިރު އޭނާ އަކީ އެމްއޯސީގެ މީޑިއާ ކޮމިޝަންގެ މެންބަރެއް ވެސް މެ އެވެ.\nއެމްއޯސީގެ ސެކްރެޓަރީ ޖެނެރަލް އަހުމަދު މަރްޒޫގް (މަރޭ) "މިހާރު" އަށް މިއަދު ވިދާޅުވީ މީޑިއާ ޓީމުގެ ވެރިއަކަށް ހަމްދޫން ހަމަޖެއްސީ ގޭމްސްގައި ބައިވެރިވާ ހުރިހާ ކުޅިވަރުތަކެއްގެ އިސްވެރިންގެ އިއްތިފާގުން ކަމަށެވެ.\n"މީޑިއާ ޓީމަށް ބަލާއިރު އެންމެ ތަޖްރިބާކާރު ބޭފުޅަކީ ހަމްދޫން. އޭނާ އަކީ އެމްއޯސީގެ މީޑިއާ ކޮމިޝަންގެ މެންބަރެއް ވެސްމެ. ވޭތުވެދިޔަ ހަތަރު އަހަރު ހަމްދޫން ވަނީ އެމްއޯސީއާ ވަރަށް ގާތުން މަސައްކަތް ކޮށްފައި،" މަރޭ ވިދާޅުވި އެވެ.\nއޭނާ ވިދާޅުވީ އަންނަ މަހު 19-29 އަށް އޮންނަ ގޭމްސް ކަވަރު ކުރާ ހުރިހާ ނޫސްވެރިން ވެސް ހަރަކާތްތެރިވާނީ އެމްއޯސީގެ ރިޕޯޓަރުންގެ ގޮތުގައި ކަމަށެވެ. އަދި ހުރިހާ ކުޅިވަރެއް ކަވަރު ކުރެވޭ ގޮތަށް ނޫސްވެރިންގެ މަސައްކަތް އިންތިޒާމް ކުރާނީ ހަމްދޫން ކަމަށް މަރޭ ވިދާޅުވި އެވެ.\n"މިހާރު" ނޫހުގެ އެޑިޓަރު މޫސާ ލަތީފް ވިދާޅުވީ ހަމްދޫނަކީ މިހާރު ރާއްޖޭގައި ހުރި އެންމެ ހުނަރުވެރި އެއް ކުޅިވަރު ރިޕޯޓަރު ކަމަށެވެ.\n"އޭނާ އަކީ އެ މަސައްކަތުގައި ލޯބިޖެހި، އެންމެ ފުރިހަމަ އަށް ކަވަރުކުރަން އިސްކަންދޭ ނޫސްވެރިއެއް،" މޫސާ ވިދާޅުވި އެވެ.\n"މިހާރު އިން ވަރަށް ހިތްހަމަޖެހޭ ހަމްދޫންއާ އެފަދަ ޒިންމާއެއް ހަވާލުކުރީތީ. ވަރަށް ރަނގަޅު ކަވަރޭޖެއް ފެންނާނެ ކަމަށް އުއްމީދު ކުރަން."\nމީޑިއާ ކައުންސިލް އިން ހޮވާ އެންމެ މޮޅު ނޫސްވެރިޔާގެ މަގާމު 2015 ވަނަ އަހަރު ހޯދާފައިވާ ހަމްދޫން ވަނީ ރާއްޖޭގެ ކުޅިވަރު މުބާރާތްތަކުގެ އިތުރުން ބައިނަލްއަގުވާމީ ވަރަށް ގިނަ ކުޅިވަރު މުބާރާތްތައް ވެސް ކަވަރުކޮށްފަ އެވެ. "ރާއްޖެ" ނޫހުން 2008 ވަނަ އަހަރު ނޫސްވެރިކަމުގެ މަސައްކަތުގެ ތެރެއަށް ވަތް ހަމްދޫން ވަނީ "ހަވީރު" ނޫހުގެ ކުޅިވަރު ޑިޕާޓްމަންޓުގެ އިސްވެރިއެއްގެ ގޮތުން މަސައްކަތް ކޮށްފަ އެވެ. އޭނާ ވަނީ ރިޔޫނިއަންގައި އެންމެ ފަހުން ބޭއްވި އައިއޯއައިޖީ ވެސް ކަވަރުކޮށްފަ އެވެ.\nއައިއޯއައިޖީގައި ރާއްޖޭގެ އިތުރުން ވާދަކުރަނީ މޮރިޝަސް، ރިޔޫނިއަން އައިލެންޑްސް، ކޮމޮރޯސް، މެޔޯޓް، ސީޝެލްސް އަދި މަޑަގަސްކަރަ އެވެ.


ރާއްޖޭން ބޭރުން އައިސް މިހާރު ކަރަންޓީނުގައި ތިބި މީހުން ކަރަންޓީނުން ދޫކުރުމަށް ނިންމައިފި! | Sandhaanu\nރާއްޖޭން ބޭރުން އައިސް މިހާރު ކަރަންޓީނުގައި ތިބި މީހުން ކަރަންޓީނުން ދޫކުރުމަށް ނިންމައިފި!\nމި މަހުގެ 23 ވަނަ ދުވަހުގެ ކުރީން ރާއްޖެ އައި މީހުންގެ ތެރެއިން ކޮވިޑް-19ގެ ވެކްސިނެއްގެ ޑޯޒްތައް ފުރިހަމަކޮށް 14 ދުވަސް ވެފައިވާ މީހުން ކަރަންޓީންގައި ހަތް ދުވަސް ވެފައިވާނަމަ އެމީހުން ކަރަންޓީނުން ދޫކޮށްލަން އެޗްޕީއޭ އިން ނިންމައިފިއެވެ.\nއެޗްޕީއޭ އިން ނެރުނު އެންގުމުގައި ބުނެފައިވަނީ ކޮވިޑް-19ގެ ވެކްސިނެއްގެ ޑޯޒްތައް ފުރިހަމަކޮށް 14 ދުވަސްވެ ރާއްޖެ އައިސްފައިވާތާ ހަތް ދުވަހުގެ މުއްދަތަށް ކަރަންޓީނުގައި ތިބި މީހުން ކަރަންޓީނުން ދޫކޮށްލަން އަންގާފައިވާ ކަމަށެވެ. އަދި އެ މީހުންނާ އެކުގައި ދަތުރުކޮށް ރާއްޖެއައިސްވެފައިވާ ވެކްސިން ނުޖެހޭ އުމުރުގެ ކުޑަކުދިންވެސް ކަރަންޓީނުން ދޫކޮށްލަން ޖެހޭކަމަށް އެ އެންގުމުގައި ބުނެފައިވެއެވެ.\nރާއްޖެއަށް އެތެރެވިތާ ފަސް ދުވަހާއި ހަތް ދުވަހާއި ދެމެދުގެ މުއްދަތު ހަމަވެފައިވާ ފަރާތްތައް ވަގުތުން ޕީސީއާރ ޓެސްޓު ހެދުމަށް ވެސް އެނިންމުމުގައި ވަނީ އަންގާފައެވެ. އަދި ރާއްޖެއަށް އެތެރެވިތާ ފަސް ދުވަސް ފުރިހަމަނުވާ ފަރާތްތަކުން ރާއްޖެއަށް އެތެރެވިތާ ފަސް ދުވަހާއި ހަތް ދުވަހާ ދެމެދުގެ ތެރޭގައި ޕީސީއާރ ޓެސްޓު ހެދުމަށް ވެސް އެޗްޕީއޭ އިން ވަނީ އަންގާފައެވެ.\nރާއްޖޭގައި ކޮވިޑް-19 އަށް ޕޮޒިޓިވްވެ ބަލިން ފަސޭހަވެފައިވާ މީހުންގެ ތެރެއިން ފައްސިވެ ސުންކު ނެގި ތާރީޚުން ފެށިގެން ރާއްޖެ އަންނަ ދުވަހާ ހަމައަށް 60 ދުވަސް ހަމަނުވާ ފަރާތްތައް ވެސް ކަރަންޓީނުން ދޫކޮށްލަން ވަނީ ނިންމާފައެވެ. އަދި މީހުންނާ އެކުގައި ދަތުރުކޮށް ރާއްޖެއަށް އެތެރެވެފައިވާ ވެކްސިން ނުޖެހޭ އުމުރުގެ ކުޑަކުދިން ރާއްޖެއަށް އެތެރެވިތާ 5-7 ދެމެދުގެ މުއްދަތު ހަމަވެފައިވާނަމަ ވަގުތުން ޕީސީއާރު ޓެސްޓު ހަދަން ޖެހެއެވެ.\nރާއްޖެއަށް އެތެރެވިތާ ފަސް ދުވަސް ފުރިހަމަނުވާ ފަރާތްތަކުން ރާއްޖެއަށް އެތެރެވިތާ ފަސް ދުވަހާއި ހަތް ދުވަހާ ދެމެދުގެ ތެރޭގައި ޕީސީއާރް ޓެސްޓް ހަދަން ޖެހޭނެއެވެ.


SunOnline: Bahusakee,2fuluhun hayyaru kuran veetha?\nބަހުސަކީ، ދެ ފުލުހުން ހައްޔަރު ކުރަންވީތަ؟\nޝަފްނާ ހުސައިން 08 Sep 2019, 08:46\nރަހީނުކޮށް މަރާލާފައިވާ މިނިވަން ނޫހުގެ ނޫސްވެރިޔާ އަހްމަދު ރިލްވާން އަބްދުﷲގެ މައްސަލައިގައި ރައީސް އިބްރާހިމް މުހައްމަދު ސޯލިހު އެކުލަވާލެއްވި "ގެއްލުވާލާފައިވާ މީހުންނާއި ގޮތް ނޭނގޭ މީހުންގެ މަރުތައް ތަހުގީގު" ކުރާ ރިޔާސީ ކޮމިޝަނުން ނެރުނު ތަހުގީގު ރިޕޯޓުން މުއައްސަސާތަކުން ވެފައިވާ އިހުމާލާގައި އެކަމުގައި ފަސްއަޅައި ފޮރުވުމަށް ފުލުހުންގެ ތެރެއިން ބަޔަކު ރާވައިގެން ކަންތައްތަކެއް ހިންގިކަން މި ވަނީ އާންމުވެފަ އެވެ.\nތަހުގީގު ރިޕޯޓުން އެންމެ ބޮޑަށް ފާހަގަވީ އެއް ކަމަކީ، ރިލްވާންގެ މައްސަލައިގައި ފުލުހުންގެ އިންޓެލިޖެންސް ޔުނިޓުން އެ އިހުމާލުވެފައިވާ މިންވަރެވެ. ރިޔާސީ ކޮމިޝަންގެ ރިޕޯޓްގައި ވަރަށް ސޮރީހަ ބަހުން ބުނަނީ، ރިލްވާން ރަހީނުކޮށް މަރާލުމުގެ ހާދިސާއާ ގުޅިގެން އޭރު އިންޓެލްގެ ވެެރިންގެ ގޮތުގައި ތިއްބެވި ބޭފުޅުން ޒިންމާވާން ޖެހޭނެ ކަމަށެވެ.\nއެ ރިޕޯޓުގައި ޕޮލިސް އިންޓެލްގައި މަސައްކަތް ކުރަމުން ދިޔަ ދެ ފުލުހަކަށް ބޮޑެތި ތުހުމަތުތަކެއް ވަނީ ކޮށްފަ އެވެ. އެއީ ޕޮލިސް ކޯޕްރަލް މުހައްމަދު ޖިނާހު (ސާވިސް ނަމްބަރު 4493)އާއި އިބްރާހިމް ރިއްފަތު (ސާވިސް ނަމްބަރު 3246) އެވެ.\nމީގެ ކުރިން ފުލުހުންގެ ބްރީފިންއެއް -- ފޮޓޯ/ޕޮލިސް\nރިލްވާންގެ މަރުގެ މައްސަލައިގައި އެ ކޮމިޝަނުން އެކުލަވާލައި ރައްޔިތުންގެ މަޖިލީހަށް ފޮނުވާފައިވާ ހުލާސާ ރިޕޯޓުގައި ބުނެފައި ވަނީ 2014 ވަނަ އަހަރުގެ އޭޕްރީލް މަހުގެ 24 ވަނަ ދުވަހުން ފެށިގެން ކޯޕްރަލް ޖިނާހު އަދި ކޯޕްރަލް ރިފްއަތު، ރިލްވާންގެ ފޯނު ކޯލުތައް އިންޓަސެޕްޓުކޮށް އަޑު އަހަމުން ގެންދިޔަ ކަމަށެވެ.\nއަދި ރިލްވާން ސީރިއާއަށް ގޮސް މަރުވެފައިވާކަން ދެއްކުމަށް ޕާސްޕޯޓު ހަދަން ވެސް ދެ ފުލުހުން މަސައްކަތް ކުރި ކަމަށް ރިޕޯޓުން ފަޅާ އެރި އެވެ.\nއެއާ އެކު ގިނަ ބައެއްގެ ގޮވާލުމަކަށް ވެފައި އޮތީ، ދެ ފުލުހުން ވަޒީފާއިން ވަކިކޮށް، ހައްޔަރުކޮށް ދެން މައްސަލަ ބެލުމަށެވެ. ތަހުގީގަށް ލިބިފައިވާ މައުލޫމާތުން އެފަދަ ތުހުމަތު ތަކެއް ކުރެވޭ ދެ ފުލުހަކު އަދިވެސް ވަޒީފާގައި ތިބުމުން ގިނަ ބަޔަކު ވަނީ އެކަމާ ސުވާލު އުފައްދައިފަ އެވެ.\nމައްސަލައާ ގުޅިގެން ގިނަ ބަޔަކު ނުރުހުން ފާޅުކުރަމުން ދަނިކޮށް، މިދިޔަ ބުރާސްފަތި ދުވަހު އެ ދެ ފުލުހުން ވަނީ ވަޒީފާގެ މަސްއޫލިިއްޔަތުން ދުރުކޮށްފަ އެވެ.\nނަމަވެސް އެ ދެ ފުލުހުންނަށް އެޅި އެ ފިޔަވަޅަކީ އާންމުން ހިތް ފުރުނު ފިޔަވަޅަކަށް ނުވި އެވެ. އެ މީހުންނަށްވީ ލުޔި ފިޔަވަޅަކަށެވެ. އެމްޑީޕީއަށް ނިސްބަތްވާ ރައްޔިތުންގެ މަޖިލީހުގެ މެމްބަރުން ވެސް ދެކެނީ އެފަދަ ގޮތަކަށެވެ.\n"ގޭގައި މަޑުކުރަން އެންގުމަކުން ނުފުދޭ، ބަންޑާރަ ނައިބުގެ އެންގުމާއި އެއްގޮތަށް އެ މީހުން ހައްޔަރު ކުރަންޖެހޭ. އަދި އެ ހިސާބުން ވެސް މިކަމެއް ނުނިމޭ، ދެ ފުުލުހުންގެ ސުޕަވައިޒަރާއި، އޭރުގެ އިންޓެލިޖެންސްގެ ވެރިޔާއާ އޭރުގެ ކޮމިޝަނަރާއި އޭރުގެ ހޯމް މިިނިސްޓަރު ވެސް ޒިންމާ ނަގަންޖެހޭ،" މަޖިލީހުގެ ގަލޮޅު ދެކުނު ދާއިރާގެ މެންބަރު މީކާއިލް އަހުމަދު ނަސީމްވިދާޅުވިއެވެ.\nމީކާއީލް ވަނީ ދައުލަތުގެ ވަސީލަތްތައް ބޭނުންކޮށްގެން، ރިލްވާނަށް ފާރަލައި ރިލްވާން މަރާލީ ފުލުހުންގެ މުއައްސަސާއިން ކަމަށް ރައްޔިތުންގެ މަޖިލީހުގައި ކުރިއަށް ދިޔަ ބަހުސްގައި ވެސް ތުހުމަތު ކުރައްވައިފަ އެވެ.\nމީކާއީލްގެ ޓުވީޓަށް ޖަވާބުދެއްވަމުން މާފަންނު މެދު ދާއިރާގެ މެންބަރު އިބްރާހިމް ރަޝީދު ވިދާޅުވީ ރިލްވާންގެ ޕާސްޕޯޓް ހަދަން ދެ ފުލުހުން މަސަތްކަތް ކުރީ ކޮންބައެއް ގެ އަމުރަކަށްތޯ ވެސް ބަލަން ޖެހޭ ކަމަށާއި އަދި އެ އަމުރުކުރި ބަޔަކު ވަގުތުން ހައްޔަރުކުރަން ވެސް ޖެހޭނެ ކަމަށް ވިދާޅުވެފަ އެވެ.\n"ނޫނީ މީހުން މެރުން ދެން ނުހުއްޓުވޭނެ،" މެމްބަރު ވިދާޅުވި އެވެ.\nފުލުހުން މައްސަލައެއްގައި ހިމެނޭ ބަޔަކު ހައްޔަރު ކުރަނީ ---\nޓުވިޓާގައި ނުރުހުން ފާޅުކުރި މީހަކު ބުނެފައި ވަނީ، ސީޕީ އަދި ހޯމް މިނިސްޓަރުގެ އަތުގައި އެއްވެސް ބާރެއް އޮތް ކަމަށް ނުފެންނަ ކަމަށެވެ. އަދި ގޭގައި މަޑުކޮށްލަން އަންގައި، ހެކި ފޮރުވަން ވަގުތު ދެނީތޯ ވެސް މީހަކު ވަނީ ސުވާލު އުފައްދައިފަ އެވެ.\nރިލްވާންގެ ބޭބެ، މޫސާ ރިލްވާން ކުރި ޓުވީޓެއްގައި ބުނެފައި ވަނީ "އަޑީ ދައުލަތް ވަނީ ފުލުސް އޮފީސްތެރޭ މޫލާފައި" ކަމަށެވެ.\nފުލުހުންގެ ނިންމުމާ ދޭތެރޭ ނުރުހުން ފާޅުކުރަމުން ދަނިކޮށް އެޓާނީ ޖެނެރަލް އިބްރާހިމް ރިފްއަތު ވެސް ވަނީ ތުހުމަތު ކުރެވޭ ދެ ފުލުހުން ހައްޔަރު ކުރުމަށް އެދި ފުލުހުންނަށް ސިޓީއެއް ފޮނުވައިފަ އެވެ.\nނަމަވެސް މަރުތައް ބަލައި ރިޔާސީ ކޮމިޝަނާ، ފުލުހުން މަޝްވަރާ ކުރުމަށްފަހު ނިންމީ ކޯޕްރަލް ޖިނާހު އަދި ކޯޕްރަލް ރިފްއަތުގެ މައްޗަށް ޖިނާއީ ދައުވާއެއް ކުރެވޭ ވަރަށް ހެކި ލިބިފައި ނެތް ކަމަށާއި، އެހެންކަމުން އެމީހުން ހައްޔަރު ކުރެވޭނެ ގާނޫނީ ސަބަބެއް ނެތް ކަމަށެވެ. އަދި އިދާރީ މައްސަލައެއްގެ ގޮތުގައި އެ މައްސަލަ ވަނީ ބަލަން ފަށައިފަ އެވެ. އެެއާ އެކު މި ވަނީ ބަހުސެއް ވެސް ފެށިފަ އެވެ.\nއެ ފުލުހުން ހައްޔަރު ނުކުރެވެންވީ ކީއްވެ ހެއްޔެވެ؟\nފުލުހުންގެ ބަޔާނާ ގުޅިގެން ރައްޔިތުންގެ މަޖިލީހުގެ ރައީސް، އަދި ކުރީގެ ރައީސް މުހައްމަދު ނަޝީދު ވެސް ވަނީ ފާޑުވިދާޅުވެފަ އެވެ. އެމަނިކުފާނު ވިދާޅުވީ ރިލްވާންގެ ފޯން ކޯލްތައް އިންޓެލް ދެ ފުލުހުން އަޑުއެހީ، އޮޅުވާލައިގެން ނުބައި ކޯޓް އަމުރެއް ހޯދައިގެން ކަމަށެވެ. ރިލްވާންގެ ފޯން ކޯލްތައް އަޑުއަހަން ހޯދި ކޯޓް އަމުރުގައި އޮތީ، އޭނާގެ ފޯން ކޯލްތައް އަޑުއަހަނީ ދައުލަތާ ދެކޮޅު އަމަލެއް ހިންގުމުގެ ތުހުމަތުގައި ކަމަށެވެ.\n"ރިލްވާންގެ ފޯނު އަޑު އަހާށާއި ރިލްވާނަށް ފާރަލުމަށް އޮޅުވާލައިގެން ކޯޓު އަމުރު ހޯދުން އެއީ ކުށެއް ނޫންތޯ؟ މޯލްޑިވްސް ޕޮލިސް ސާވިސްގެ މައްޗަށް އޮންނަ އިތުބާރު ގެއްލޭ ބާވަތުގެ ވާހަކަތައް އެ އިދާރާގެ މަދު ބަޔަކު ދައްކާ ކަމީ ހިތާމައެއް،" ނަޝީދު ކުރެއްވި ޓުވީޓެއްގައި ވިދާޅުވި އެވެ.\nއެކަމާ ގުޅިގެން ގާނޫނީ ވަކީލް އަދި ކުރީގެ ޑެޕިއުޓީ ޕްރޮސެކިއުޓަރު ޖެނެރަލް ހުސައިން ޝަމީމް ވިދާޅުވީ ރިލްވާންގެ ޕާސްޕޯޓު ހަދަން މަސައްކަތް ކުރި ދެ ފުލުހުންގެ މައްސަލަ، ގާނޫނުލް އުގޫބާތުގެ 310 ވަނަ މާއްދާގެ ދަށުން ތަހުގީގު ކުރެވެން ޖެހޭނެ ކަމަށެވެ.\nއެއީ ސައްހަ ލިޔުމަށް ބަދަލުގެނައުމާއި، އެ ހަދާ ލިޔުން ނަކަލުކުރުމާއި، އަގުހުރި އެއްޗެހި ނަކަލުކޮށް އަސްލުގެ ގޮތުގައި ދެއްކުމާ ގުޅޭ މާއްދާ އެވެ. ޝަމީމް ވިދާޅުވީ އެ ދެ އޮފިސަރުންނަށް ދައުވާ އުފުލޭ ވަރަށް ހެކި އެބަހުރި ކަމަށެވެ.\n"ބަންޑާރަނައިބު ވަކި ގޮތަކަށް ކަމެއް ކުރަން ބުނުމުން، ސީޕީ އެކަމާ ސުވާލު އުފައްދާކަށް ނުޖެހޭ،" ޝަމީމް ވިދާޅުވި އެވެ.\nފުލުހުން ހައްޔަރު ކުރުމުގެ މައްސަލަ ބޮޑު ބަހުސަކަށް ވެފައި ވާއިރު، އެއްބަޔަކު ގަބޫލު ކުރަނީ ކޮމިޝަނުގެ ތަހުގީގު ރިޕޯޓުގައި ހުރި ވާހަކަތަކަކީ އެ ދެ އޮފިސަރުން ހައްޔަރު ކުރަން އެކަށީގެންވާ ވަރުގެ ހެއްކެއް ކަމަށެވެ. އަދި އާންމު ގަބޫލު ކުރުމަކީ، ދެ ފުލުހުން މިނިވަންކަމާއެކު މުޖުތަމައުގެ ތެރެއަށް ދޫވެފައި ތިބުމަކީ ހެކި ނައްތާލަން ފުރުސަތު ދިނުން ކަމަށެވެ.\nއެހެން ނަމަވެސް މައްސަލައާ ގުޅިގެން ގާނޫނީ ވަކީލް އިބްރާހިމް ޝަމީލްގެ ހިޔާލު ތަފާތެވެ. ޝަމީލް ކުރެއްވި ޓުވީޓެއްގައި ވިދާޅުވީ ތަހުގީގެއް ކުރެވުނަސް ޟަރޫރީ ހާލަތެއްގައި މެނުވީ މީހަކު ހައްޔަރުކުރުން ގާނޫނުއަސާސީ އިން މަނާކުރާ ކަމަށެވެ.\n"ހައްޔަރުކުރުމާއެކު ވަކި މުއްދަތެއްގައި ދައުވާ އުފުލަން ގާނޫނުން ލާޒިމްކުރޭ. ޟަރޫރަތެއް ނެތި ހައްޔަރުކޮށްގެން، ތަހުގީގު ނުނިމެނީސް އަވަހަށް ދައުވާ އުފުލަންޖެހުމުން މަންފާލިބެނީ ކާކަށް؟" ޝަމީލް ވިދާޅުވިއެވެ. އޭނާ ވިދާޅުވާ ގޮތަށް މީހުން ހައްޔަރު ކުރުމުގައި ގާނޫނު އަސާސީގައި ހިމަނާފައި އޮތީ ވަރަށް ހަރުކަށި ހަމަތަކެކެވެ.\nގާނޫނު އަސާސީ ބުނާގޮތުން ކުށެއްގެ ތުހުމަތުގައި މީހަކު ހައްޔަރުކޮށް، ގާޒީއެއްގެ ކުރިމައްޗަށް ގެންދާތާ 30 ދުވަހުގެ ތެރޭގައި އެމީހެއްގެ މައްޗަށް ދައުވާ ކުރަން ޖެހޭނެ އެވެ. މައްސަލައިގައި އެކަށީގެންވާ ވަރަށް ހެކި ނުހޯދައި ހައްޔަރުކޮށް، އެ މުއްދަތުގައި ދައުވާ ނުކޮށްފިނަމަ، ދެން އެ މައްސަލައިގައި ދައުވާ ކުރަން ވެސް ހުރަސްތައް އޮވެ އެވެ. އެހެންވެ، ގިނަ ވަކީލުންގެ ނަޒަރުގައި ތަހުގީގުގެ މަރުހަލާގެ ތެރެއިން މީހަކު ހައްޔަރު ކުރަން ވާނީ އެ ނޫން ގޮތެއް ނެތިގެން އެވެ. އަދި ހައްޔަރުކޮށް މީހެއްގެ މިނިވަންކަމުގެ ހައްގަށް އަރައިގަތުމަކީ ގާނޫނު އަސާސީ އާއި ގާނޫނުތައް ބީރައްޓެހި އެހާ ތަރުހީބުދޭ ކަމެއް ނޫނެވެ.\nމިހުރިހާ ބަހުސެއްގެ ތެރެއިން ފުލުހުންގެ ކޮމިޝަނަރު ހަމީދު ވިދާޅުވަނީ، ރިލްވާންގެ މައްސަލައިގެ ޖިނާއީ ތަހުގީގަކީ މަރުތައް ބަލައި ކޮމިޝަނުން ފަށާފައިވާ ތަހުގީގަކަށް ވާތީ، އެ ތަހުގީގުގެ ކަންކަމުގެ އިހުތިސާސް ލިބެނީ އެ ކޮމިޝަނަށް ކަމަށެވެ. އެހެންކަމުން މީހަކު ހައްޔަރު ކުރަން ޖެހޭކަން ނުވަތަ ނޫންކަން ނިންމައި އެކަމަށް ވޮރަންޓެއް ހޯދަން ޖެހޭނީ އެ ކޮމިޝަނުން ކަމަށް ފުލުހުން ދެކޭކަން ކޮމިޝަނަރު ހާމަކުރެއްވި އެވެ.\nޔަގީންވާ ކަމަކީ، ރިލްވާންގެ މައްސަލައިގެ އަސްލު އޮޅުވާލުމަށް ދެ ފުލުހުން ބޮޑެތި މަސައްކަތްތަކެއް ކުރި ކަމެވެ. އެހެން ކަމަށް ވާނަމަ، އެއީ ބޮޑު ކުށެކެވެ. އެ ކުށް އެހާ ކުޑަކަމެއްގެ ގޮތުގައި ބަލައިގެން ނުވާނެ އެވެ. އަދި އަދަބެއް ނުލިބޭ ގޮތަށް އެކަން ދޫކޮށްލައިގެން ވެސް ނުވާނެ އެވެ.\nޖިންސީ ގޯނާއަށް ރަށެއްގެ އަނގަ ބަންދުކޮށްލީ، ނުފޫޒާއި ބާރު!\nއެތެރެކުރާ މުދަލަށް ހިތުހުރި ފީއެއް، ބުރަ އާންމުންނަށް!\nޖިންސީ އަނިޔާ ބެލުމުގައި ފަރުވާކުޑަ، އެތައް ގޯހެއް!


އެޑްމިން – Page 168 – Liyuntheringe Gulhun\nVisitors online  64:users  0guests  28bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nކިޔާފައިވާ ޢަދަދު: 6453\nޙަސަން ޝާކިރު މުޙައްމަދު އަޅުގަނޑު،މަޢުހަދުއްދިރާސާތިލްއިސްލާމިއްޔާގެ ސާނީ ސާނަވީ (ގްރޭޑް 10) ގައި ކިޔަވަމުން ދިޔަ އަހަރު 1988 ވަނަ އަހަރު ސާނަވީ ތަޢުލީމު ފުރިހަމަކޮށް މަތީ ތަޢުލީމަށް ކިޔެވުމަށް ކުވައިތަށް ދިޔުމުގެ ފުރުޞަތެއް، ސަރުކާރުން އަޅުގަނޑުމެންނަށް ހޯއްދަވައިދެއްވިއެވެ. އަޅުގަނޑުމެންނޭ މިދެންނެވީ، އަޅުގަނޑުގެ ކުލާސް ޒަމީލުންކަމުގައިވާ ޅ.ކުރެންދޫ، ގުލްޒަރުގޭ އަލްއަޚް އަޙްމަދު ޢާރިފް މުޙައްމަދު (މިހާރު، ރީފްސައިޑް ކޮމްޕެނީގެ މެނޭޖަރ، އެޑްމިނިސްޓްރޭޝަން، ކަސްޓަމަރކެއަރ އަލްފާޟިލް އަޙްމަދު ޢާރިފް މުޙައްމަދު) އާއި ސ.ފޭދޫ، ފަހާގޭ އަލްއަޚް ޙަސަން ސަޢީދު މުޙައްމަދު (މިހާރު، ފެމެލީ ކޯޓުގެ އިސްޤާޟީ އަލްއުސްތާޛު ޙަސަން ސަޢީދު މުޙައްމަދު) އާއި އަޅުގަނޑަށެވެ. ނަޞްރުގެ ދުވަހާ ކުރިމަތި ލާހިނދު …..\n2 ނޮވެމްބަރު 2013ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 4782\nނަޞްރަކީ الله سبحانه وتعالى ދެއްވާ އެއްޗެކެވެ. ކޮންމެ ކާމިޔާބަކާއި ނާކާމިޔާބެއް ވެސް ދެއްވާ ފަރާތަކީ އެއީ އެވެ. އެކަލާންގެ އިރާދައިގެ މައްޗަށް އެއްވެސް މީހަކަށް ގަދަވެގަތުމުގެ ބާރެއް ލިބިގެނެއް ނުވެއެވެ. އެހެންކަމަށްވާ އިރު، ނަޞްރާއި ކާމިޔާބާއި ކުރިއެރުން ހޯދުމަށް އެދޭ ނަމަ الله سبحانه وتعالى އަންގަވާފައިވާ ގޮތަށް އުޅުންތައް އިސްލާޙްކުރަން ޖެހެއެވެ. މިއީ އިންސާނީ ބުއްދިން ވަޒަންކުރި ނަމަވެސް ޤަބޫލުކުރެވޭ ހަޤީޤަތެކެވެ.\nދިރިއުޅުން އުފާވެރިކުރުވާނީ ކިހިނެއް؟ (1)\n1 ނޮވެމްބަރު 20133 ޚިޔާލުޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 8207\nމިއީ ޑރ. މުޙައްމަދު ޢަބްދުއްރަޙުމާން އަލްޢަރީފީ ލިޔުއްވައިފައިވާ ލިޔުއްވުމެއްގައި ފާޅުކުރައްވައިފައިވާ ޚިޔާލުފުޅެއް އަޞްލަކަށް ބަލައިގެން ލިޔެފައިވާ ލިޔުމެކެވެ.\nއިންސާނުންނަކީ އެބައިމީހުންނަށް ކުރިމަތިވާ އުފަލާއި ހިތާމަ ވެސް ޖަޒުބާތުން ޙިއްސާކުރާ ބަޔެކެވެ. އެ ބައިމީހުންނަށް ތަނަވަސްކަން ލިބިއްޖެ ނަމަ އުފާވެ އެވެ. އެބައިމީހުންގެ ވަޒީފާއިން ކުރިއެރުމެއް ލިބިއްޖެ ނަމަ ނުވަތަ ބަލިމަޑުކަމަކުން ސަލާމަތްވެ ޝިފާލިބިއްޖެ ނަމަ ހިތްހަމަޖެހެއެވެ. އަދި “ދުނިޔެ” އެބައިމީހުންނަށް ހިނިތުންވެ އެބައިމީހުންގެ ހުވަފެންތައް ޙަޤީޤަތަކަށް ވެއްޖެ ނަމަ އުފަލުން ފޮޅި މަޖާވެއެވެ.\nބިމުގެ އެނބުރުން މަޑުވުން.\n31 އޮކްޓޯބަރު 2013ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 3160\nފުރަތަމަ މިކައުނު އުފެދުނީ އެއް ގެލެކްސީއަކުން ނުވަތަ އެކަތިގަނޑެއްގެ ގޮތުގައިވާ އެއްޗެއް ގޮވައިގެންނެވެ. އިރުތަކާއި ޕްލެނެޓްތައް އަދި ތަރިތައް އުފެދުނީ މިގޮތަށެވެ. އަދި މުސްތަޤްބަލުގައި މިހުރިހާ އެއްޗެއް އެކުވެ، އަލުން އެކަތިގަނޑަކަށް ވާނެއެވެ. އަދި ދެވަނަ ފަހަރަށް އަލުން އެގޮވާ، މި ބިން ނޫން އެހެން ބިމަކާއި މިއުޑުތައް ނޫން އެހެން އުޑުތަކެއް އުފައްދަވާނެއެވެ. މިއީ ކައުނީ ޢިލްމުވެރިން ވިހިވަނަ ޤަރްނުގެ ފަހުކޮޅު ކޮށްފައިވާ ތަޞައްވުރެކެވެ. މިއީ ޙަޤީޤަތެއްކަން އަހަރެމެން މުސްލިމުން ޤަބޫލުކުރަން ޖެހެނީ މިކަމަށް ކީރިތި ޤުރްއާނުގައި އިޝާރާތް ކުރައްވާފައިވާތީއެވެ.\nޕާލަމެންޓު މެމްބަރަކަށް ވުމާއި އަދި ސިޔާސީ މުޝީރަކަށް ވުމުގެ ފުރިހަމަ ޙައްޤު ލިބިގެންވޭ (3)\n31 އޮކްޓޯބަރު 2013ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 4066\nޕާލަމެންޓު މެމްބަރަކަށް ވުމާއި އަދި ސިޔާސީ މުޝީރަކަށް ވުމުގެ ފުރިހަމަ ޙައްޤު ލިބިގެންވޭ (3) ޙަސަން ލުޠުފީ، ރަންފަސް، ސ. ހިތަދޫ(28 އޮކްޓޯބަރ 2013 (ހޯމަ) ދުވަހު ޝާއިޢުކުރެވުނު ބައިގެ ބާކީ)ފާހަގަކުރެވިފައިވާ ކަންތައްތަކަށް ބަލައި، ޤާޢިދީ މުޘައްރަމްގެ ރަޢުޔަކީ، ސައްޔިދުނާ ޢުމަރު (ރޢ)ގެ ހުށަހެޅުމުގެ ފަހަތުގައި ފޮރުވިފައިވާ އަސާސީ ސަބަބަކީ، އަންހެނުންގެ ޙައްޤުތައް ރައްކާތެރިކުރުމަށްޓަކާ އެކަލޭގެފާނު ކަންބޮޑުވެ ވަޑައިގަންނަވާ މިންވަރެވެ. ރާއްޖޭގެ ދީނީ ޙާލަތު އޮތްގޮތް\n30 އޮކްޓޯބަރު 20132 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 6074\nބޮޑުތަކުރުފާނު ޕޯޗުގީޒުންގެ އަޅުވެތިކަމުން ރާއްޖެ ސަލާމަތްކުރެއްވިއިރު\nރާއްޖޭގެ ދީނީ ޙާލަތު އޮތް ގޮތް\nޢަބްދުއްރަޝީދު ޙުސައިންޝައްކެއް ނެތެވެ. ދިވެހި ޤައުމު ދެކެ ލޯބިވާ، ދިވެހި ތާރީޚުން އެއްވެސް މިންވަރެއް އެނގޭ ދިވެހި އެއްވެސް ދަރިޔަކު މި ބަހަކަށް އިންކާރެއް ނުކުރާނެ އެވެ. އައްސުލްޠާނުލް ޣާޒީ މުޙަންމަދު ބޮޑު ތަކުރުފާނު ސިރީ ސަވާދީއްތަ މަހާރަދުން، އާދެ، ޣާޒީ ބަންޑާރައިންނަކީ، ދިވެހި ފަސްގަނޑުން އުފެދުނު އެންމެ ޚިދްމަތްތެރި ދިވެހި ދަރި އެވެ. އެ މާތް ޤައުމީ ބަޠަލް ޕޯޗުގީޒުންގެ އަޅުވެތިކަމުން ދިވެހިރާއްޖެ ސަލާމަތް ކުރެއްވި ހަރުދަނާ ޖިހާދަކީ، އެކަމުގައި ތަފާތު ފިލާވަޅު ތަކެއް އެކުލެވިގެންވާ، އެކަން އުނގެނޭ ބަޔަކަށްވެސް ފައިދާއިން ފުރިގެންވާ އަގުހުރި ޖިހާދެކެވެ. ކުދިވާހަކަ (22)\n30 އޮކްޓޯބަރު 20131 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5095\nއެތަނާއި މިތަނުންކުދިވާހަކަ (22)\nޢައްބާސް އިބްރާހީމް އަނބު ގަހަކަށް ގަޅިއުކަމުން ދިޔަކުއްޖެކެވެ.\nއެއްފަހަރަކު އޭނާ އެއްލި ގަޅިއެއް ގަހުގައި ލައްވާނުލާ ގޮސްޖެހުނީ އަސްގާޑިޔަލެއްގައި ދަތުރު ކުރައްވަމުން ވަޑައިގެންނެވި ރަސްކަލެއްގެ އިސްތަށިފުޅުގައެވެ. ރަސްގެފާނުގެ އަރިއަހުގައި ތިބި މީހުންއަވަސް އަވަހަށް އައިސް އެކުއްޖާ ހައްޔަރުކޮށްގެން ރަސްގެފާނުގެ ދަރުބާރަށް ގެންގޮސްފިއެވެ. ބިކިނީ ރައްޔިތުންގެ ހިތްދަތި ވާހަކަ\n30 އޮކްޓޯބަރު 20131 ޚިޔާލުޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 8568\nއަޙްމަދް ސަމީރު ޢަލީމަތީގައި އެވާ ސުރުޚީން ވަރަށް ގިނަ ބައެއްގެ ހިތްތަކަށް ތަސައްވަރު ކުރެވޭނީ ކުޑަރުމާ ވަރުގެ ދެތިންފޮތިކޮޅުން ނިވާނުވެތިބޭ އަންހެނުންނެވެ. އަދި އެފަދަ ބަޔަކު ރީތި ގޮނޑުދޮށްތަކުގައި އަވީލާފައިތިބޭ ތިބުމެވެ! ނަމަވެސް ބިކިނީ އަތޮޅުގެ ހާލަކީ ވަރަށް ހިތާމަވެރި ހާލެކެވެ. (އިސްވެ ދެންނެވުނު ނިވާނުވާ ހެދުމަށް ބިކިނީ ކިޔުނީ މި ރަށަށް ދިމާވި މަޝްހޫރު، ހިތާމަވެރި ހާދިސާ އާއި ގުޅުވައިފައެވެ.)\n29 އޮކްޓޯބަރު 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 2767\nމާޅޮސްމަޑުލު އުތުރުބުރީ އެންމެ ރަށްރަށުގެ نائبންނާއި ނާއިބުންނާއި خطيبންނާއި ރައްޔަތު އެންމެނަށް ބަހެވެ. މިފަޑިޔާރުގެއިން ރާއްޖޭގެ ރަށްރަށުގެ نائبކަން މީސްމިހުންނަށް ދެއްވާފައިވަނީ އެމީސްމީހުންގެ عزّةކަށް ނޫނެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165…166167168169170…171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


އދ.ފެންފުށި ޕޮލިސް ސްޓޭޝަންގައި މަސައްކަތް ކުރާ މޯލްޑިވްސް ޕޮލިސް ސަރވިސްގެ ވުމައްޒަފުންނާއި ފުލުހުންގެ ބެލުމުގެ ދަށަށް ގެނެވޭ ފަރާތްތަކަށް ކައްކާ ކާންދޭނެ ފަރާތެއް ހޯދުން\nއދ.ފެންފުށި ޕޮލިސް ސްޓޭޝަންގައި މަސައްކަތްކުރާ ފުލުހުންނާއި ފުލުހުންގެ ބެލުމުގެދަށަށް ގެނެވޭ މީހުންނަށް ކައްކައި ކާންދޭނެ ފަރާތެއް ހޯދުމަށް ބޭނުންވެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުގުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\n3. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 01 ސެޕްޓެމްބަރ 2019 ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\n4. ޕްރީބިޑް އޮންނާނީ ތިރީގައި ބަޔާންކޮށްފައިވާ ވަގުތާއި ތާރީހުގައި އދ.ފެންފުށި ޕޮލިސް ސްޓޭޝަން ގައެވެ.\nތާރީޚް: 02 ސެޕްޓެމްބަރ 2019\n5. ބީލަން ހުޅުވުން އޮންނާނީ 05 ސެޕްޓެމްބަރ 2019 ދުވަހުގެ 13:00 ގައި އދ.ފެންފުށި ޕޮލިސް ސްޓޭޝަން ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n8. ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 02 ސެޕްޓެމްބަރ 2019 ދުވަހުގެ 12:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 01 ސެޕްޓެންބަރު 2019 1600


ސިވިލް ސަރވިސްއަށް ޒަމާނީ އާ ގޮތްތައް ތަޢާރުފް ކުރުމުގެ އިނާމު ދިނުމުގެ ޖަލްސާގައި ރައީސުލްޖުމްހޫރިއްޔާގެ ނައިބު އަލްފާޟިލް މުޙަންމަދު ވަޙީދުއްދީން ދެއްކެވި ވާހަކަފުޅު - The President's Office\n21 އޮކްޓޫބަރު 2012، ރިފަރެންސް: PRO/NRWD/2012/20\nއާދެ! ޢިއްޒަތްތެރި މިނިސްޓަރުން. އަދި މި ވަޠަންދެކެ ލޯބިވެ ޤައުމަށް ވަރަށް އަގުހުރި ޚިދްމަތްތަކެއް ކުރައްވާފައި، ވަރަށްގިނަ ދުވަހު ޚިދްމަތްތަކެއް އިޚްލާޞްތެރިކަމާއެކު ކުރައްވާފައި ހުންނެވި ބޭފުޅެއް، އޮނަރަބްލް ޢަބްދުއްސައްތާރު. އާދެ! ސިވިލް ސަރވިސްގެ ރައީސް، އަދި ސިވިލް ސަރވިސްގެ އަގުހުރި މަސައްކަތްތެރިން. އަދި ސިވިލް ސަރވިސްގައި މަސައްކަތް ކުރައްވާ ވަރަށް އަގުހުރި ޚިދްމަތްތަކެއް، މި ޤައުމަށާއި ދިވެހި ރައްޔިތުންނަށް ކޮށްދެއްވާ އަގުހުރި ދިވެހި ދަރިންތަކެއް، އާދެ! ޖަލްސާގައި ބައިވެރިވެވަޑައިގަންނަވާ ހުރިހާ ބޭފުޅުން.\nއާދެ! ޝައްކެއްނެތް. މިއަދު އަޅުގަނޑުމެންނަށް ފެނިގެން މިދަނީ، އަނެއްކާވެސް ވަޠަނުގެ ތަރައްޤީގެ އިތުރު ބޮޅެއް، ކުރިއެރުންތަކެއް. ޒަމާނީ ޑިމޮކްރަސީއެއް ޤައުމަކަށް ތަޢާރުފްވެގެން ދިޔައީމާ، ފެންނަންޖެހޭ އަދި ފެންނާނެ ރިވެތި މަންޒަރުތަކެއް. ރިވެތި ބަގީޗާއެއްގައި ގަސްތަކެއް، ވަރަށް ރީތިކޮށް ހެދެމުންދާ ތަން. އަދި އެ ބަގީޗާގައި ވަރަށް ތަފާތު މާތަކެއްވެސް ހުންނަންޖެހޭކަން މިއަދު އަޅުގަނޑުމެން ޤަބޫލުކުރަންޖެހޭ. ތަފާތު ކުލަތަކެއްގެ މާތަކެއްވެސް ހުންނަންޖެހޭނެ. ތަފާތު މީރުވަސްދުވާ މާތަކެއްވެސް. ތަފާތު ވަސްދުވާ މާތަކެއްވެސް ހުންނަންޖެހޭނެ.\nއާދެ! މިއަދު އަޅުގަނޑުމެންނަށް ފެނިގެން މިދަނީ، އެ ރިވެތި ބަގީޗާ ބައްޓަންވެގެން އަންނަ ތަން. ހެދެމުންދާތަން. އަޅުގަނޑުގެ ސުވާލަކީ، ކޮންމެ ސަރުކާރެއްގެ ޒިންމާއެއް އެބައޮވެއޭ، ޤައުމު ތަރައްޤީ ކުރުމުގައި. ޤައުމު ކުރިއަށް ގެންދިޔުމުގައި. އެއީ، ރައްޔިތުންގެ މުވައްޒަފުން ކަމުގައި ރައީސުލްޖުމްހޫރިއްޔާ އަދި ނައިބު ރައީސް. ދެންވެސް ތިބި މިނިސްޓަރުންވެސްވާހިނދު، އެ ޚިދްމަތްތައް އަގުހުރި ގޮތުގައި، ރައްޔިތުންނަށް ފޯރުވައިދިނުމަކީ، އެއީ ކޮންމެ މުވައްޒަފެއްގެ މަސްއޫލިއްޔަތެއް. އެގޮތުން، މިއަދު އަޅުގަނޑުމެންގެ ވަޒީފާ މިއޮތީ، މިފަދަ ކަންތައްތަކަށް އެހީވެދިނުމުގައި. އަދި ކަންތައްތައް ކުރިއަށް ގެންގޮސްދިނުމުގައި، އަޅުގަނޑުމެން ސަރުކާރުގެ ނަމުގައި ކުޅެންޖެހޭނެ ވަރަށް މުހިންމު ރޯލެއް އޮތްކަން، އާދެ! ސިވިލް ސަރވިސްގެ ރައީސްގެ ވާހަކަފުޅުން އަޅުގަނޑުމެންނަށް އެނގިގެން ވަރަށް ސާފުކޮށް ހިނގައްޖެ.\nއާދެ! އަޅުގަނޑުމެންނަށް އެނގިގެން ހިނގައްޖެ. ވަރަށް ބޮޑެތި ގޮންޖެހުންތަކާ އެ މުއައްސަސާ ބައްދަލުކުރިކަން. އަޅުގަނޑުގެ ސުވާލަކީ، އެއީވެސް ހަމަ އަޅުގަނޑުމެންނަށް އެނގިގެން، އަޅުގަނޑުގެ ލޮލުގެ ކުރިމަތީގައި ހިނގާދިޔަ ކަމެކޭ. އެފަދަ ކަމެއް ދެން މި ޤައުމުގައި ތަކުރާރުވެގެން ނުވާނެ. ޤައުމަކަށް، މިނިވަން މުއައްސަސާތަކާއި، ޑިމޮކްރެޓިކް ނިޒާމެއް ގެނައުމުގެ ސަބަބުން، ދެން އެ މިނިވަންވެގެންދާ މިނިވަން މާޙައުލެއްގައި މަސައްކަތް ކުރައްވަންވީ، ޤާނޫނާއި ޤަވާޢިދުތަކެއްވެސް އެބައޮތް. އެ ޤަވާޢިދަށް ޙުރްމަތްތެރިކޮށް ހިތެންޖެހޭނީ، ހަމައެކަނި އެ ޤަވާޢިދެއް، އެތަނެއްގައި މަސައްކަތްކުރާ ބައެއް ނޫން. ސަރުކާރުގެ ފަރާތުންވެސް ޖެހޭނީ އެކަމަށް ޙުރްމަތްތެރިކޮށްހިތަން. އެކަން ޤަބޫލުކުރަން. ޒަމާނުއްސުރެ، އާދެ! މަސާޙިބު ކިޔައިގެން އައިސް ، ދިވެހި ދަރިންތަކެއް ގޮތަށް އަޅުގަނޑުމެން އުޅެމުން އައީ، މިއަދު އެ އާދެ! މަސާޙިބެއް ނުކިޔާނެ. އަދި ސަރުކާރުން ޤަބޫލުކޮށްގެން ނުވާނެ، އެގޮތަށް ދެން ދިވެހި ރައްޔިތުން، އާދެ! މަސާޙިބު އެހެން ކިޔާފައެއް ކުރުނީހެއް ނުކުރާނެ. އެއީ، ޑިމޮކްރަސީގެ ފުރިހަމަ ނިޒާމެއް. އެއީ، ޑިމޮކްރަސީގެ އަސާސް. އެކަން ސަރުކާރުތަކުން ޤަބޫލުކުރަން ޖެހޭނެ. އެހެންވީމާ، ޑިމޮކްރަސީއެއް ގެނައުމުގައި، މިނިވަން މުއައްސަސާތަކާއި ރައްޔިތުންނާއި އަދި ހަމަ އެ ނޭވާގައި، ސަރުކާރުގައިވެސް، ތިއްބެވި ހުރިހާ ބޭފުޅުންވެސް، ސަރުކާރުގެ އެކިއެކި މުއައްސަސާތަކާއި އަދި ސިޔާސީ މަޤާމުގައި މި ތިއްބަވާ ބޭފުޅުން، މިކަން ޤަބޫލުފުޅު ކުރައްވަން ޖެހޭނެ. އެބޭފުޅުންނަކީވެސް ޚިދްމަތް ދެއްވަން ތިއްބެވި ބޭފުޅުންތަކެއްކަން، އެބޭފުޅުން ޤަބޫލުފުޅު ކުރައްވަން ޖެހޭނެ.\nމިއަދު މި ޤައުމު މިއޮތީ ބަދަލުވެފައި. ޤާނޫނުއަސާސީ ބަދަލުވެއްޖެކަން ރަނގަޅަށް ހިތްޕުޅުން ޤަބޫލުފުޅު ކުރައްވަން ޖެހޭނެ. އެހެން އެކަން ޤަބޫލު ކުރެވިގެން ނޫނީ، މިފަދަ ބަގީޗާތަކަށް ފެންދޭނެ ބަޔަކު އަޅުގަނޑުމެންނަކަށް ނުލިބޭނެ. މިއަދު އަޅުގަނޑުމެން އެބަޖެހޭ، މިބޭފުޅުންނަށް އެހީތެރިކަން ފޯރުކޮށްދޭން. އެބޭފުޅުން އެ ހިތްޕުޅުގެ އަޑިން ރެޔާދުވާލު ކުރައްވާ މަސައްކަތްޕުޅަށް ސަރުކާރުން ހިތްވަރުދޭން ޖެހޭނެ. ސަރުކާރުން ފަހިކޮށްދޭންޖެހޭ އެތައް ކަންތައްތަކެއް އެބަހުރި. ސަރުކާރުން ދެކެވަޑައިގަންނަވައިގެން ނުވާނެ، އެއީ އޮފީސްތައް ހިންގަން ދަތިވާ ބައެއް ކަމެއް، ދަތިކުރާ ބައެއް ކަމަކަށް. އެކަން ވަރަށް ސާފުކޮށް އަޅުގަނޑުމެންނަށް، އަޅުގަނޑުމެންގެ ސިވިލް ސަރވިސްގެ ރައީސް ކިޔައިދެއްވައިފި.\nއާދެ! އަޅުގަނޑު ޤަބޫލުކުރާ ގޮތުގައި، މިފަދަ 3Q އިނޮވޭޝަން އެވޯޑެއް ތަޢާރުފް ކުރެއްވުމަކީ، މިކަމަށް ސިވިލް ސަރވިސްގެ ފަރާތުން ވިސްނަވައި، އެކަމަށް ދެއްވާ އަހަންމިއްޔަތު ކަމުގެ ނިޝާން. އެބޭފުޅުން ބޭނުންފުޅުވޭ، ދިވެހި ރައްޔިތުންގެ ތެރޭގައި، ސިވިލް ސަރވިސްގައި މަސައްކަތްކުރާ ބޭފުޅުން ކުރިއަރައިގެން ތަރައްޤީވެގެން އަންނަން. އެބޭފުޅުން އެކުރައްވާ މަސައްކަތްޕުޅުގެ އަގު ވަޒަން ކުރައްވަވަން. އޭގެ ނިޝާނެއް، މިގޮތަށް މިކަހަލަ އެވޯޑެއް ތަޢާރުފް ކުރެއްވުމަކީ. ވީމާ، އަޅުގަނޑު ވަރަށް އިޚްލާޞްތެރިކަމާއެކީގައި، ސިވިލް ސަރވިސްގެ ރައީސް އަދި ހުރިހާ ބޭފުޅުންނަށް، ތި ހީވާގި ސިވިލް ސަރވިސްގައި އިސްކޮށް މަސައްކަތް ކުރައްވާ ބޭފުޅުންވެސް އަދި ސިވިލް ސަރވިސްގައި މަސައްކަތް ކުރައްވާ ހުރިހާ ބޭފުޅުންނަށްވެސް ވަރަށް އަދަބުވެރިކަމާއި އިޚްލާޞްތެރިކަމާއެކީގައި، އުފަލާއެކު ޝުކުރު އަދާކުރަން.\nސިވިލް ސަރވިސްގައި މަސައްކަތް ކުރާއިރު، ނުވަތަ ސިވިލް ސަރވިސްގެ ޚިދްމަތެއްދޭއިރުގައި، ހަމަ އަޅުގަނޑުމެން ހަނދާންކުރަން ޖެހޭނެ، އެއީ ރައްޔިތުންނަށް ކޮށްދޭ ހެޔޮކަމެއް ނޫންކަން. އެ ޚިދްމަތެއް ހޯދަން އަންނަ މީހުންނަށް ޚިދްމަތެއް ދިނުމަކީ، އުފަލުން، ހިނިތުންވެ ކޮށްދޭންޖެހޭ ކަމެއް. ދަންނަވަންތޯ، މަތިން ތިރިއަށް މި ހިނިތުންވުން އަޅުގަނޑުމެންގެ ތެރޭގައި ނެތް ކަމަށްވަންޏާ، ނުވަތަ ވަކިމީހަކީ ނިކަމެތި މީހެއް ކަމުގައި އަޅުގަނޑުމެން ދެކޭ ކަމަށްވަންޏާ، އެއީ އަޅުގަނޑުމެންނަށް ކުރެވޭ ވަރަށްބޮޑު ޚިޔާނާތެއް. އަޅުގަނޑުމެން ދެކެންޖެހޭނެ، އެންމެ މަތިން ފެށިގެން ތިރިއާ ހަމައަށް، މިއީ މާތްﷲ ފޮނުއްވި އަޅުންކަން. އަޅުގަނޑުމެންގެ ދައުރުގައި، އަޅުގަނޑުމެންގެ ދާއިރާގައި، އަޅުގަނޑުމެންގެ މަސްއޫލިއްޔަތު އަދާކުރުމުގައި، އިޚްލާޞްތެރިކަމާއި ތެދުވެރިކަމާއެކީގައި، އަނެކަކަށް އެ ޚިދްމަތް ދިނުން އެއީ އުފަލެއް ކަމުގައި ދެކެން ޖެހޭނެ. ހަމަ ޔަޤީނުންވެސް އަޅުގަނޑު ޤަބޫލުކުރަނީ އެގޮތަށް، ސިވިލް ސަރވިސްގެ މުވައްޒަފުން މިއަދު މަސައްކަތް ކުރައްވާކަން. އަދި މިކަން އަޅުގަނޑުމެންނަށް ވަރަށްގިނަފަހަރަށް ފާހަގަކުރެވިފައިވެސް އެބަހުރި. ދަންނަވަންތޯ، ވިސްނުމަކީ އެތުރުން ބަދަލުވާ އެއްޗެއް. އެތައް ޒަމާނެއް ވަންދެން އަޅުގަނޑުމެން މިތިބީ ތަފާތު ގޮތްގޮތަށް. ހަމައެކަނި 30 އަހަރެއް ނޫން އިނގޭތޯ. ހަމައެކަނި 23 އަހަރެއްވެސް ނޫން އިނގޭތޯ. އެތައް ޒަމާނެއް ވަންދެން. އަޅުގަނޑު އެއްފަހަރަކު އިންޓަރވިޔުއެއްގައި ދެންނެވިން، ރިޕަބްލިކެއް ކަމުގައި އޮތަސް، އެއީ ޙަޤީޤަތެއް އިނގޭތޯ. އެހެންވީމާ، އެ ސިސްޓަމް ނުވަތަ އެ އުޞޫލު މިއަދު އަޅުގަނޑުމެން މިއަދު ބަދަލުވެގެންދާއިރު، ބަދަލުކުރަމުންދާއިރުގައި އަޅުގަނޑުމެންގެ ސިކުނޑީގައި ހުރި ވިސްނުން އަޅުގަނޑުމެން ބަދަލުކުރަން ޖެހޭނެ. އަޅުގަނޑުމެން ކައިރީގައި ހުރި އަޅުގަނޑުމެންގެ އަޚަކީ އެއީ، އަޅުގަނޑާ އެއްވަރު މީހެއް ކަމުގައި ފުރަތަމަ ދެކެންޖެހެނީ. އިންސާނުން ތަފާތު ގޮތަކަށް، ތަފާތު ފެންވަރުގައި، ތަފާތު ޢާއިލާތަކަކަށް ފޮނުއްވާފައެއް މާތްﷲ ނެތް. ކޮންމެ އިންސާނަކީ ހަމަ އަނެއް އިންސާނާއާ ހަމަހަމަ، އެ މިންވަރުގެ އިންސާނެއް.\nވީމާ، އަޅުގަނޑު ދަންނަވާނީ، ސިވިލް ސަރވިސްއިން މިއަދު އެކުރައްވަމުން ގެންދަވާ މަސައްކަތްޕުޅުގެ އަގު، މި ސަރުކާރުން ވަޒަން ކުރާނޭ. އިރާދަކުރެއްވިއްޔާ، އަޅުގަނޑުމެން މަސައްކަތް ކުރާނަން، ތިޔަބޭފުޅުންނަށް ކަންތައްތައް ފަހިކޮށްދެވޭތޯ. އަދި އަޅުގަނޑުމެން އިރާދަކުރެއްވިއްޔާ، އެބޭފުޅުންނާ ޚިޔާލު ތަފާތުވާ ދުވަހެއް ނާންނާނެ. އަދި ތިޔަބޭފުޅުންގެ އަގުހުރި މަސައްކަތްޕުޅުތައް އަޅުގަނޑުމެން ވަޒަންކުރާނަން.\nސިވިލް ސަރވިސްގައި މަސައްކަތް ކުރައްވަމުން ގެންދަވާއިރުގައި، ހަމަ ޔަޤީނުންވެސް އެބޭފުޅުން އެމަސައްކަތް ކުރައްވަނީ ހިތްޕުޅުހަމަޖެހިގެން. އެހެންނަމަވެސް، މިއަދު އަޅުގަނޑުމެން ވިސްނާލަންޖެހޭނެ ކަމަކީ، ކޮންމެ އިންސާނަކަށްވެސް ވަކިން، ކޮންމެ އިންސާނަކަށްވެސް ބޭނުންވާ އަސާސީ ޚިދްމަތްތަކެއް އެބަހުރި. ކޮންމެ ދާއިރާއެއްގައި މަސައްކަތް ކުރިޔަސް. އެހެންވީމާ، އަޅުގަނޑުމެން މަސައްކަތް ކުރަންޖެހޭނެ، އެކަށީގެންވާ މުސާރައެއް އެފަރާތްތަކަށް ދެވޭތޯ. އެވާހަކަ ވަރަށް ތަފްޞީލުކޮށް، ރައީސް ކިޔައިދެއްވައިފި. ވީމާ، އެއީ މުސްތަޤްބަލުގައި އަޅުގަނޑުމެން މަސައްކަތްކުރަން ޖެހޭނެ ކަމެއް.\nތިޔަބޭފުޅުން ހަނދުމަފުޅު ހުންނާނެ، ނަޝީދުގެ ސަރުކާރުގައި، ރައީސް ނަޝީދުގެ ސަރުކާރުގައި، ޓެކްސް ބިލަކަށް ނުވަތަ ޓެކްސް ނެގުމަށް އަޅުގަނޑު ތާއީދުކުރިން. އަޅުގަނޑު ވާހަކަ ދެއްކިން. ބައެއް ބޭފުޅުން ވިދާޅުވި، ޑީންއަކީ މިއީ އެމް.ޑީ.ޕީ މީހެއްތާއޭ. އާދެ! އަޅުގަނޑު އެދުވަހު ވާހަކަ ދެއްކީ ކީއްވެގެންތޯ؟ އަޅުގަނޑު އެދުވަހު ވާހަކަ ދެއްކީ، އެއީ ޓެކްސް ބިލެއް ތަޢާރުފްކޮށްގެން ނޫނީ އަޅުގަނޑުމެންގެ ތެރޭގައި މިއޮންނަ ފޯރާ ފަރާތްތަކާއި ނުވަތަ މުއްސަނދިންނާ، ދެން އެ ލިބެންވީ ފަރާތްތަކާ، މި ބެލެންސެއް އަޅުގަނޑުމެންނަކަށް ނުގެންގުޅެވޭނެ. މިއީ އަޅުގަނޑު އެއް ޖަލްސާއެއްގައި ދައްކާފައި ހުރި ވާހަކައެއް ނޫން މިއީކީ. މުސްތަޤްބަލުގައި އަދި މި ކިތަންމެ ކުޑަ ދުވަސްކޮޅަކަށް އައިސް އޮތް ސަރުކާރެއް ކަމަށްވިޔަސް، އަދި ދެން އަންނަ ސަރުކާރަކުންވެސް ވިސްނަވަން ޖެހިވަޑައިގަންނަވާނެ، އެ ބެލެންސް ގެންނެވުމަށްޓަކައި ސިވިލް ސަރވިސްގެ މުވައްޒަފުންގެ މުސާރަތައް ހަމައަކަށް އެޅުއްވެވުން. މިއަދު މި ޤައުމުގެ މުސާރަތައް ހުރީކީ ހަމަހަމަ އުޞޫލަކުން ނޫން. ވޭޖް ކޮމިޝަނެއް ނެތް އަޅުގަނޑުމެންގެ ތެރެއަކު. އެކި ބޭފުޅުން ވަޒީފާތަކުގައި، އެބޭފުޅުންގެ މުސާރަފުޅުތައް ހަމަޖައްސަވަމުން ގެންދަވަނީ، އެބޭފުޅަކަށް ފެނިވަޑައިގަތް ގޮތަކަށް. އަޅުގަނޑުމެންގެ މުސާރަތައް ހަމަޖެހެން ޖެހޭނީ، ހަމަހަމަ އުޞޫލެއްގެ މަތިން. ޤާނޫނުއަސާސީގައި އޮންނަގޮތް، ހަމަ ދެންމެގައި އަޅުގަނޑުމެންނަށް ކިޔައިދެއްވި. މަޤާމުތަކުގައި އުޅޭ މީހުންނަށް ހަމަހަމަ މުސާރަ އޮންނަންޖެހޭނެ.\nއަޅުގަނޑު ޤަބޫލުކުރާ ގޮތުގައި، ސިވިލް ސަރވިސްގައި މަސައްކަތް ކުރައްވާ ބޭފުޅުންނަކީ، ވަރަށް ބުރަކޮށް މަސައްކަތް ކުރައްވާ ބޭފުޅުން. އަދި އެ ޚިދްމަތް އެގޮތަށް އެބޭފުޅުން ނުދެއްވަވާ ކަމަށް ވަނީނަމަ، ރައްޔިތުންނަށް އެތައް ޚިދްމަތްތަކެއް ނުލިބިގެންދާނެ. ސަރުކާރެއް ފުރިހަމައަށް، ރަނގަޅަށް، އެފިޝަންޓްކޮށް މަސައްކަތްކުރާ ކަމުގެ ނިޝާނަކީ ނުވަތަ މަސައްކަތް ކުރެވޭނީ، ކުރާނީ ސިވިލް ސަރވިސްގެ މުވައްޒަފުން އެފިޝަންޓްވެގެން އަދި އެބޭފުޅުން ކުރިއަށް ގޮސް، އެބޭފުޅުންނަށް ވިސްނިވަޑައިގަންނަވައިގެން، އިނޮވޭޓިވް ބަޔަކަށް އެބޭފުޅުން މަސައްކަތް ކުރެއްވީމަ. އެކަން ފަހިކޮށްދެއްވަވަން ޖެހޭނީ، ހަމައެކަނި ސިވިލް ސަރވިސްގެ ރައީސެއް ނޫން. އެތާނގެ މުވައްޒަފުންނެއް ނޫން. ސަރުކާރުގެ ވަރަށް މުހިންމު ރޯލެއް އޭގައި އެބައޮތް. މިއަދު އަޅުގަނޑު ވަރަށް އުފަލާ އެކީގައި، އެކަން ފާހަގަކުރަން. ޔޫ.އެން.ޑީ.ޕީ އިން، އާދެ! އެންޑްރޫ މިތާ އިންނެވުމާވެސް އެކީގައި. ދެން އަޅުގަނޑު ދައްކާ ވާހަކައެއް އެންޑްރޫއަކަށް އެނގިވަޑައެއްނުގަންނަވާނެ. އެހެން ނަމަވެސް، އެންޑްރޫއަށް އެނގިވަޑައިގަންނަވާނެ، އަޅުގަނޑު އެންޑްރޫއާ ބެހޭގޮތުން ގޯސް އެއްޗެއް ނުބުނާނެކަން. އެހެންވީމާ، އަޅުގަނޑު ޤަބޫލުކުރަނީ، ޔޫ.އެން.ޑީ.ޕީ އިން އެދެއްވާ ޚިދްމަތް މިއަދު އަޅުގަނޑުމެން ޤަބޫލުކުރަން ޖެހޭނެ. ހަމަ އެއް ދާއިރާއެއްގައެއް ނޫން. ވަރަށް ތަފާތު ދާއިރާތަކުގައިވެސް. އެގޮތުން، އަޅުގަނޑު ވަރަށް އިޚްލާޞްތެރިކަމާއެކީ ޔޫ.އެން.ޑީ.ޕީ. އަށް ޝުކުރުކުރަން.\nއާދެ! މިއަދު ސިވިލް ސަރވިސްއަށް އެހީވެދޭންޖެހޭނީ، ހަމައެކަނި ޔޫ.އެން.ޑީ.ޕީ އަކުން ނޫން. ސަރުކާރުގެ ތެރެއިންވެސް، މި ކުރިއަށް ގެންދިޔުމަށް، މުވައްޒަފުންތަކެއް ކުރިއަށް ގެންގޮސް ކިޔަވައިދިނުމަށް އަޅުގަނޑުމެންނަށް ފޯރުކޮށްދެވުނު އެހީއެއް އަޅުގަނޑުމެން ނުވަތަ ވާންޖެހޭނެ. އާދެ! މިގޮތުން، އަޅުގަނޑު ފާހަގަކުރަން އިނގޭތޯ. ސިވިލް ސަރވިސްގައި އެބަހުރި ޕްރޮގްރާމްތަކެއް އެބޭފުޅުން ހިންގަވާފައި. ގެވެށި ޕްރޮގްރާމް، ޒިންމާދާރު ކުރުވުން. ސިވިލް ސަރވިސް ޓްރޭނިންގ އިންސްޓިޓިއުޓްގެ މުހިންމުކަން މިއަދު އަޅުގަނޑު ފާހަގަކޮށްލަން. ސިވިލް ސަރވިސްގައި އޮވޭ އިންސްޓިޓިއުޓެއް. އާދެ! އެބޭފުޅުން އެއީ ތަމްރީނު ކުރުމަށްޓަކައި، މުވައްޒަފުން ތަމްރީނު ކުރުމަށްޓަކައި ބޭނުންފުޅު ކުރައްވަން. އަޅުގަނޑު ދަންނަވާނީ، އެއީ ވަރަށް މުހިންމު ކަމެކޭ. ހިތާމައަކީ އަޅުގަނޑުމެން ޑިމޮކްރަސީ ގެނައިއިރުގައި، ދިވެހިރާއްޖޭގެ ޤާނޫނުއަސާސީ، އެންމެ މަދްރަސާއެއްގައިވެސް ކިޔަވައެއްނުދޭ. އެއްވެސް ކައުންސިލަކަށް ޤާނޫނުއަސާސީން ލިބިދޭ ޙައްޤުތަކެއް، އަޅުގަނޑުމެން ބުނެއެއްނުދެމު. މަޝްހޫރު ޑިމޮކްރަސީ އަޅުގަނޑުމެން ގެނައީމު. ކިހިނެއްތޯ، ޑިމޮކްރަސީ ޤާއިމް ކުރެވޭނީ. އެހެންވީމާ، ކުށްވެރިވަނީ ކައުންސިލަރުންތޯ؟ ނޫނީ އެކަން ކުރި މީހުންތޯ؟ ނޫނީ ނުކޮށްދީ ތިބި މީހުންތޯ؟ އަޅުގަނޑުވެސް މިއަދު އޭގައި ޒިންމާވަން އިނގޭތޯ. އެހެންވީމާ، އަޅުގަނޑުމެން ބަލަންޖެހޭނެ، އެކިއެކި ކަންތައް އިންތިޒާމް ކުރާއިރުގައި، ރައްޔިތުންނަށް އުނގަންނައިދިނުމަކީ މިއީ އެންމެ ފުރަތަމަ ފިޔަވަޅު، އޮޅުންފިލުވައިދޭންޖެހޭނެ. އަދި އަމުދުން ކުރީގައި އަޅުގަނޑު ދެންނެވި ގޮތަށް، އާދެ! މަސާހިބު ކިޔައިގެން އުޅުނު ބަޔަކަށް، މިނިވަން މުއައްސަސާތަކެއް ހެދުމާ އެކީގައި، މިނިވަން ޤާނޫނުއަސާސީއެއް އަތްމައްޗަށް ދޫކޮށްލާއިރުގައި، އެކަންތައްތައް ކުރަންވީގޮތް އަޅުގަނޑުމެން ކިޔައިދޭންޖެހޭނެ. އެއިން ލިބިދޭ ޙައްޤުތަކާއި، އެއިން ނުކުރެވޭނެ ކަންތައްތަކާއި އަދި ކިހާ ހިސާބަކަށްތޯ އަޅުގަނޑުމެންގެ މިނިވަންކަންދާނީ. އަނެކެއްގެ މިނިވަންކަމަށް އަރައިގެނެވެނީ ކިހާ ހިސާބަކަށް ދިޔައީމަތޯ. މިއީ އަޅުގަނޑުމެން ރައްޔިތުންނަށް ދަސްކޮށްދޭން ޖެހޭނެ އެއްޗެއް. މި އެއްޗެހި ދަސްކޮށްނުދީ، އަޅުގަނޑުމެންނަށް ފުރިހަމަ ޑިމޮކްރަސީއެއް ނުގެނެވޭނެ.\nވީމާ، ސިވިލް ސަރވިސް ޓްރޭނިންގ އިންސްޓިޓިއުޓުން ކުރައްވާ މަސައްކަތްޕުޅުގެ އަގު ހަމަ އަޅުގަނޑު ވަރަށް ބޮޑަށް ވަޒަންކުރަން. އަޅުގަނޑު އުންމީދު ކުރަން، ވަރަށް ހަރުދަނާ ގޮތެއްގައި، އެ އިންސްޓިޓިއުޓުން މަސައްކަތް ކުރައްވަމުން ގޮސް އަދި އިތުރު ޕްރޮގްރާމްތަކާ އެކުގައި، ރާއްޖެއިން ބޭރަށްވެސް ދިޔުމުގައި ނުވަތަ ފޮނުއްވުމުގައި، އެކިއެކި ފުރްޞަތުތައް، އެމުވައްޒަފުންނަށް ލިބިގެންދާނެ ކަމުގައި. އެއީ ދަތުރުކުރުމަކީ ނުވަތަ އެކްސްޕޯޝަރ ލިބުމަކީ ނުވަތަ ބޭރަށް ގޮސްގެން ކަންތައްތައް ހިނގާ ނުހިނގާގޮތް އެނގުމަކީ އަބަދުވެސް މީހާ ކުރިއަށް ގެންގޮސްދޭނެ ކަމެއް. އާދެ! މިގޮތުން އަޅުގަނޑު ހަމަ އެބޭފުޅުންނަށް ދަންނަވަން، އެ އިންސްޓިޓިއުޓްގެ މަސައްކަތްޕުޅު ކުރިއަށް ގެންދަވައި އަދި ސަރުކާރުން އިރާދަކުރެއްވިއްޔާ، ވެވެން އޮތް އެހީއެއް އަޅުގަނޑުމެން އެކަމުގައި ވެދޭނަން.\nދެން މި ޕްރޮގްރާމްތަކުގައި ތިޔަބޭފުޅުން ތަފާތު ޕްރޮގްރާމްތައް ހިންގަވާފައި އެބަހުރި، އާދެ! އެއީ ބަޖެޓް ބެލެހެއްޓުމާ، ދެން މިގޮތުން އެނގިވަޑައިގަންނަވާނެ، ސިވިލް ސަރވިސްގެ މަސައްކަތްތައް ސަރުކާރު ހިނގަމުންދާއިރުގައި، ޓައިމް މެނޭޖް ކުރުމާއި، ޕްރޮޖެކްޓް މެނޭޖް ކުރުމާއި، ކޮމިއުނިކޭޝަން ސްކިލްސް، މިކަހަލަ އުފެއްދުން. އަދި އަޅުގަނޑު ހަމަ ފާހަގަކޮށްލަން އިނގޭތޯ. މިހާތަނަށް 83 ޕްރޮގްރާމެއްގައި، 2172 އެ ސިވިލް ސަރވިސްއިން ވަނީ ޓްރެއިން ކުރައްވާފައި. އެހެން ނަމަވެސް، ސިވިލް ސަރވިސްގައި މިއަދު އެބައުޅުއްވާ، 24000 ބޭފުޅުން. އެހެންވީމާ، އަޅުގަނޑުމެން ދަތުރުކުރަންވީ ދިގުމިން އަޅެ ވިސްނާލައްވާ. އެހެންވީމާ، މިއަދު އަޅުގަނޑުމެންނަށް ތިބެވޭނެތޯ، ހަމަ ހުސްއެކަނި ސިވިލް ސަރވިސްއިން ތިކަން ކުރައްވާށޭ ބުނެފައި، ނުތިބެވޭނެ. މި ޤައުމު ތަރައްޤީވެގެން، ކުރިއަރައިގެން އަންނަ ކަމަށްވަންޏާ އިނގޭތޯ އެއީ، މި ޤައުމުގެ ހުރިހާ ރައްޔިތުންނަށް ލިބޭ ރީއްޗެއް، އުފަލެއް، ތަރައްޤީއެއް، ކުރިއެރުމެއް. އެހެންވީމާ، އަޅުގަނޑުމެން ބަލަންވާނެ، ހުރިހާ ސަރުކާރުގެ މުއައްސަސާތަކާއި އަދި ހަމަ ވަކިން ޚާއްޞަ ގޮތެއްގައި، ސިޔާސީ މަޤާމުގައި ތިއްބަވާ ބޭފުޅުންވެސް ވިސްނަވަންޖެހޭނެ. އަދި އެބޭފުޅުން މާބޮޑަށް ވިސްނަވަން އެބަޖެހޭ. އެއީ ކޮންމެ ފަސް އަހަރަކުން ބަދަލުވާނެ އެބޭފުޅުން، އެހެން ނޫންތޯ. އެހެންވީމާ، އެބޭފުޅެއްގެ ދައުރުގައި، އެބޭފުޅަކު އަގުހުރި ޚިދްމަތްތަކެއް ދެއްވުމަށް އެބޭފުޅުން ވިސްނަވަންޖެހޭނެ.\nއެހެންވީމާ، މުޅި ދިވެހި ޤައުމު ކުރިއަށްދާނީ، އަޅުގަނޑުމެން އެންމެން އެކައްޗެއް ކިޔާ، ކިތަންމެ ޚިޔާލު ތަފާތުވިޔަސް، ކިތަންމެ ތަފާތު މީރުވަސްތަކެއް އަޅުގަނޑުމެންނަށް ފެނުނަސް، ކިތަންމެ ތަފާތު ކުލަތަކެއް އަޅުގަނޑުމެންނަށް ރީތިވިޔަސް، އެއީކީ އެއްވެސް މައްސަލައެއް ނޫން. ކުރިއަށް އަޅުގަނޑުމެން އަބަދުވެސް ގެންނަންވީ ވަޠަން، ޤައުމު. އެކަން އަޅުގަނޑުމެންނަށް ހަނދާން ކުރެވިއްޖިއްޔާ، އަޅުގަނޑުމެންނަށް އަބަދުވެސް ދެވޭނީ ކުރިއަށް. އެނގިވަޑައިގަންނަވާ ދޮއެއްތޯ، ޤައުމެއްނެތި ޕާޓީއެއްވެސް ނޯންނާނެ. ޤައުމެއް އަގުހުރި ގޮތުގައި ތަރައްޤީ ނުވެއްޖެއްޔާ، މަޞްލަޙަތު ހުރި، އިޖްތިމާޢީ ގޮތުން މީހުންނަށް އުޅެވޭކަހަލަ މާޙައުލެއް ނެތިއްޖެނަމަ، ދެން ކޮން ޕާޓީއެއްތޯ އޮންނާނީ. އެހެންވީމާ، މިހުރިހާ ކަމެއްވެސް އެކަތިގަނޑަކަށްވެ ކުރިއަށް މިދަނީ، ނުވަތަ ކުރިއަށް މިދެވެނީ، އެއް މުއައްސަސާއެއްގެ އަގު އަނެއް މުއައްސަސާއަކުން ވަޒަންކޮށްގެން. އެ މުއައްސަސާއަކަށް ދޭންވީ އިތުބާރު، އަޅުގަނޑުމެންނަށް އެ މުއައްސަސާއަކަށް، ސަރުކާރުގެ އެއް އޮފީހުން އަނެއް އޮފީހަށް ދޭންވީ އިތުބާރާއި އެހީތެރިކަންދީގެން. އެހެން ނޫނީ އަޅުގަނޑުމެންނެއް ތަރައްޤީއެއް ނުވާނެ.\nހަމަ މި ނޭވާގައި އަޅުގަނޑުމެން ދެކެންޖެހޭނެ، އެއް ޕާޓީއިން އަނެއް ޕާޓީއަށްވެސް ދޭންޖެހޭނެ، ހިތްވަރާއި އެހީތެރިކަން. އެއީ މިއަދު މިއޮތީ އަޅުގަނޑުމެން މަލްޓި ޕާޓީ ޑިމޮކްރަސީއެއް، ޤާނޫނީގޮތުން ޤަބޫލުކޮށްގެން، ޤާނޫނުއަސާސީ ބަދަލުކޮށްގެން. އެ ބަދަލު އަޅުގަނޑުމެންގެ ހިތުގެ އަޑިން ޤަބޫލުކުރަންޖެހޭނެ. ކުރިންވެސް ދެންނެވިގޮތަށް ވިސްނުމަށް އެ ބަދަލު ގެންނަންޖެހޭނެ. އެހެން ނޫނީ އަޅުގަނޑުމެންނަށް ކުރިއަށް ދިޔުމަކީ، ވަރަށް ބޮޑަށް އުނދަގޫ ކަމަކަށްވާނީ.\nވީމާ، އަޅުގަނޑު ދަންނަވާލަން ބޭނުންވަނީ، ސިވިލް ސަރވިސްއިން ތިޔަ ކުރައްވާ އަގުހުރި މަސައްކަތްތަކަކީ، މިއަދުގެ ސަރުކާރު ޤަބޫލުކުރާ ކަމެއް. އަދި މިއަދުގެ ސަރުކާރުން މިކަމަށް ކޮށްދެވެން އޮތް ހުރިހާ އެހީއެއް ނުވަތަ ކޮށްދެވެން އޮތް، ދެވެން އޮތް އެއްބާރުލުމެއް އަޅުގަނޑުމެން ދޭނަމޭ. ދެން ކަންދިމާވީ ގޮތުން، މިއަދު ޢިޞާމްވެސް އިންނެވުމާ އެކީގައި، ރައީސުލްޖުމްހޫރިއްޔާގެ އޮފީހުން ސިވިލް ސަރވިސްއާ މި މަޝްވަރާކުރާ ކޮމިޓީގައި އިންނަންވެސް މިޖެހުނީ އަޅުގަނޑަށް. އެހެންވީމާ، އެއްވެސް ޝައްކެއްނެތް، އިރާދަކުރެއްވިއްޔާ، ތިޔަބޭފުޅުންނާ ނޭއްގާނި ގޮތަކަށް ވާހަކަ ދައްކައި، ތިޔަބޭފުޅުންނާ ޖަދަލު ކުރުމުގެ ގޮތުން ވާހަކަ ދައްކައި ނުވަތަ ތިޔަބޭފުޅުންނާ އެނޫންވެސް ހިތްހަމަނުޖެހޭ މާޙައުލެއް އަޅުގަނޑު އިރާދަކުރެއްވިއްޔާ، ކްރިއޭޓެއް ނުކުރާނަން، ނުއުފައްދާނަން.\nއާދެ! ދެން ނިންމާލުމުގެ ކުރިން އަޅުގަނޑު ދަންނަވާލަން ބޭނުން، މިއަދު މިއީ އަޅުގަނޑަށް ޙަޤީޤަތުގައި ވަރަށް އުފާވެރި ކަމެއްވެސް ލިބޭ ދުވަހެއް. އެއީ، އެންމެ ފުރަތަމަ އަޅުގަނޑަށް ސިވިލް ސަރވިސްގެ ރައީސް، ފަހުމީ ފެނުނީ އެންޓަނާއެއްގެ މަތީގައި، ޓެކްނިކަލް ބޭފުޅަކަށް އުޅުއްވަނިކޮށް. އަޅުގަނޑު އޭރު ހުންނަނީ ސެކްރެޓަރީއެއްގެ ގޮތުން ރޭޑިއޯ މޯލްޑިވްސްގައި. އަޅުގަނޑު ހަމަ ދަންނަވާލަން ބޭނުންވަނީ، އަގުހުރި މަސައްކަތްތަކެއް ކުރުމުގެ ނަތީޖާއެއްގެ ގޮތުން، މިއަދު އެމަނިކުފާނު އެ ހުންނެވީ، މި ޤައުމުގެ އެންމެ މުހިންމު އެއް މުއައްސަސާގެ އެންމެ އިސްބޭފުޅެއްގެ ގޮތުގައި. އެހެންވީމާ، އަޅުގަނޑު މިއަދު ވަރަށް އުފަލާއެކީ އެކަން ފާހަގަކުރަން. އަޅުގަނޑަށް ހީވަނީ، އެއީ އެމަނިކުފާނުގެ އެންމެ ފުރަތަމަ ވަޒީފާހެން އެތަނަށް އެ ވަޑައިގަތީވެސް. އެހެންވީމާ، އެތަންވެސް ދުށް މީހެއްގެ ގޮތުން އަޅުގަނޑު ހަމަ މަރްޙަބާ ކިޔަން. އިޚްލާޞްތެރިކަމާއި ތެދުވެރިކަމާއެކީގައި، ރައްޔިތުންނަށް ޚިދްމަތް ކޮށްދެއްވުމުގައި، ތިގޮތަށް ސާބިތުވެ ހުންނެވުމަށް އަޅުގަނޑު ދަންނަވަން.\nއާދެ! އަޅުގަނޑުގެ ދުޢާއަކީ، މި ޤައުމަށް އަންނަ ބަދަލުތަކާ އެކުގައިވެސް އަޅުގަނޑުމެންނަށް ކުރިއަށް ގޮސް، މި ޤައުމުގެ ރައްޔިތުންނަށް އަގުހުރި ޚިދްމަތްތަކެއް ދިނުމުގެ ފުރްޞަތު، މާތްﷲ ދެއްވުން. އަދި ސިވިލް ސަރވިސްގެ މި އިނާމުތައް މި ލިބިވަޑައިގަތް ޙައްޤުވެރި ފަރާތްތަކަށް، އަޅުގަނޑު ވަރަށް އިޚްލާޞްތެރިކަމާ އެކީގައި މަރްޙަބާ ދަންނަވަން. އަޅުގަނޑު ދެކޭގޮތުގައި، އެ ލިބިވަޑައިގަތް އިނާމުތަކަކީ، ނުވަތަ އިނާމަކީ އެއީ އެއިން ކޮންމެ ފަރާތަކަށްވެސް، އަޅުގަނޑުމެންނަށް ފެނުނު ވީޑިއޯއިން ހަމަގައިމު އަޅުގަނޑަށް ޔަޤީންކުރެވޭ، އެއީ ޙައްޤު ފަރާތެއްކަން. ވީމާ، ތިޔަބޭފުޅުން ތިޔަ ކުރައްވާ މަސައްކަތްޕުޅަށް އަޅުގަނޑު ދުޢާކުރަން. އަޅުގަނޑު އެދެނީ، މާތްﷲ ތައުފީޤު ދެއްވުމަށް.


“ރާޝިދު! ރާޝިދު!” މަޑުމަޑުން ދެ ފަހަރަކު އަހަރެން ގޮވައިލީމެވެ.\n“މޫނި؟” ރާޝިދަށް ބުނެވުނެވެ. އަދި ގަޑި ބަލައިލިއެވެ. “މި ގަޑީގަ؟”\n“ކައިގެންތަ ތިއޮތީ؟” އަހަރެން އެހީމެވެ. “ބަތްޕެން ހިފައިގެން މިއައީ. ހޫނުކޮށް ހުއްޓާ ބޯލައްޗޭ އިނގޭ!”\n“ވަރަށް ބޮޑަށް ޝްކުރިއްޔާ!” އޯގާތެރި ރާގެއްގައި ރާޝިދު ބުންޏެވެ. “އެކަމަކު މި ގަޑީގަ އައުމަކީ އެހާ..”\n“ރާޝިދު ބަނޑުހައިވެފަހުރިކަން އެނގޭއިރު އަހަރެން ކިހިނެއް ނިދާނީ؟” އަހަރެން ހުއްޓިފައި ބުނީމެވެ. “ބަލިމީހަކަށް އެހީވުމަކީ ގޯސްކަމެއް ނޫނެއްނު!”\n“ތީ މޫނި ދެކޭ ގޮތް،” ރާޝިދު ބުންޏެވެ. “އެހެން މީހުން ތިހެނެއް ނުދެކޭނެ. މޫނިގެ ބައްޕައަށް މި ކަން އެނގޭ ދުވަހު އަހަރެން މިގެއިން ނެރެލާނެ. ޔަގީން ކަށަވަރު. މޫނިއަށް އެނގޭތަ ނަސީރާ އަހްސަނާ އޮންނަ ގުޅުން؟ އަހަންނަށް ކަށަވަރު ނަސީރު ފާރަޔަށް ބަހައްޓާފަ ހުންނާނީ. މިހާރު މި ވަގުތު ވެސް އޭނަ ހުންނާނީ އަހަރުމެންނަށް ބަލަން. ނޭނގެ އަހްސަން ގާތުގަ އޭނަ ކީކޭކަމެއް ވެސް ކިޔާނީ.”\n“އަހަރުމެން ދުރުކުރެވިދާނެ އެކަމަކު ވަތްކެއް ނުކުރެވޭނެ،” ވަރަށް ސާބިތުކަމާ އެކުގައި އަހަރެން ބުނީމެވެ. “އަބަދުވެސް އެ ކަން ހަނދާންބަހައްޓާތި!”\n“ހާދަހާ އަޑުފަށްގަނޑު ގަދައޭ،” ތަންކޮޅެއް މުހިންމުކަން ކުޑަ ގޮތަކަށް އަހަރެން ބުނީމެވެ. “ކާކުބާ އައީ؟”\n“އެހެންތަ؟” އަހަންނަށް ބަލައި ވެސް ނުލައި އަހްސަން ބުނެލިއެވެ. “މޫނިއަކަށް ނުވެސް އެނގޭ؟”\n“މީހަކު މި ގެއިން ދަނީ،” ނޫހަށް ބަލަމުން އަހްސަން ބުންޏެވެ. “ދަނީކީ ނޫން. ފޮނުވާލަނީ! ރާޝިދު މި ގެއިން ނެރެނީ!”\n“އެއީ ކީއްވެ؟” ޖެހިލުން ކުޑަ ގޮތަކަށް އެހީމެވެ.\n“އެއީ ކީއްވެހޭ؟” އަހަންނާ ހަތަރުކަޅި ހަމަކުރަމުން އަހްސަން ބުންޏެވެ. “ތި އުޅެނީ އޭނަޔާ ހިތާވެގެނެއްނު! އެހެންވީމަ ރާޝިދު މި ގޭގަ ބަހައްޓަން ނުފެންނާތީ ފޮނުވާލަނީ!”\n“އެހެން ނަހަދާ! އޭނައަށް ކިހާ ދެރަ!” އަހަރެން ބުނީމެވެ. “ކިޔެވުމާ އެއްޗެހި ގެއްލޭނެއްނު. އޭނައަށް އެހެން ނަހަދާ!”\n“ނޯންނާނެ އެހެން ގޮތެއް،” އަހްސަންގެ ޖަވާބު ހަރުކައްޓެވެ. “މިހާރު ވިސްނިއްޖެ ކުޑަރުމާ ހެދީ ކާކަށްކަން؟ އެ ރާޝިދެއް ފުރަތަމަ ފެނުނު ދުވަހު ވެސް މަށަށް ޝައްކުވިއޭ. އޭނަ ބަލިވެއޮއްވާ އެ ތަނަށް މޫނި އައީ ވެސް އަހަރެން އެ ތަނަށް ވަންތަން ފެނިގެނެއް ނޫން. މޫނިއަކަށް ނުފެންނާނެ މަ ވަންތަނެއް. އެއީ ޝައްކު ޔަގީނަށް ބަދަލުވި ދުވަސް.”\n“އަހަރެންނާ ހެދި އޭނައަށް އެ ހުރިހާ ދެރައެއް ލިބުނީ،” އަހަރެން މަޑުމަޑުން ބުނީމެވެ. “އަހަރެން ބޭނުމެއް ނޫން އަހަރެންގެ ސަބަބުން އޭނައަށް ހުރިހާ ދެރައެއް ލިބޭކަށް. އޭނަ ފޮނުވާނުލާ އަހްސަން. ހެޔޮނުވާނެ!”\n“ނޯންނާނެ އެހެން ގޮތެއް. އޭނަ ޖެހޭނީ މި ގެއިން ދާން،” ފުރިހަމަ އިހުތިޔާރާ އެކުގައި އަހްސަން ބުންޏެވެ. “ގޭގެ ވެރިމީހާގެ ދަރިޔެއް، މީހެއްގެ އަންބެއް ވަކިނުވާ މީހަކަށް މި ގެއަކު ނުހުރެވޭނެ.”\n“ހެޔޮނުވާނެ އެހެން ނަހަދާ!” އަހަރެން އަނެއްކާ ވެސް ބުނީމެވެ. “އޭނަ ނުނެރޭ! އަހަރެން ހުރެދާނަން އޭނަޔާ އަނގައިން ވެސް ނުބުނެ. ނިމުނީނު! ނުވެސް ފެނި އުޅެފާނަން. އެކަމަކު އޭނަ ނުނެރޭ! ތިހެން ހަދައިފިއްޔާ އޭނައަށް ވަރަށް ބޮޑު ދެރައެއް އެ ލިބުނީ.”\n“މި ބުނީނު އެހެން ގޮތެއް ނޯންނާނޭ،” ހަރުކަށި ރާގެއްގައި މަޑުމަޑުން އަހްސަން ބުންޏެވެ. “އޭނަ ހަމަ މި ގެއިން ދާންޖެހޭނީ.”\nކުރީސަފުގަ ޖާގަ އޮއްވައި ފަހަތުގަ ތިބޭ މީހުންނަށް ޖަޒާއާއި ދަރަޖަ ދެއްވެވުމުގަ އަދި ރަޙްމަތް ލެއްވެވުމުގަ ފަހަށް ޖައްސަވާނެ!: ޙަދީޘް\nލޮނުމެދު – ކެންސަރާއި ހިތުގެ ބަލި ޖެހުމުން ދުރުކޮށްދޭ: ސައިންސްވެރިން


Aa Ummeedhakaa eku Maziya AFC Cup ah\nއާއުމީދަކާއެކު މާޒިޔާ އޭއެފްސީ ކަޕަށް\nމާޒިޔާގެ ކޯޗިން ސްޓާފުންނާއި މެނޭޖްމަންޓް މިދިޔަ އަހަރުގެ ގައުމީ ތައްޓާއެކު: އޭއެފްސީ ކަޕުގެ ފުރަތަމަ މެޗު ކުޅެން ޖެހޭނީ އިންޑިޔާގައި.\nމާޒިޔާއިން އާ އުއްމީދަކާއެކު މި އަހަރުގެ އޭއެފްސީ ކަޕް ފުޓްބޯޅަ މުބާރާތް ފަށަން ތައްޔާރުވެއްޖެ އެވެ.\nމުބާރާތުގެ ފުރަތަމަ މެޗުގައި ބުދަ ދުވަހު އިންޑިޔާގެ ވަރުގަދަ މޯހަން ބަގާންއާ ދެކޮޅަށް ކުޅޭ މިރޭ ފުރުމުގެ ކުރިން އިއްޔެ ހަވީރު ކޯޗު އަލީ ސުޒޭން ބުނީ މިދިޔަ އަހަރުގެ ޓީމަށްވުރެ މި އަހަރު އޭނާ އަށް ލިބިފައިވާ ޓީމާމެދު މާބޮޑަށް ވެސް ހިތްހަމަޖެހޭ ކަމަށެވެ.\n"މާބޮޑަށް ވެސް ހިތްހަމަޖެހޭ. މިހާރު އުމޭރު އެކަނި މުޅިން ފިޓްނުވެ ކިރިޔާ ވެސް މުހުރީ. މި ޓީމުގެ މަސައްކަތާއި ކުރާ ހިތްވަރަށް ވަރަށް ބޮޑަށް ހިތްހަމަޖެހޭ. ނެޝަނަލް ޓީމުގައި ދިޔަ ކުޅުންތެރިން ވެސް ވަރަށް ރަނގަޅު ފޯމުގައި ތިބީ. މިއީ އަނެއްކާ ވެސް އެންމެންއެކީގައި އެއްތަނެއްގައި ތިބެ، އެންމެން އެއްކޮށް ކައިގެން، އެންމެން އެކީގައި މުބާރާތް ފަށައިގަންނަން ރަނގަޅު ފުރުސަތެއް ރަށުން ބޭރުގައި މި މެޗު ކުޅެން ލިބުމަކީ ވެސް،" މިދިޔަ ދެ އަހަރު ވެސް މާޒިޔާގެ ކޯޗުކަމުގައި ހުރި ސުޒޭން ބުންޏެވެ.\nއޭނާ ބުނީ މޯހަން ބަގާން އަކީ އިންޑިޔާގެ އެންމެ ވަރުގަދަ އަދި މުއްސަދި ތާރީހެއް ކުލަބަކަށް ވުމުން އެކުލަބަށް ފުރިހަމަ އަށް އިހްތިރާމްކުރާނެ ކަމަށެވެ.\nކޯޗު އަލީ ސުޒޭން: އޭނާ އަކީ މާޒިޔާ އަށް ކާމިޔާބު ހޯދައިދެމުން އަންނަ ކޯޗެއް.\n"މާޒިޔާއިން އެމީހުންނަށް އެހުރިހާ ރެސްޕްކެޓެއްދޭނަން. އެކަމަކު މެޗު ކުޅެން މިޖެހެނީ އެމީހުންގެ އަމިއްލަ ދަނޑުގައި ނޫންވީމަ އަނެއްކާ މާޒިޔާގައި އެބަތިބި އެ ދަނޑުގައި މީގެ ކުރިން ވެސް ކުޅެފައިތިބި ކުޅުންތެރިން. އެހެންވީމަ އެހުރިހާ ކަމަކާއެކު ހޯމް އެޑްވާންޓޭޖްގެ ވެސް ބައެއް ލިބުމުގެ ހިތްހަމަޖެހުން ވެސް އެބައޮތް،" ގުވާހަޓީގެ އިންދިރާ ގާންދީ ސްޓޭޑިއަމުގައި ކުޅޭ މެޗާ ބެހެ ގޮތުން ސުޒޭން ބުންޏެވެ.\nމިދިޔަ ސީޒަނުގެ ޕްރެޒިޑެންޓްސް ކަޕު މާޒިޔާ އަށް ހޯދައިދީގެން އޭއެފްސީ ކަޕަށް ޓީމު ކޮލިފައިކޮށްދިން ކޯޗު އަދ ބުނީ ރަނގަޅު ޕްރެކްޓިސް މެޗުތަކެއް ނުކުޅެ ދިއުމަކީ މިވަގުތު ވިސްނާލަންޖެހޭ ހަމައެކަނި ކަންތައް ކަމަށެވެ.\n"މިދިޔަ ސީޒަނުގައި ޕީޕަލްސް ކަޕ ކުޅެފައި ދިޔައީ. އޭގެ ސަބަބުން ޓީމު ވަރަށް ރަނގަޅަށް ތައްޔާރުވެފައި އޮތީ. ފުރަތަމަ މެޗުގައި މާޒިޔާ ބަލިވި ނަމަވެސް. މި އަހަރު އެފަދަ ކަމެއް ނެތުމަކީ އުނިކަމެއް. އެނޫން ހުރިހާ ކަމަކާމެދު ހިތްހަމަޖެހޭ،" ސުޒޭން ބުންޏެވެ.\nމި މުބާރާތުގައި ރާއްޖޭގެ ނިއުރޭޑިއަންޓް ފުރަތަމަ މެޗުގައި ކުޅޭނީ އަންގާރަ ގަލޮޅު ދަނޑުގައި ސިންގަޕޫރުގެ ބަލެސްޓިއާއާ ދެކޮޅަށެވެ.


Belarus mathin udhuhumugai samaaluvaan govaalaifi\nޔޫއެސް އެފްއޭއޭ: ބެލަރޫސް މަތިން އުދުހުމުގައި ސަމާލުވާން ވަނީ އަންގާފައި\nގުރީކުން ފުރައިގެން ލިތުއޭނިއާއަށް ދަތުރުކުރި ރިއާންއެއާގެ މަތިންދާބޯޓެއް ބެލަރޫސްގެ ވައިގެ ސަރަހައްދުން ހައިޖެކް ކުރުމާ ގުޅިގެން ދުނިޔެ އުދާސްވެފައިވާ މި ދަނޑިވަޅުގައި އެމެރިކާގެ އެއާލައިންތަކުން ސަމާލުވާން ފެޑެރަލް އޭވިއޭޝަން އެޑްމިނިސްޓްރޭޝަން (އެފްއޭއޭ) އިން އަންގައިފި އެވެ.\nއެފްއޭއޭއިން ބުނީ ހާއްސަކޮށް ޑޮމެސްޓިކް ފްލައިޓްތައް ސަމާލުވުން މުހިންމު ކަމަށާއި ބެލަރޫސް މަތިން އުދުހި ދަތުރު ކުރާއިރު ނެވިގޭޝަން އާލާތްތައް މުޅިން ފައްކާ ކޮށްފައި ބަހައްޓަން ޖެހޭ ކަމަށެވެ.\nއެފްއޭއޭއިން ނެރުނު ބަޔާނުގައި ބުނެފައި ވަނީ ވައިގެ އުދުހުންތަކާ ބެހޭ އިދާރާތަކުން ބެލަރޫސް ޖަވާބުދާރީ ކުރެވެންދެން މި ނޯޓިސް ދެމި އޮންނާނެ ކަމަށާއި ބެލަރޫސްއާ ދެކޮޅަށް އެމެރިކާއާ ޔޫރަޕުން އަޅާ ފިޔަވަޅަކަށް ބަދަލު ހިފުމަށް ވެސް ކަމެއް ކޮށްފާނެ ކަމަށެވެ.\nރިއާންއެއާގެ ފްލައިޓް ޑައިވާޓް ކުރުމާ ގުޅިގެން އެ އެއާލައިނުން ވާހަކަ ދެއްކި އޮފިޝަލަކު ވިދާޅުވި ގޮތުން ބޯޓުގައި ގޮވާ ޒާތުގެ އެއްޗެއް އޮތް ކަމަށް ކޮންޓްރޯލް ޓަވަރުން ޕައިލެޓަށް އެންގި އެވެ. އަދި އަސްކަރީ ފައިޓާ ޖެޓެއް ބޯޓާ ކައިރިކޮށް މަގު ބަދަލު ކުރަން ޕައިލެޓަށް އަމުރުކޮށް ބެލަރޫސްގެ ވެރިރަށް މިންސްކްއަށް ބޯޓު ޖައްސަން މަޖުބޫރު ކުރި އެވެ.\nއެމެރިކާ ވައިގެ ހާދިސާތައް އައިލެންޑް އޭވިއޭޝަން + ބެލަރޫސް


Supreme Court ah3fandiyaarun hoadhanee\nސުޕްރީމް ކޯޓަށް ތިން ފަނޑިޔާރުން ހޯދަނީ\nސުޕްރީމް ކޯޓު: - އަވަސް ފޮޓޯ\nދިވެހިރާއްޖޭގެ ސުޕްރީމްކޯޓުގެ ތިން ފަނޑިޔާރެއްގެ މަގާމު ހުސްވުމާއި ގުޅިގެން އެ މަގާމުތަކަށް ކުރިމަތިލުމުގެ ފުރުސަތު ހުޅުވާލައިފި އެވެ.\nޖޭއެސްސީން މިއަދު ބުނީ ސުޕްރީމްކޯޓުގެ ތިން ފަނޑިޔާރެއްގެ މަގާމު ހުސްވުމާއި ގުޅިގެން ދިވެހިރާއްޖޭގެ ޖުމްހޫރިއްޔާގެ ގާނޫނުއަސާސީގެ 148 ވަނަ މާއްދާގެ (ހ) ގެ ދަށުން ރައީސުލްޖުމްހޫރިއްޔާއަށް މަޝްވަރާދިނުމަށްޓަކައި، ދިވެހިރާއްޖޭގެ ސުޕްރީމްކޯޓުގެ ފަނޑިޔާރުކަމަށް ކުރިމަތިލުމުގެ ފުރުސަތު ހުޅުވާލާފައިވާ ކަމަށެވެ.\nޖޭއެސްސީން ވަނީ ސުޕްރީމް ކޯޓްގެ ފަނޑިޔާރުކަމަށް ކުރިމަތިލައްވާ ބޭފުޅުންގެ ހުންނަން ޖެހޭ ޝަރުތުތައްވެސް ބަޔާންކޮށްފައެވެ.\nފަނޑިޔާރުކަމަށް ކުރިމަތިލައްވާ ބޭފުޅުންގެ ހުންނަންޖެހޭ ޝަރުތުތައް\nމުސްލިމަކު ކަމުގައިވުމާއި، ސުންނަތް ޖަމާއަތުގެ މީހަކު ކަމުގައިވުން.\nބުއްދިހަމައަށް ހުރި މީހަކު ކަމުގައިވުން.\nގާނޫނުއަސާސީގެ ދަށުން ނުވަތަ ގާނޫނެއްގެ ދަށުން އިންތިޚާބުކޮށްފައިވާ ނުވަތަ އައްޔަންކޮށްފައިވާ ސިޔާސީ މަގާމެއް ފުރަމުންދާ މީހަކުކަމުގައި ނުވުން.\nސިޔާސީ ޕާޓީއެއްގެ މެންބަރަކު ކަމުގައި ނުވަތަ ސިޔާސީ ޕާޓީއެއްގައި ހަރަކާތްތެރިވާ މީހަކު ކަމުގައި ނުވުން.\nއިސްލާމްދީނުގައި ހައްދެއް ކަނޑައެޅިފައިވާ ކުށެއް، ނުވަތަ ހިޔާނާތުގެ ކުށެއް، ނުވަތަ ރިޝްވަތުގެ ކުށެއް ކުރިކަން ޝަރީއަތަށް ސާބިތުވެފައިވާ މީހަކު ކަމުގައި ނުވުން.\nގާނޫނުލްއުގޫބާތުގެ ދަށުން ކުށެއް ކުރިކަމަށް ނުވަތަ އެއްވެސް ބާވަތެއްގެ ބަދުއަހްލާގީ އަމަލެއް ހިންގިކަމަށް ނުވަތަ ޓެރަރިޒަމްގެ ކުށެއް ކުރިކަމަށް ހުކުމްކުރެވި އެ ހުކުމް ވޭތުވެދިޔަ7އަހަރު ދުވަހުގެ ތެރޭގައި ތަންފީޒުކޮށް ނިމިފައިވާ މީހަކު ކަމުގައި ނުވުން.\nއަދާކުރަންޖެހޭ ސާބިތު ދަރަންޏެއް އޮތް މީހަކުނަމަ، ހުކުމާއެއްގޮތަށް އެ ދަރަނި އަދާކުރަމުންދާ މީހެއްކަމުގައިވުން.\nއުމުރުން ތިރީސް އަހަރު ވެފައިވާ މީހަކު ކަމުގައިވުން\nޖޭއެސްސީން ބުނީ ފަނޑިޔާރު ކަމަށް ކުރިމަތިލައްވާ ބޭފުޅަކީ އިސްލާމީ ޝަރީއާ ނުވަތަ ގާނޫނު ނުވަތަ ގާނޫނާއި އިސްލާމީ ޝަރީއާގެ ރޮނގުން ފުރަތަމަ ޑިގްރީ ހާސިލުކޮށްފައިވުމާއި އަދި އެ ސެޓްފިކެޓަކީ ދިވެހިރާއްޖޭގެ ކަމާބެހޭ ފަރާތަކުން އެކްރެޑިޓްކޮށްފައިވާ ސެޓްފިކެޓަކަށް ވާންވާނެ ކަމަށެވެ.\nއަދި ފަނޑިޔާރުކަމުގައި ނުވަތަ ގާނޫނީ ވަކީލުކަން ކުރުމުގައި ނުވަތަ މި ދެކަމުގައި މަދުވެގެން ހަތް އަހަރު ދުވަހުގެ ތަޖްރިބާ ލިބިފައިވާ ބޭފުޅަކަށްވެސް ވާންޖެހޭނެ އެވެ.\nއެ މަގާމުތަކަށް ކުރިމަތިލުމުގެ ސުންގަޑިއަކީ މިމަހުގެ 28 ވަނަ ދުވަހުގެ މެންދުރު 12:00 އެވެ.\nސުޕްރީމް ކޯޓްގެ ތިން ފަނޑިޔާރެއްގެ މަގާމު ހުސްވީ އުއްތަމަ ފަނޑިޔާރަކަށް ހުންނެވި ޑރ. އަހުމަދު އަބްދުﷲ ދީދީއާއި ފަނޑިޔާރު އާދަމް މުހައްމަދު މަގާމުން ވަކިކުރުމުންނެވެ. ޖޭއެސްސީން އެދިގެން އެ ދެ ފަނޑިޔާރުން ވަކިކޮށްފައިވަނީ މަޖިލީހުގައި ނެގުނު ވޯޓަކުންނެވެ.\nއަދި ސުޕްރީމް ކޯޓްގެ ފަނޑިޔާރުންނަށް މަގާމު ގެއްލުމުގެ ބިރު އޮއްވާ ފަނޑިޔާރު އާދަމް އަރީފް ރޭ ވަނީ ކުއްލި ގޮތަކަށް އިސްތިއުފާދީފައެވެ. އަދި ފަނޑިޔާރު އަބްދުލްގަނީވެސް މަގާމުން ވަކިކުރުމުގެ މަސައްކަތް ވަނީ ފަށާފައެވެ. މީގެ ކުރިން މަޖިލީހުން ވަނީ ފަނޑިޔާރު ފަނޑިޔާރު އަބްދުﷲ ޑީޑީވެސް މަގާމުން ވަކިކޮށްފައެވެ.\nމި ސަރުކާރު ވެރިކަމަށް އައިސް އަހަރު ދުވަސްވީއިރު ސުޕްރީމް ކޯޓް މިވަނީ އެއްކޮށް ބަދަލުވެފައެވެ.\nރައްޔިތުންގެ މަޖިލިސް ސުޕްރީމް ކޯޓް ޖޭއެސްސީ + އުއްތަމަ ފަނޑިޔާރު ޝަރުއީ ދާއިރާ ޝަރުއީ ދާއިރާ ރިފޯމް ކުރުން


Inguraidhoo council idhaaraa ah accounts officer eh hoadhanee | Fainu Online\n15 މޭ 2022, އާދިއްތަ, 23:36\nރ. އިނގުރައިދޫ ކައުންސިލް އިދާރާއަށް އެކައުންޓްސް އޮފިސަރެއް ބޭނުންވެގެން އިއުލާން ކޮށްފިއެވެ.\nއެ ކައުންސިލުން ކޮށްފައިވާ އިއުލާނުގައި ބުނެފައިވަނީ ސިވިލް ސަރވިސްގެ އެމް.އެސް2ގެ ލެވެލްގެ މި މަގާމުގެ އަސާސީ މުސާރައަކީ -/6295 ކަމަށެވެ. އަދި ސަރވިސް އެލަވަންސްގެގޮތުގައި -/2000 ރުފިޔާ އަދި ސަޕޯޓިންގ ކޯ އެލަވެސްގެ ގޮތުގައި 700/- ރުފިޔާ ދެވޭނެކަމަށް ބުނެފައިވެއެވެ.\nމި މަގާމަށް އެދި ހުށަހަޅަން ބޭނުންވާ ފަރާތްތަކުން 24 މެއި ވަނަ ދުވަހުގެ 12:00 ގެ ކުރިން އިނގުރައިދޫ ކައުންސިލް އިދާރާއަށް ފޯމް ހުށަހަޅަން ޖެހެއެވެ. އަދި ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ވެސް ބަލައިގަނެވޭނެ ކަމަށް އެއިދާރާއިން ބުނެފައިވެއެވެ.\nއިތުރު ލިޔުންތައް ރ. އިނގުރައިދޫ ވަޒީފާގެ ފުރުޞަތު


Maabandu dhuvasvaru kasrathu kurumuge muhinmukamaai kuranvee kasrathuthah Maabandu dhuvasvaru kasrathu kurumuge muhinmukamaai kuranvee kasrathuthah\nމާބަނޑު ދުވަސްވަރު ކަސްރަތުކުރުން މުހިންމު--\nމާބަނޑު ދުވަސްވަރު ކަސްރަތު ކުރުމުގެ މުހިންމުކަމާއި ކުރަންވީ ކަސްރަތުތައް\nބުރާސްފަތި 25 ނޮވެމްބަރ 2021 | ލަޒީނާ ޢަބްދުالله\nމާބަނޑު ދުވަސްވަރު ކަސްރަތު ކުރުމަކީ މައިމީހާއާއި ދަރިފުޅަށްވެސް އޭގެ ހެޔޮ އަސަރުކުރާނެ ކަމެކެވެ. މާބަނޑު ދުވަސްވަރު ގަވާއިދުން ކަސްރަތުކުރުމުން މާބަނޑުވުން ދިމާވާ ތަފާތު އެކި ކަހަލަ ސިއްހީ މައްސަލަތަކުން ދުރުކޮށްދެއެވެ. އެ ގޮތުން ހަކުރުމައްޗަށް ދިޔުމާއި ޕްރެޝަރ މަތިވުމުން ދުރުކޮށްދީ، ބުރަކަށި، ފައި ފަދަ ތަންތަނުގައި ރިއްސުން ގަވާއިދުން ކަސްރަތުކުރުމުން ކުޑަކޮށްދެއެވެ.\nއޭގެ އިތުރުން މާބަނޑު ދުވަސްވަރު ކަސްރަތު ކުރުމުން ބަރުދަން މާބޮޑަށް މަތިވިޔަ ނުދީ އެއް ހަމައެއްގައި ހިފަހައްޓައިދެއެވެ. އެކަމުގެ ސަބަބުން މީހާ ހެލިފެލިވެ އުޅުމަށާއި ހޯމޯން އެއް ހަމައެއްގައި ހިފެހެއްޓުމަށް ފަސޭހަވެގެންދެއެވެ. އަދި ވިހެއުމަށްފަހު ބަރުދަން ލުއިކުރުމަށްވެސް ފަސޭހަވެގެންދެއެވެ.\nމާބަނޑު ދުވަސްވަރު ކުރިމަތިވާ ތަފާތު އެކި ކަހަލަ އުނދަގޫތަކުން ދުރުކޮށްދިނުމުގައިވެސް ކަސްރަތު ކުރުން މުހިންމު ރޯލެއް އަދާކުރެއެވެ. އެގޮތުން ގައިގައި ރިހުމާއި ހާސްވެ ކަންބޮޑުވުމާއި ނިދަން އުނދަގޫވުމާއި ޑިޕްރެޝަންއާއި އެންޒައިޓީ ފަދަ ކަންތައްތަކުން މީހާ ދުރުކޮށްދެއެވެ. އޭގެ އިތުރުން ދުވަސްނުފުރާ ވިހެއުމާއި ސިޒޭރިއަން ހަދަން ޖެހުމުގެ ފުރުސަތު ކުޑަކޮށްދީ، ވިހެއުމަށް ފަސޭހަވެގެންދެއެވެ.\nމާބަނޑު ދުވަސްވަރު ކަސްރަތު ކުރުމުގެ މާނައަކީ ޖިމަށްގޮސް ގަދައަށް ކަސްރަތުކޮށް ނުވަތަ ގަދައަށް ދުވެ ހެދުމެއް ނޫނެވެ. ގޭގައި އާދައިގެ ލުއި ކަސްރަތުތައް ކޮށްލުމުންވެސް ފުދޭނެއެވެ. ކިތަންމެ ލުއި ކުޑަ ކަސްރަތެއް ނަމަވެސް ގަވައިދުން ކުރާނަމަ ހީނުކުރާހާ ބޮޑު ބަދަލެއް ފެނިގެންދާނެއެވެ. ތިރީގައި މިވަނީ މާބަނޑު ދުވަސްވަރު ކުރެވިދާނެ ކަސްރަތު ތަކެކެވެ. ނަމަވެސް ކަސްރަތު ކުރަން ފެށުމުގެ ކުރިން ޑޮކްޓަރުގެ ލަފާ ހޯދުމަށް ހަނދާން ކުރާށެވެ.\nހިނގުމަކީ މާބަނޑުވާކަން އެނގޭ ހިސާބުންވެސް ކުރެވިދާނެ ކަސްރަތެކެވެ. މީ ކަސްރަތުކުރަން ފަށައިގަންނަން ކުރަން އެންމެ ރަނގަޅު ކަސްރަތެވެ. ދުވާލަކު މަދުވެގެން ދެ ފަހަރު ހިނގާލަން ވާނެއެވެ. ކޮންމެ އިރަކު 10 – 15 މިނިޓް ހިނގާލުމުންވެސް ނަތީޖާ ފެންނާނެއެވެ.\nފެތުމަކީ މުޅި ހަށިގަނޑަށް ކަސްރަތު ލިއްބައިދޭނެ ކަމެކެވެ. ފަތަން ނޭނގޭނަމަ، ކަރުތާފެނަށް މޫދަށް އެރިގެން އޮތުމުންވެސް ހަށިގަނޑަށް ކަސްރަތު ލިބިދޭނެއެވެ. ނަމަވެސް ވީ ވަރަކުން މަޑުމަޑުން ހަރަކާތްކުރަން ވާނެއެވެ. ހަމައެއާއެކު މޫދުގައި މަޑުމަޑުން ހިނގާލުމުންވެސް ހަށިގަނޑަށް ލުއިވާނެއެވެ.\nޔޯގާއަކީ ފަސޭހައިން ގޭގައި ކުރެވިދާނެ ކަސްރަތެކެވެ. ބަނޑުބޮޑު ދުވަސްވަރު ކުރަން ހާއްސަ ޔޯގާ ޕޯސްތައް ހުރެއެވެ. އޭގެ ތެރޭގައި އިށީދެގެން ނުވަތަ އޮށޯވެގެންވެސް ކުރެވިދާނެ ޔޯގާ ޕޯސްތައް ހުރެއެވެ.\nސްޓެބިލިޓީ ބޯޅައެއް ބޭނުންކޮށްގެންވެސް ވަރަށް ގިނަ ކަސްރަތުތައް ކޮށްލެވިދާނެއެވެ. އެ ގޮތުން ނީ ޕުލްސް، ހިޕް ފްލެކްސާ ރޮކް، ރޯލިން ޕުލް އިންސް، ހޮވާ ނީޕުލްސް، ބޯލް ހޮވާރސް ފަދަ ކަސްރަތުތައް ސްޓެބިލިޓީ ބޯޅައެއް ބޭނުންކޮށްގެން ކޮށްލެވިދާނެއެވެ.


Hatharu mahun Sania Mirza 26 kg luikohfi\nހަތަރު މަހުން ސާނިއާ މިރްޒާ 26 ކިލޯ ލުއިކޮށްފި\nއިންޑިއާގެ މަޝްހޫރު ޓެނިސް ޗެމްޕިއަން ސާނިއާ މިރްޒާ ހިކެން ކުރި މަސައްކަތަކީ ނަމޫނާ މަސައްކަތެކެވެ. ސާނިއާ ވަނީ އޭނާ ހިކެން ކުރި ދަތުރު އިންސްޓަގްރާމްގައި ހިއްސާކޮށްފަ އެވެ. ސާނިއާ ގަބޫލު ކުރާ ގޮތުގައި އޭނާގެ އިންސްޓަގްރާމް ޕޯސްޓް ކިޔާފައި ކޮންމެވެސް ބަޔަކަށް ހިކެން ކުރާ މަސައްކަތަށް އިތުރު ހިތްވަރެއް ލިބިދާނެ އެވެ.\nއޭނާގެ ބަރުދަނަށް އައި ބަދަލު ކިޔައިދެމުން ސާނިއާ ބުނީ މިހާރު 89 ކިލޯ އިން 63 ކިލޯއަށް ލުއިވެއްޖެ ކަމަށެވެ. އޭނާއަށް 26 ކިލޯ ބަރުދަން ލުއި ކުރަން ނެގީ ހަތަރު މަސް ކަމަށް ވެސް ސާނިއާ ބުނެފައި ވެއެވެ. އަދި އެވެސް ދަރިއަކު ވިހެއުމަށްފަހުގަ އެވެ.\nސާނިއާ ބުނި ގޮތުގައި އޭނާއަށް އެކަން ވެއްޖިއްޔާ އެހެން މީހުންނަށް ވެސް ވާނެ އެވެ.\nސާނިއާ ކައިވެނި ކޮށްފައިވަނީ ޕާކިސްތާނުގެ މަޝްހޫރު ކްރިކެޓް ކުޅުންތެރިޔެއް ކަމަށްވާ ޝުއައިބު މާލިކާ އެވެ. އެ ދެ މީހުންގެ ފުރަތަމަ ދަރިފުޅު އުފަންވެފައި ވަނީ 2018 ގެ އޮކްޓޯބަރު ގައެވެ. ސާނިއާ ހިކެން މަސައްކަތް ފެށީ އިންޓަނޭޝަނަލް ޓެނިސް މުބާރާތްތަކުގައި ވާދަކުރަން ތައްޔާރުވާން ފެށުމަށް ފަހުގަ އެވެ.\nސާނިއާގެ މި އިންސްޓަގްރާމް ޕޯސްޓް ވައިރަލްވެ ލައްކަ އަކަށް ވުރެ ގިނަ މީހުން ވަނީ ލައިކް ދީފަ އެވެ. އަދި ވަރަށް ފާޑުފާޑުގެ ކޮމެންޓްތައް ވެސް ގިނަ ބަޔަކު ފޮނުވާފައި ވެއެވެ. މީގެ ތެރެއިން ގިނަ ބަޔަކު ހުރީ ސާނިއާ ކުރި މަސައްކަތަށް ތައުރީފު ކޮށްފަ އެވެ. އޭނާއަށް މަލާމާތުގެ ބަސްތައް ރައްދުކުރި މީހުން ވެސް މަދުން ނަމަވެސް ތިއްބެވެ


Kujjakah jinsee gona kuri Filladhoo meehaa ah dhauvaa kohfi\nކުއްޖަކަށް ޖިންސީ ގޯނާކުރި ފިއްލަދޫ މީހާއަށް ދައުވާކޮށްފި\nދައުވާ އުފުލި މީހާ:--\nއުމުރުން 17 އަހަރުގެ އަންހެން ކުއްޖަކާ ޖިންސީ ގުޅުން ހިންގުމުން އެ ކުއްޖާ ބަލިވެ އިން މައްސަލައާއި ގުޅިގެން ހައްޔަރުކުރި ހއ. ފިއްލަދޫ، ޝެޑޯޒް އަހުމަދު އައްތަފްގެ މައްޗަށް ދައުވާ އުފުލައިފި އެވެ.\nއުމުރުން 23 އަހަރުގެ އައްތަފްގެ ޝިކާރައަކަށްވެ އަންހެން ކުއްޖަކު ބަލިވެއިން މައްސަލައާ ގުޅިގެން ކުއްޖާއާ މެދު ޖިންސީ ގޯނާކޮށް ކުއްޖާ ރޭޕް ކޮށްފައިވާ ކަމުގެ ތުހުމަތު އޭނާއަށް ކުރެ އެވެ.\nއޭނާގެ މައްޗަށް ދައުވާ އުފުލީ ކުޑަކުދިންނަށް ޖިންސީ ގޯނާކުރާ މީހުންނާމެދު ހާއްސަ އުސޫލުތަކަަކަށް އަމަލުކުރުމުގެ ގާނޫނުގެ ދަށުން ކުޑަކުއްޖެއްގެ ހަށިގަނޑުގައި ޖިންސީ ނިޔަތެއް އޮވެގެން ގަސްދުގައި އަތްލުމުގެ ކުށުގެ ދައުވާ އެވެ. އެ ދައުވާ ފޮނުވާފައިވަނީ މ. ކޮޅުފުށި މެޖިސްޓްރޭޓް ކޯޓަށެވެ.\nކުށް ސާބިތު ވެއްޖެނަމަ 10 އަހަރާއި 14 އަހަރާދެމެދުގެ މުއްދަތުގެ ޖަލު ހުކުމެއް އަންނާނެ އެވެ.\nއޭނާ ބުނާ ގޮތުން އޭނާ އުޅުނީ ކޯޓުން ބޭރުން އެ އަންހެން ކުއްޖާއާ ކައިވެނިކޮށްގެންނެވެ. އޭނާގެ ވާހަކަތަކަށް ބިނާކޮށް ފުލުހުން ވެސް ފުރަތަމަ މައުލޫމާތު ފެތުރީ އެގޮތަށެވެ. ނަމަވެސް ކުއްޖާގެ އާއިލާއިން ވަނީ އެކަން ދޮގު ކޮށްފަ އެވެ. އަދި އެ އަންހެން ކުއްޖާއަކީ ހަރުކަށި އާއިލާއަކަށް ނިސްބަތްވާ ކުއްޖެއް ނޫން ކަމަށާ އޭނާ ބަލިވެ އިނީ ކައިވެޏެއް ކޮށްގެން ނޫން ކަމަށްވެސް އާއިލާއިން ބުނެ އެވެ.\nޖިންސީ ކުށްތަކުގެ މައްސަލަތަކަކީ ޕްރޮސިކިއުޓާ ޖެނަރަލްއިން ހާއްސަ އިސްކަމެއް ދީގެން ދައުވާ އުފުލަމުންދާ މައްސަލަތަކެވެ. މިފަހުން މިފަދަ ގިނަ މައްސަލަތަކެއްގައި ވަނީ ދައުވާ އުފުލާފަ އެވެ. އަދި ތުހުމަތުވާ މީހުން ޝަރީއަތް ނިމެންދެން ވެސް ވަނީ ބަންދުކޮށްފަ އެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ޖިންސީ ގޯނާ + ރޭޕް ޖިންސީ ފުރައްސާރަ


Lanka ge boduvazeeru kamah Ranil Wickremesinghe\nރަނިލް ވިކްރަމަ ސިންހާ\nލަންކާގެ ބޮޑުވަޒީރަކަށް ރަނިލް ވިކްރަމަސިންހަ\nލަންކާގެ ބޮޑުވަޒީރު ކަމަށް އެ މަގާމު މީގެ ކުރީން ފަސް ފަހަރު ފުރުއްވާފައިވާ ޔުނައިޓެޑް ނެޝަނަލް ޕާޓީ (ޔޫއެންޕީ) ގެ ލީޑަރު ރަނިލް ވިކްރަމަސިންހަ ވަނީ އައްޔަން ކޮށްފައި ---\nލަންކާގެ ބޮޑުވަޒީރު ކަމަށް އެ މަގާމު މީގެ ކުރީން ފަސް ފަހަރު ފުރުއްވާފައިވާ ޔުނައިޓެޑް ނެޝަނަލް ޕާޓީ (ޔޫއެންޕީ) ގެ ލީޑަރު ރަނިލް ވިކްރަމަސިންހަ އައްޔަންކޮށްފި އެވެ.\nބޮޑުވަޒީރުގެ މަގާމަށް ރަނިލް ވަޑައިގެންފައި މިވަނީ ލަންކާއަށް އިގުތިސޯދީ ގޮތުން ދިމާވެފައި އޮތް ދަތި ހާލަތުން އަރައިގަތުމަށް ދެމެހެއްޓެނިވި ގޮތެއް ނުފެނިގެން އުޅެނިކޮށް ކުރިމަތިވި ސިޔާސީ ހަމަނުޖެހުންތަކާ ހެދި އެ ގައުމުގެ ހާލަތު ވަރަށް ބޮޑަށް ގޯސްވެފައި ވަނިކޮށެވެ. ހަމަނުޖެހުން ބޮޑުވެ ލަންކާ ބޮޑު ބިރުވެރި ކަމަކަށް ވެއްޓުމުން ބޮޑުވަޒީރުގެ މަގާމުގައި ހުންނެވި މަހިންދަ ރާޖަޕަކްސަ އިސްތިއުފާ ދެއްވާފައިވަނީ މި މަހުގެ ނުވަވަނަ ދުވަހު އެވެ.\nލަންކާގެ ނޫސްތަކުގައިވާ ގޮތުން ރަނިލް ވިކްރަމަސިންހަ މިހާރު ވަނީ ބޮޑުވަޒީރު ކަމުގެ ހުވާ ކުރައްވާ މަގާމުގެ މަސްއޫލިއްޔަތު އަދާކުރައްވަން ފައްޓަވާފައެވެ. އަދި ލަންކާ އޮތް ހާލަތުން ރަނގަޅު ހާލަތަކަށް ގެންދެވުމުގެ މަސައްކަތް ވަގުން ފައްޓަވާފައިވާ ކަމަށެވެ.\nލަންކާގެ ރައީސް ގޯޓާބެ ރާޖަ ޕަކްސައާ ދެކޮޅަށް ކުރިއަށްދާ އިހުތިޖާޖުތައް އަދިވެސް ހުއްޓާނުލައެވެ. ރިޕޯޓްތައް ބުނާ ގޮތުން އެ އިހުތިޖާޖުތަކަށް އައު ބޮޑުވަޒީރު ރަނިލް ވަނީ ހިތްވަރު ދެއްވާފައެވެ. އިހުތިޖާޖުތަކާއި ގުޅިގެން ފުލުހުން ހުރަސް ނާޅާނެ ކަމަށްވެސް ބޮޑުވަޒީރު ވިދާޅުވިއެވެ.\nރައީސް ގޮޓާބޭ ރާޖަޕަކްސާ (ކ) އަދި ބޮޑުވަޒީރު މަހިންދަ ރާޖަޕަކްސާ -- މަޝްވަރާ ކުރައްވަނީ\nރަނިލްއަށް، މަހިންދަ ރާޖަޕަކްސަ ވަނީ މަރުހަބާ ވިދާޅުވެފައެވެ. އަދި ލަންކާގެ ހާލަތު ރަނގަޅު ކުރުމަށް ކުރައްވާ މަސައްކަތްތަކަށް ކާމިޔާބަށް އެދިވަޑައިގެންނެވި އެވެ.\nލަންކާ ސަރުކާރާ ދެެކޮޅު މުޒާހަރާތައް ބޮޑުވެފައިވަނިކޮށް ސަރުކާރަށް ސަޕޯޓްކުރާ މީހުންމަގުތަކަށް ނިކުމެ ހަމަލާ ދިނުމުން މަސްރަހު ވަރަށް ބޮޑަށް ހޫނުވިއެވެ. ރާޖަޕަކްސާގެ އާއިލާއަށް ތާއީދު ކުރާ ބަޔަކު ނިކުމެ މުޒާހަރާ ކުރަން ތިބި މީހުންނަށް ހަމަލާ ދިނުމުން ލަންކާ މި ފަހުން ނުދެކޭ ފަދަ ބިރުވެރި ވަގުތުތަކެއް ތަޖުރިބާ ކުރަން ޖެހުނެވެ.\nމުޒާހަރާ ކުރަން ތިބި މީހުންނަށް ހަމަލާ ދިނުމުން އެ މީހުން ކޮންޓްރޯލުން ނެއްޓި މިނިސްޓަރުންނާއި މެންބަރުންނާއި މޭޔަރުގެ ގެކޮޅުތަކުގައި ހުޅު ޖަހާ އަންދާލި އެވެ. ބައެއް މިނިސްޓަރުން ހިފަހައްޓާ ހަމަލާ ދީފައިވެސް ވެއެވެ.\nލަންކާގެ ހާލަތު ގޯސްވުމުން މުޅި ގައުމަށް ކުއްލި ހާލަތު އިއުލާނު ކުރިނަމަވެސް ހަމަނުޖެހުން ކޮންޓްރޯލް ކުރެވޭ ގޮތެއް ނުވިއެވެ.\nސްރީލަންކާ މަހިންދަ ރާޖަޕަކްސާ ރަނިލް ވިކްރަމަ ސިންހާ + ގޮތަބަޔާ ރާޖަޕްކަސާ\nލަންކާގެ ބޮޑު ވަޒީރުކަމަށް މަހިންދަގެ ނަންފުޅު\nލޫޓުވައި މުދަލަށް ގެއްލުންދޭ ނަމަ ބަޑިޖަަހަން ޖެހިދާނެ


Vagu Passport Ehge Massalaigai Ronaldinho Hayyaru Koffi - Vaguthu\nވަގު ޕާސްޕޯޓެއްގެ މައްސަލައިގައި ރޮނާލްޑީނިއޯ ހައްޔަރު ކޮށްފި\nބާސެލޯނާގެ "ފަހުރެއް" ކަމަށްވާ އެ ޓީމުގެ ކުރީގެ ތަރި ރޮނާލްޑީނިއޯ އާއި އޭނާގެ ބޭބެ ރޮބާޓޯ އެސިސް، ވަގު ޕާސްޕޯޓެއްގެ މައްސަލައިގައި ހައްޔަރު ކޮށްފިއެވެ.\nރޮނާލްޑީނީއޯ އާއި އޭނާގެ ބޭބެ ރޮބާޓޯ އެސިސް ހައްޔަރު ކުރީ ޕެރަގުއާއީންނެވެ. އެ ގައުމުގެ މީޑިއާތަކުން ރިޕޯޓް ކޮށްފައިވާ ގޮތުގައި އެ ދެމީހުން މިހާރު ތިބީ ވެރިކަން ކުރާ އެސުންސިއޮންގެ ފުލުހުންގެ މަރުކަޒުގައެވެ.\nފުލުހުން ބުނީ ގިނަ ބައެއްގެ ލޯބި ހޯދާފައިވާ ރޮނާލްޑީނިއޯ އާއި އޭނާގެ ބޭބެގެ ބަންދާއި މެދު ގޮތެއް ނިންމުމަށް މިއަދުގެ ވަގުތެއްގައި ކޯޓަށް ގެންދާނެ ކަމަށެވެ. ރޮނާލްޑީނިއޯ ހައްޔަރު ކޮށްފައިވާކަން އޭނާގެ ވަކީލު ވެސް ވަނީ މީޑިއާތަަކަށް ކަށަވަރު ކޮށްދީފައެވެ.\nރޮނާލްޑީނިއޯ އާއި އޭނާގެ ބޭބެ ހައްޔަރު ކުރީ ޕެރެގުއާއީގައި ކެސީނޯ އެއް ހިންގާ މީހަކު އެ ދެ މީހުން އެ ގައުމަށްއަށް އައުމަށް ދައުވަތު އަރުވާފައިވާ ދަނޑިވަޅެއްގައި އެ ގައުމުގެ އެއާޕޯޓުންނެވެ. މި މައްސަލަ ބަލަމުން އަންނަ ފުލުހުންގެ އޮފިސަރު ބުނީ އޭނާ ގަބޫލު ކުރާ ގޮތުގައި ރޮނާލްޑީނިއޯ އާއި އޭނާގެ ބޭބެ ހައްޔަރު ވެފައިވަނީ މީހަކު ލަނޑެއް ދީގެން ކަމަށެވެ.\nޒުވާން ދުވަސްވަރު ގިނަ ބައެއްގެ ސަމާލުކަން ހޯދާފައިވާ ދުނިޔޭގެ އެންމެ މޮޅު ކުޅުންތެރިޔާގެ ލަގަބު ލިބިފައިވާ ރޮނާލްޑީނިއޯ ވަނީ ކެޓަަލަން ކްލަބުގައި 2003 އާއި 2008 އާއި ދެމެދު އޭނާ ހޭދަކުރި ދުވަސްތަކުގައި އެ ކްލަބަށް 207 މެޗު ކުޅެދީފައެވެ. އަދި އެ މެޗްތަކުން އޭނާ ވަނީ އެ ކްލަބަށް ޖުމްލަ 94 ލަނޑު ކާމިޔާބު ކޮށްދީފައެވެ. މީގެ އިތުރުން އޭނާ ވަނީ ބާސެލޯނާއަށް 2005-2006 ގެ ޗެމްޕިއަންސް ލީގާއި ޖެހިޖެހިގެން ދެފަހަރު ސްޕެނިޝް ލީގު ހޯދަދީފައެވެ.


Messi ge replacement akah vaanee Moukoko\nއެޓޫ ގަބޫލު ކުރާ ގޮތުގައި ބާސާގައި މެސީގެ ރިޕްލޭސްމެންތަކަށް ވާން ޖެހެނީ މައުކޯކޯ\nބާސެލޯނާގެ ކެޕްޓަން ލިއޮނެލް މެސީއަށް ފަހު އޭނާގެ މަގާމު ފޫބެއްދޭނެ ފެންވަރުގެ ކުޅުންތެރިޔަކީ ބުރޫޝިއާ ޑޯޓްމުންޑްގެ ޔޫސުފާ މައުކޯކޯ ކަމަށް ބާސާގެ ކުރީގެ ފޯވަޑް ސެމިއުލް އެޓޫ ބުނެފި އެވެ.\nކެމެރޫންއަށް ނިސްބަތްވާ މައުކޯއަށް ވަނީ ޑޯޓްމުންޑްގެ ޗެމްޕިއަންސް ލީގުން ސްކޮޑުން ފުރުސަތު ދީފަ އެވެ. އެހެން ނަމަވެސް އޭނާއަށް އެ މުބާރާތުގައި މެޗެއް ކުޅެވޭނީ އަންނަ މަހު 20 ގެ ފަހުންނެވެ. އެއީ އޭނާ އަށް 16 ފުރުމަށް ފަހު އެވެ.\nކެމެރޫންގެ ކުރީގެ ކެޕްޓަން އެ ޓޫ ބުނީ، މެސީގެ މަގާމު ފޫބެއްދުމަށް ބާސާއިން ދުރު މުސްތަގުބަލަކަށް ވިސްނާނަމަ އެ ޓީމުން މައުކޯކޯ އަށް ބިޑް ކުރަން ޖެހޭ ކަމަށެވެ.\n"އެބަހުރި ޑޯޓްމުންޑުންޑަށް ކުޅެމުންގެންދާ ޔޫސުފް މައުކޮކޯ ކިޔާ ކުޅުންތެރިޔެއް،" ބާސާއިން ދެން ބޮޑު ޓްރާންސްފާއެއްގެ ގޮތުގައި ސޮއި ކުރުވަން ޖެހޭނެ ކުޅުންތެރިޔަކީ ކޮބައިތޯ ގޯލްޑޮޓްކޮމް އިން ސުވާލު ކުރުމުން އެޓޫ ބުންޏެވެ. "އުމުރުން 15 އަހަރުގެ ކުޅުންތެރިޔެއް، އަހަރެންގެ ނަޒަރުގައި މެސީއަށް ފަހު ދެން އެންމެ ޓޮޕް ޕްލޭޔަރަކަށް ވާނީ އޭނާ."\nމެސީ އާއެކު ބާސާއަށް ކުޅުނު އެޓޫ ބުނީ މެސީގެ އުމުރުން މަތި ވާވަރަކަށް އޭނާގެ މަގާމު ފޫބެއްދުމަށް ދުރާލައި ބާސާއިން ތައްޔާރުވާން ޖެހޭ ކަމަށެވެ. ބާސާގެ މިހާރުގެ ފޯވަޑް އެންޓްއާން ގްރީޒްމަން އާއި މައުކޯއެކު ރަނގަޅު ގުޅުމެއް ދަނޑު މަތީގައި އުފެއްދޭނެ ކަމަށް އެޓޫ ގަބޫލު ކުރެ އެވެ.\n"އެންޓްއާން [ގްރީޒްމަން] އަދި ޔޫސުފާ [މައުކޯކޯ] އާއެކު ޓީމުގެ ފޯވަޑްލައިން ވަރަށް ރަނގަޅަށް މަސައްކަތް ކޮށް ކުރިއަށް ދެވޭނެ،" ނިންމާލަމުން އެ ޓޫ ބުންޏެވެ. "އަހަރެން ޝައުގުވެރިވޭ ކިލިޔަން އެމްބާޕޭވެސް ބާސާއިން ފެނުން."\nމިދިޔަ ޓްރާންސްފާ ޕީރިއަޑްގައި މެސީ ވަނީ ބާސާ ދޫކޮށްލަން މަސައްކަތް ކޮށްފަ އެވެ. އެކަމަށް ހުރަސް އެޅީ ބާސާގެ ބޯޑުންނެވެ. މެސީ އާއި ބާސާގެ އެންމެ އިސް މެނޭޖުމެންޓާ ދެމެދު އޮތް ގުޅުންވެސް ވަނީ ކެނޑިފަ އެވެ. ބާސާ އާއެކު އޮތް މެސީގެ ކޮންޓްރެކްޓް އަންނަ އަހަރު ޖޫން 30 ހަމަ ވާނެ އެވެ.\nބާސާގެ މައްސަލަތައް މެސީއާ ގުޅުވާތީ ކަންބޮޑުވުން\nމެސީގެ ދިފާއުގައި ކޫމަން ނުކުމެއްޖެ\nމެސީއަށް ވީތީ ވަކި ހާއްސަ ގޮތެއް ނެތް


UNICEF | Mihaaru\nޖެނުއަރީ، 1، 2019 ގައި އުފަންވި ކުދިންގެ އަދަދު 395،000 އަށް ވުރެ ގިނަ.\nހެނދުނުގެ ނާސްތާ ތައްޔާރުކޮށްދޭނެ ފަރާތެއް ހޯދަނީ\nއަންނަ އަހަރުގެ ދިރާސީ އާ އަހަރާ އެކު ސްކޫލްތަކުގެ ހެނދުނު ދަންފަޅީގައި ކިޔަވާ ކުދިންނަށް ނާސްތާ ތައްޔާރުކޮށްދޭނެ ފަރާތެއް ހޯދުމަށް ބައެއް ސްކޫލްތަކުން ބިޑަށް ހުޅުވާލައިފި އެވެ.\nDecember 20, 2018 198\nނާސްތާއަށް 10 މެނޫއެއް، ފުރަތަމަ 25 ސްކޫލެއްގައި\nއަންނަ އަހަރުގެ ދިރާސީ އާ އަހަރާއެކު ހެނދުނުގެ ނާސްތާ ދޭން ފަށާނެ ކަމަށާއި ނަމަވެސް ފުރަތަމަ އެކަން ފަށާނީ 25 ސްކޫލުގައި ކަމަށް އެޑިއުކޭޝަން މިނިސްޓަރު ޑރ. އާއިޝަތު އަލީ މިއަދު ވިދާޅުވެއްޖެ އެވެ.\nބައްޕަ އާއި ދަރިފުޅުގެ ހާއްސަ ގުޅުން ފޮޓޯއިން\nބައްޕައިންގެ ދުވަހުގެ ގޮތުގައި ފާހަގަކުރާ ދުވަސް މިހާރު މިއޮތީ ވަރަށް ކައިރީގަ އެވެ. އެއީ މި މަހުގެ 17 ވަނަ ދުވަހެވެ.\nދުވުންތެރިޔާ ބޯލްޓް ފުޓްބޯޅަ ދަނޑަށް\nމެންޗެސްޓާ (ފެބްރުއަރީ 28) - ދުނިޔޭގެ އެންމެ މަޝްހޫރު އެއް ދުވުންތެރިޔާ ޖެމެއިކާގެ އުސެއިން ބޯލްޓް އަންނަ ޖޫން މަހު އޮންނަ ސެލެބްރިޓީ ޗެރިޓީ ފުޓްބޯޅަ މެޗެއް ކުޅޭގޮތަށް ހަމަޖެހިއްޖެ އެވެ.\nލިޓްރެސީއާ ހިސާބު މާއްދާގެ ގައުމީ ޕްލޭން ނެރެފި\nކުޑަކުދިން ކުށްތަކުން ދުރުކުރުމާ ގުޅޭ ބައްދަލުވުމެއް\nކުޑަކުދިން ކުށްތަކުން ދުރުކުރަން ގައުމީ ފެންވަރުގެ ބޮޑު މަހާސިންތާއެއް މިއަދު ފަށައިފި އެވެ.\nމިޔަންމާ އާއި ބަންގްލަދޭޝް ގުޅޭ ސަރަހައްދީ ރޮނގު ކައިރީގައި، ދެ ގައުމުން ވެސް މަރުހަބާ ނުކިޔާ އިންސާނެއްގެ ގޮތުގައި، މާބަނޑު ސުރައްޔާ ސުލްތާން ހުއްޓެވެ. ވިހެއުމުގެ ރިހުން އައިއިރު ބަންގްލަދޭޝް އަށް ވީ ފަޅިއާ އޭނާއާ ދެމެދު އޮތީ ކިސަޑުން ފުރިފައިވާ 500 ޔާޑުގެ ސަރަހައްދެކެވެ. އޭނާގެ ރިހުން ގަދަވުމާ އެކު ބަންގްލަދޭޝްގެ ސަރަހައްދު...\nރާއްޖޭގެ ތައުލީމީ ދާއިރާއާ ގުޅޭ މައުލޫމާތު ރައްކާކޮށް، މުހިންމު މައުލޫމާތުތައް ފަސޭހަކަމާ އެކު ބެލޭނެ ސިސްޓަމެއް މިރޭ ލޯންޗުކޮށްފި އެވެ.\nޔަމަނުން ކޮލެރާ ނައްތާލަން ސައޫދީން އެހީ ވަނީ\nދާޚިލީ ހަނގުރާމައިގެ ސަބަބުން އާންމު ނިޒާމު މުޅިން ގެއްލިފައިވާ ޔަމަންގައި ހަލުވިކަމާ އެކު ފެތުރެމުންދާ ކޮލެރާގެ ވަބާއިން އެ ގައުމުގެ ރައްޔިތުން ސަލާމަތް ކުރުމަށް ކުރަމުންދާ މަސައްކަތަށް ސައޫދީ އަރަބިއްޔާ އިން 66.7 މިލިއަން ޑޮލަރު ދޭން ނިންމައިފި އެވެ.


HEYRIYA| Bodu Master Plan Eh: Addu City Fathuruverikamuge Mai Habakah! - Vaguthu\nއެޗްޕީއޭގެ ފިޔަވަޅުތަކުގައި ހިފެހެއްޓުމެއް ނެތް! - 20 ގަޑިއިރު ކުރިން\n(އައްޑޫ ސިޓީ) އައްޑޫގައި ހުރި ރިސޯޓުތަކުގެ ތެރެއިން ފަތުރުވެރިންނަށް މިހާރު ހިދުމަތް ދެމުން އަންނަ އެއް ތަނަކީ ސައުތު ޕާމް ރިސޯޓެވެ. ޝަންގްރިއްލާ ވިލިނގިލި ރިސޯޓް އެންޑް ސްޕާ އާއި ކެނަރީފް ރިސޯޓުން ފަތުރުވެރިންނަށް ހިދުމަތްދޭން އަދި ނުފަށައެވެ. އައްޑޫގައި 11 ގެސްޓްހައުސްއެއް ހިންގަމުން އަންނަ އިރު ސިޓީ ހޮޓަލެއް ހުޅުވައި ދަނީ ހިދުމަތް ދެމުންނެވެ.\nސަރުކާރާއި އައްޑޫ ސިޓީ ކައުންސިލްގެ ވިސްނުން ހުރީ ކުރިއަށް އޮތް އަހަރުތަކުގެ ތެރޭގައި އައްޑޫއަކީ ފަތުރުވެރިންގެ ބޮޑު މަންޒިލަކަށް ހެދުމެވެ. އެކަމަށް ހާއްސަ އިސްކަމެއް ދީގެން ތަރައްގީގެ ބޮޑެތި މަޝްރޫއުތަކެއް ހިންގުމަށް ވަނީ އަމާޒު ހިފައިފައެވެ.\nއައްޑޫ ސިޓީގެ މޭޔަރު އަބްދުﷲ ސޯދިހް (ސޯބެ) ވިދާޅުވީ، އައްޑޫގައި ފަތުރުވެރިކަމަށް ފަސް ސަރަހައްދެއް ކަނޑައަޅާފައިވާ ކަމަށެވެ. އަދި އެ ފަސް ސަރަހައްދުން 4،000 އެނދުގެ ހޮޓެލް ތަރައްގީ ކުރުމަށް މަސައްކަތް ފަށާނެ ކަމަށް ސޯބެ ވިދާޅުވިއެވެ. އަދި އެ ފަސް ސަރަހައްދުގައި ތަރައްގީ ކުރަން ނިންމި ހޮޓާ ތަކުގެ ތެރެއިން 50 އިންސައްތަ ހޮޓެލް އެންމެ ފަހުން ނެރުނު އިއުލާނާއެކު އެވޯޑް ކުރުމުގެ މަރުހަލާ ފެށިފައިވާ ކަމަަށް ވިދާޅުވިއެެވެ.\nއައްޑޫ ސިޓީގައި ގެސްޓްހައުސް އާއި ސިޓީ ހޮޓެލް ވިޔަފާރި ތަރައްގީ ކުރުމަށް ޓޫރިޒަމް ޒޯންތަކުގެ ގޮތުގައި ކަނޑައަޅާފައިވާ ފަސް ސަރަހައްދަކީ ހިތަދޫ ފަޅޯ ދަނޑިފަންނު ޓޫރިޒަމް ޒޯން އާއި، މަރަދޫ ވެންބޮޅަފިށި އިންޓިގްރޭޓެޑް ޓޫރިޒަމް ޒޯން އާއި، ފޭދޫ ދިގިހެރަ އިންޓިގްރޭޓެޑް ޓޫރިޒަމް ޒޯންގެ އިތުރުން ހުޅުދޫ މާފިށި އިންޓިގްރޭޓެޑް ޓޫރިޒަމް ޒޯން އަދި މީދޫ މުލިމަތި އިންޓިގްރޭޓެޑް ޓޫރިޒަމް ޒޯނެވެ.\n"މިހާރު އިވެލުއޭޝަން ނިމި އެވޯޑް ކުރުމަށްޓަކައި މިނިސްޓްރީ އޮފް ޓޫރިޒަމްއަށް ފޮނުވާފައި ވަނީ،" ސޯބެ ވިދާޅުވިއެވެ.\nސޯބެ ވަނީ އެ ފަސް ސަރަހައްދުގެ ލޭންޑްސްކޭޕްގެ މަސައްކަތް ކުރަމުންދާ ކަން ފާހަގަ ކުރައްވައިފައެވެ. އެއީ ޑިޒައިން ކުރުމާއި، އެ ސަރަހައްދަށް ބޭނުންވާ އީއައިއޭ ހެދުމެވެ.\n"ކޮންމެ ސަރަހައްދެއްގައި ގާތްގަނޑަކަށް ހަ މިލިއަން ރުފިޔާ އާއި ހަތް މިލިއަން ރުފިޔާއާ ދެމެދުގެ އަދަދެއް ހިނގާ، ދެން އެއީ އިންޑިއާގެ ހައި އިމްޕެކްޓް ޓޫރިޒަމް ޕްރޮޖެެކްޓްގެ ތެރެއިން ހިނގާ މަސައްކަތެއް،" ސޯބެ ވިދާޅުވިއެވެ.\nއައްޑޫގައި ފަތުރުވެރިކަމަށް ދޫކުރާ ރަށްތައް!\nއައްޑޫ ސިޓީގެ މަރަދޫ އާއި ހިތަދޫއާ ދޭތެރޭގައި އޮންނަ ފަޅު ރަށްތަކުގެ ތެރޭގައި ހިމެނޭ ހަންކެޑެއަކީ ކުރިން ވެސް އެތައް ފަހަރެއްގެ މަތިން ފަތުރުވެރިކަމަށް ދޫކުރި ރަށެކެވެ. ނަމަވެސް އެ ތަނުގެ މަސައްކަތް ކުރިއަށްގެންގޮސްފައެއް ނުވެއެވެ. އެރަށަކީ އައްޑޫ ސިޓީގެ ރައްޔިތުންގެ އުއްމީދާއި ގުޅިފައިވާ ސަރަހައްދެކެވެ. އެތަނުގައި ރިސޯޓެއް އެޅުމަކީ ޔަގީނުންވެސް އައްޑޫ ރައްޔިތުން އެދިއެދި ތިބި ގޮތެވެ.\nހަންކެޑައިގައި 100-200 އެނދުގެ ސިޓީ ހޮޓަލެއް ތަރައްގީ ކުރުމަށް އެންމެ ފުރަތަމަ ހަވާލުކޮށްފައި ވަނީ 2005 ވަނަ އަހަރު، ފުވައްމުލައް ކުންފުންޏެއް ކަމަށްވާ ތޫނޑު ޕްރައިވެޓް ލިމިޓެޑް ކިޔާ ކުންފުންޏަކާއެވެ. އެ ކުންފުނިން އެތަނުގައި އެއްވެސް މަސައްކަތެއް ކޮޮށްފައެއް ނުވެއެވެ. އެއާއެކު އެ ކުންފުނި ޖޫރިމަނާކޮށް، ހާފް ޑިގްރީ ކިޔާ ކުންފުންޏަކާ 2008 ވަނަ އަހަރު ހަންކެޑެ ހަލުކުރި ނަމަވެސް، މަސައްކަތް ކުރިއަށް ގެންގޮސްފައެއް ނުވެއެވެ. އެ ކުންފުނިން އެތަނުގައި އެޅީ ސާމްޕަލް ރޫމެކެވެ.\nއޭގެ ފަހުން ހަންކެޑެ ތަރައްގީ ކުރަން ޑޮލަޓަން ޕްރައިވެޓް ލިމިޓެޑު ކިޔާ ކުންފުންޏަކާއި ސިންގަޕޫރުގެ ކުންފުންޏެއް ކަމަށްވާ ކްރެސެންޑާޒް ގްރޫޕާ ސަރުކާރުން ހަވާލު ކުރިއިރު، އެއްބަސްވުމާ އެގޮތަށް މަސައްކަތެއް ކުރިއަށް ނުދިއުމުން އެއްބަސްވުން ޖެހުނީ ބާތިލް ކުރާށެވެ. ކްރެސެންޑާޒްއާ އެކުގައި ސަރުކާރުން ގާއިމު ކުރި އެއްބަސްވުން ބާތިލް ކުރީ ޖެނުއަރީ 31، 2019 ގައެވެ.\nއައްޑޫއަކީ ޓޫރިޒަމްގެ މައި ހަބަަށް ހެދުމަށް ކުރަމުންދާ މަސައްކަތުގެ ތެރެއިން ހަންކެޑެ މިއީ މުހިންމު ރަށެކެވެ. އެ ރަށާއި ގުޅޭ ޕްލޭންތައް ދައްކާ ގޮތުން އެ ރަށުގައި ހޮޓަލާއި ގެސްޓްހައުސް އާއި ސްޕާ އާއި ބީޗް ކުލަބާއި ކޮންފަރެންސް ހޯލާއި ފިޓްނެސް އާއި ކުޅިވަރާއި ވޯޓަ ސްޕޯޓްސް އާއި ޑައިވިން އަދި އިވެންޓް ސްޓޭޖް ފަދަ ތަންތަން ހަދާނެއެވެ.\nސ. ފޭދޫ އާއި ސ. މަރަދޫފޭދޫގެ ދެކުނު ހުޅަނގު ފަރާތުގައި އޮންނަ ސަވާހިލި ފަތުރުވެރިކަމަށް ދޫކުރުމަށް، ޓޫރިޒަމް މިނިސްޓްރީއަށް ހުށަޅުމަށް އައްޑޫ ސިޓީ ކައުންސިލުން ވަނީ ނިންމައިފައެވެ. އައްޑޫ ސިޓީ ކައުންސިލުން ވިދާޅުވީ، އެރަށް ތަރައްގީ ކުރަނީ އެ ސިޓީ އަށް އަންނަ ފަތުރުވެރިންނަށް ގެސްޓްހައުސްތަކުން ނުލިބޭފަދަ ހިދުމަތްތައް ދިނުމަށް މަގުފަހިކުރުމުގެ ގޮތުން ކަމަށެވެ. ކުރިން ރައީސް ޔާމީން ސަރުކާރުގައިވެސް އެތަން ފަތުރުވެރިކަމަށް ތަރައްގީ ކުރުމުގެ ވިސްނުން ގެންގުޅުނެވެ.\nއިތުރު ރަށްތަކެއް ހިއްކައިގެން ތަރައްގީ ކުރަނީ\nފަތުރުވެރިކަމުގެ ދާއިރާއާ ގުޅޭ އިތުރު ޕްލޭންތައް ހިއްސާ ކުރައްވަމުން ސޯބެ ވިދާޅުވީ، ފަތުރުވެރިކަމުގެ ޕްލޭންތަކުގެ ތެރެއިން ފަސް ރަށެއް ހިއްކާނެ ކަމަށެވެ. އޭގެ އިތުރުން، ހިތަދޫގައި ހިއްކާ ބިމުގެ ތެރެއިން ސަރަހައްދީ ބަނދަރުން ފެށިގެން ދެކުނަށް، ޕޮލިސް އެކަޑަމީ ހިސާބުން ހަންކެޑެ ބްރިޖާއި ހަމައަށް ހިއްކައިގެން އެތަން ޓޫރިޒަމްއަށް ކަނޑައެޅޭނެ ކަމަށްވެސް ސޯބެ ވިދާޅުވިއެވެ.\nއަދި ގަމުގެ ދެ ސަރަހައްދެއްގައިި ހޮޓާ ހެދުމަށް ގަން އެއާޕޯޓް ކޮމްޕެނީއާ ވާހަކަ ދައްކަވަމުން އަންނަ ކަަމަށް ސޯބެ ވިދާޅުވިއެވެ. އަދި ދޫގަސް ތަރައްގީ ކުރުމަށްޓަކައި އެއާޕޯޓް ކޮމްޕެނީ އާ ވެސް ވާހަކަ ދައްކަވަމުންދާ ކަމަށް ސޯބެ ވިދާޅުވިއެވެ.\n"މި ތަފާތު ތަންތަނާއި އެއްކޮށް އައްޑޫގެ ބެޑުގެ 8000 އެނދަށް ބަދަލު ކުރުމަށްޓަަކައި މި މަސައްކަތް ކުރަމުން ދަނީ، އެގޮތުން ކުރިއަށް އޮތް ދެ އަހަރު ތެރޭގައި 4000 އެނދު އެޅުމަށްޓަކައި ފަސް ސަރަހައްދެއް ކަނޑައެޅި އިއުލާނު ކުރެވޭނެ،" ސޯބެ ވިދާޅުވިއެވެ.\nއަދި އިތުރު 4000 އެނދު އެޅުމަށްޓަކައި، އެ ފަސް ރަށާއި، ގައުކެނޑި ސަރަހައްދުން ހިއްކައިގެން ޓޫރިިޒަމްއަށް ބޭނުން ކުރާނެ ކަމަށް ވިދާޅުވިއެވެ.\nއައްޑޫގައި އިކޯ ޓޫރިޒަމް ކުރިއެރުވުމަށް އިންޑިއާއިން ދިވެހި ސަރުކާރަށް 2.49 މިލިއަން ޑޮލަރު (38 މިލިއަން ރުފިޔާ)ގެ އެހީ ދިނުމަށް އެއްބަސްވިއެވެ. އިންޑިއާ އިން ހާމަކޮށްފައިވާ ގޮތުގައި އައްޑޫގެ ފަތުރުވެރިކަން ތަރައްގީ ކުރުމުގެ މަސައްކަތް މިހާރު އޮތީ ޓެންޑަރިން މަރުހަލާގައެވެ. އެގޮތުން ޓެންޑަރިން މަރުހަލާ މި ހަފްތާގައި ފެށުމަށް ހަމަޖެހިފައިވާ ކަމަށްވެއެވެ.\nއައްޑޫގެ ފަތުރުވެރިކަމާއި އެއާޕޯޓާއި ގުޅިފައި!\nއައްޑޫ ސިޓީގެ އެއާޕޯޓް ތަރައްގީ ކުރުމުގެ ވިސްނުން އެތަނުން ހިންގަމުންދާ އައްޑޫ އިންޓަނޭޝަނަލް އެއާޕޯޓްސް ކޮމްޕެނީ (އޭއައިއޭ)ގެ އެބަ ހުއްޓެވެ. އެ އެއާޕޯޓްވެސް ތަރައްގީ ވާން އޮތީ ސިޓީއަށް ބޭނުންވާ އެނދުތައް އިތުރު ކޮށްގެންނެވެ.\nއަދި އައްޑޫއަށް ފަތުރުވެރިން ގެނައުމަށްޓަކައި، އޭއައިއޭގެ ވިސްނުން ހުރީ ގަމުގައި ސިޓީ ހޮޓަލެއް އެޅުމަށާއި، ފަތުރުވެރިކަމުގެ ދާއިރާއާ ގުޅުން ހުރި އެހެނިހެން ހިދުމަތްތައް ފެށުމަށެވެ.\nގަން އިންޓަނޭޝަނަލް އެއާޕޯޓް -- ވަގުތު އިމޭޖެސް: އިބްރާހިމް ޝާބިލް\nއޭއައިއޭގެ މެނޭޖިން ޑިރެކްޓަރު ގައިސް ނަސީރު "ވަގުތު"އަށް ވިދާޅުވެފައި ވަނީ، އެ މަސައްކަތުގެ ތެރެއިން މިހާރު ކުންފުނީގެ ވިސްނުން ހުރީ ހޮޓަލެއް އެޅުމަށް ކަމަށާއި، އެއީ 200 އެނދުގެ ހޮޓަލެއް ކަމަށެވެ.\nގަން އެއާޕޯޓް ހިންގަމުންދާ، އޭއައިއޭގެ މެނޭޖިން ޑިރެކްޓަރ ގައިސް ނަސީރު"ވަގުތު"އަށް މައުލުމާތު ދެއްވަނީ - ވަގުތު އިމޭޖްސް: އިބްރާހިމް ޝާބިލް\n"ސައުތްލޭންޑުން ފެށިގެން އިކްއޭޓަ ވިލޭޖާއި ހަމައަކީ އެންމެ ރީތި ބީޗް އޮންނަ ސަރަހައްދު، މިތާ އަޅުގަނޑުމެން މި ތިބެނީ އެޑްމިނިސްޓްރޭޝަން އޮފީހެއް އަޅައިގެން، މި ތަންތަން ބަދަލު ކުރަން ނިންމީ ފައިދާ ލިބޭނެ ތަނަކަށް ހެދުމަށް، އެހެންވީމަ މިތަނުގައި 200 ބެޑްސްގެ ހޮޓަލެއް އަޅަން ނިންމީ" ގައިސް ވިދާޅުވިއެވެ.\nގައިސް ވިދާޅުވީ، އިތުރު ހޮޓަލެއް ދޫގަސްގައިވެސް އެޅުމަށް ނިންމާފައިވާ ކަމަށެވެ. ދޫގަސްގައި އެޅުމަށް ނިންމާފައި ވަނީ ޓްރާންސިޓް ހޮޓަލެކެވެ.\n"މި އޮފާގެ ސަބަބުން އައްޑޫއަށް ޒިޔާރަޔް ކުރާ ފަތުރުވެރިންނަށް އިތުރު އެކޮމޮޑޭޝަން ލިބޭނެ، އޭައިއޭއިން މަސައްކަތް ކުރަމުން ދަނީ މި ރީޖަންގެ ފަތުރުވެރިކަން ކުރިއަރުވަން" ގައިސް ވިދާޅުވިއެވެ.\nއައްޑޫގައި ކުރިއަށް ރޭވިފައި ހުރީ ރައްޔިތުންގެ ވިންދާ ގުޅިފައި ހުރި އުންމީދީ މަޝްްރޫއުތަކެކެވެ. މި މަޝްރޫއުތަކަކާ އެކު އައްޑޫގެ ފަތުރުވެރިކަން އާ އުސްމިނަކަށް ދާނެ ކަން ޔަގީނެވެ. ރައްޔިތުން ތިބީ މި ތަރައްގީ ފެންނާނެ ދުވަހަކަށް ކެތްމަދުވެފައެވެ.\nއައްޑު އަށް "ދިރުން" ގެނައުމުގެ އަޒުމުގައި ހުންނެވި ނިޒާރު!\nމާޗް 8, 2021 09:09\nއައްޑު ރައްޔިތުން ހައްލާލަން ދައްކާ މޮޅޭތި ވާހަކަ.. އައްޑު އަކީ ޓޫރިޒަމަށް މުސްތަޤުބަލެއް އޮތް ތަނެއް ނޫންކަން އައްޑު އަތޮޅުގައި ތިބި ހެޔޮ ވިސްނޭ އެންމެނަށ\nމާޗް 8, 2021 09:17\nޙެއުނިވޭހެއް މިފަދަ ބޮނޑޮ ދޮގޮ ހަދާއް.\nއެމްޑީޕީން ކޮންމެ ކެންޕޭނަކަށް އައްޑޫ ރައްޔިތުން ގުނބޯހައްދާ!!ހެހެހެ މިއޮތީ ވާކަމެއް ރާއްޖޭގައި ޓުއަރިޒަމް ހިއްސާވެސް އިންޑިއާ އަށް ދާންފެށީ!!ކޮބާ ވޭތުވެދިޔަ ކެންޕޭން ވެދިން ވައުދުތަށް އެއްވެސްކަމެއް ލޮލަކަށް ނުފެނޭ އަނެއްކާވެސް ތަމެން އެމްޑީޕީން ހަނދަށް ގެންދާނަމޭ ތިކިޔަނީ\nވޯޓު ދޮގު ސީރީސް.\nމާޗް 8, 2021 09:55\nކޮންމެ ވޯޓަކާއި ކައިރިވީމަ ހުވަފެންދައްކަންފަށާނެ އަހަރެމެން ދިވެހިރަތްޔަތުންނަކައް ނުވިސްނޭނެ މިމީހުންނާއި ތިމީހުންގެ އާއިލާތައް އުޅެނީއުފާވެރިކޮއް އެހެންނުންވާނީ ދިވެހިރަތްޔަތުން ހައްދާލާައިރައްވޯޓުލިބޭނެވިއްޔާ\nމާޗް 8, 2021 09:59\nނަނަ ހުވަފެން ދުށީމޭ، ދަރާވާހިނދު ދުނިޔޭން، ބާރަކަށް މީހަކުގެ ނުމެލާ، އާރަކަށް މާމުއި ފެތޭތީއޭ،، މިލަވައާއި، ސޯބެ ކިޔާ ލަވައާއި އޮތީ ކޮން ތަފާތެއް،، މޭޔަރަކަށް ހުރެ، ހިތަދޫގައި ހަދަންފެށި ޕާކު ނިމިއްޖެތޯ އަހާބަލަ؟؟؟ އާނ، ފިސާރި ރަނގަޅަށް އައްޑޫ ބިން ވިއްކާލައިފި،، އަދި އެޑީލްތަކުން ލިބުނު ،،،،،، ކަން ކުރާމީހުން މާ ވާހަކަ ގިނަނުކޮށް އަމަލު ގިނަކުރާނީ\nމާޗް 8, 2021 11:15\nއައްޑޫ މީހުން ހަމަ މިހާޤަމާރުކަމަށް ހީކުރުމަކީ މިސަރުކާރުން އައްޑޫމީހުން މޮޔަހެއްދުން ނޫންބާއޭ ހަމަ ހިތައް އަރާ! ކިހިނެއް ތޯ ރާއްޖޭގެ އެންމެބޮޑު ޓޫރިޒަމް ސަރަހައްދަން އައްޑޫ ހަދާނީ، އައްޑޫ އަތޮޅު އެއީ ގުދުރަތީ ގޮތުން އެހާ ބޮޑު އަތޮޅެއް ނޫން، ފަޅުތަކާއި ގިރި ތައް އެހާމެ މަދު، ވޯޓް ހޯދަން ވީމަ އައްޑޫ މުހިންމު، ވޯޓްލާ ނިމުނީމަ އައްޑޫ މީހުން ގެ މަތީން ހަދާން ނެތިދޭ، މި ސަރުކާރުގެ ވޭތުވެ ދިޔަ ދެ އަހަރާއި ބައިގަވެސް އައްޑޫ ސިޓީގެ މެޖޯރިޓީ އޮތީ އެމްޑީޕީގަ މިހާރު ނުވި ކަމެއް ފަހުން ނުވާނެ، އެމްޑީޕީ ވާނީ ދޮގާއި މަކަރާއި ހީލަތުން 2003 އިން ފެށިގެން މިއަދާއި ހަމަޔަށް އައްޑޫ ރައްޔަތުން ނަށް ދޯކާދީފައި، މިފަހަރު ސޮރީ\nމާޗް 8, 2021 11:20\nދެކުނުގެ ހުރިހައި ކުންޏެއް ޖަމާކުރާތަނަކަށް ތިތަން ހަދަންފެނޭ.\nމާޗް 8, 2021 11:23\nހުސް ކައުންސިލް ދަޅަ. ދަވްލަތުގަ ފައިސާނެތް އެހާގިނަދަރަނި ނެގިއްޖެ.ވެރިކަމަށް އައި އިރު ރިޒާވް ގާހުރި 934 މިލިއން ޑޮލަތރު ގަ މިހާރުހުރީ159 މިލިއަން ޑޮލަރު. ދަވްލަތުގެ އެސެޓް ހުސްވީމަ ކޮން ރިސޯޓް ވަހަކަ.އައްޑޫމީހުން 2008 ންފެށިގެން ކައުންސިލް ދެނީ އެމްޑީޕީ އަށް މިހާތަނަށް އަތޮޅުތަރައްގިއަށް ކައުންސިލުން ކަމެއް ނުކުރާތާގަ ޕްރޮޖެކްޓެއްހަދާ ސަރުކާރަށްހުށަހެޅިވާހަކަ ވެސް އެޑުނާހަން. މިހާރު ތިބީ ވިސްނޭ ރައްޔިތުންތަކެއް.\nމާޗް 8, 2021 11:40\nމިވަރުންވެސް ވޯޓް ލިބެންޏާ އޯކޭނު.\nމާޗް 8, 2021 12:12\nދޮގުހެދުމުގެ މޫސުމް ފެށުނީ! ކޮބައި އުދުހޭ ރޭލު އަޅާ ނިމުނީތަ؟\nމާޗް 8, 2021 12:39\nމާޗް 8, 2021 13:01\nހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން. ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން. ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން. ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން. ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން.ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން.\nމާޗް 8, 2021 13:26\n3 އަހަރު ވީއިރުވެސް އޮއްޓަރު ހުރިކަމެއް ނުވާއިރު ކުއްލިއަކަށް އިންތިހާބު ކައިރިވާއިރަށް ވަރަށް ބޮޑުތަރަށްގީއެއް އަނެއްކާ ލޮލައް ފެންނާނެ ތަރަށް ގީއެއްބާ ތިއީ\nމާޗް 8, 2021 15:10\nނުވާނެތިކަމެއް މިގަރުނު ނިމިގެން ދާއިރުވެސް.\nމާޗް 8, 2021 15:38\nއަސްގެނެސިއެއްނުން....އިންޑިއާ ގެސްޓުން އަންނާނެ އަޑުއައް އަސްދުއްވަން\nމާޗް 8, 2021 18:24\nއައްޑޫގައި ދިވެހިން ޖައްވައްދާން ޖައްވީ ބަނދަރަކާއި ކާރު އުފައްދާ ކާރުޚާނާއަކާއި އަދި ތެޔޮވަޅަކާއި ރަން ބާޒާރެއްވެސް އެޅޭނެ. އެއީ މިހާރު ފަންޑު ލިބިފަ ހުރި ކަންކަން. ދެން އޮތީ ބިންގާއެޅުން.\nމާޗް 8, 2021 18:29\nއަޑޫގައި ދެން ސިމެންތި ދަގަނޑު އަދި ރަބަރުވެސް އުފައްދައި ރާއްޖޭން ބޭރައް ގިނައަދަދުތަކުން އެކުސްޕޯޓުވެސް ކުރެވޭނެ. އަދި ދުވާލަކު ހަތަރު ސަތޭކެ މެޓްރިކް ޓަނުގެ މަހާއި ކުކުޅު ބިހާއި އަދި އެކިވައްތަރުގެ ފޭރާން އުފައްދައި ބޭރު ކުރެވޭނެ. މިތިބީ ހުސަ ފަންޑު ހަމަޖެހިފަ ހުރި ކަންކަން.. އައްޑޫގެ ކޮންމެ ދަނޑުވެރިޔަކައް 20 ހެކްޓަރުގެ ދަނޑަކާއި 200 އަހާއި އަދި 150 ބަކަރި ލިބޭނެ. އަދި ކޮންމެ ކުޑަކުއްޖަކައް ދުވާލަކު2މެޓާޕެކެޓާއި ކިރު ޕެކަޓަކާއި2ދޮންކެޔޮވަތް ވެސް ލިބޭނެ. މިހާރު އޮތީ ފަންޑު ހަމަޖެހިފަ.\nމާޗް 8, 2021 18:37\nއައްޑޫން އެބަޖެހޭ ގޫބައްޑާ އެކުސްޕޯޓުކުރާނެ މަރުކަޒެއް އުފައްދަން. އަދި ދުނިޔޭގެ ބައިނަލްއަގުވާމީ ފެންވަރުގައި ގޫބައްޑާ ޕުރޮމޯޓުކޮއް ސަރަހައްދީ ފެންވަރުގައި ގޫބައްޑާގެ ވިޔަފާރި ކުރިއަރުވަން.\nމާޗް 8, 2021 21:07\nމިނިވަންކަން ލިބުނު އިރުވެސް އައ އްޑޫގަ ޓޫރިޒަމް ބޭނުން ފެން ވަރެ އްގަ ވާނެ...ބަޔަކު އަޑީގަ ތިބެގެން އައ އްޑޫ ބާކީކޮ އްލީ...ކލގ...ޗޕ...ޖެހިލުން ވަނީ...\nތި ނިޒާރަކާ ސޯބެ އަކު ހަމަ ޖާބިރެކޭ އެ އެއއއއއެއްވެސް ތަފާތެ އް ނެތް. ކޭބަލް ކާރާ،5ފުރޮޅުލީ ބަ އިސްކަލާ، އިންޖީނުލީ އަތްގާޑި އަލާ،4އިންޖީންލީ ބޮ އްކުރަ އާ، ބެޓްރީން ދުވާ ފަ އިނާ އި، މިކަހަލަ ހާސަރު ގަބޫލުކުރާނީ އައ އިހާގެ އާއ އިލާގެ ނުކިޔަވާ ތިބި ބޯބުރާންތިން.\nމާޗް 9, 2021 01:24\nތިޔަ އައްޑޫ އިނގިރޭސިންނައް ވިއްކާލަބަލަ ތިޔަތާ ކުނޫޅޭ ބޯހަމަޖެހޭ މީހުނެ އް ތާކުންތާކުޖެހޭމީހެ އް ބޯހަމަޖެހޭ މީހަކުވި އްޔާ އުޅެނީ ރަށުންބޭރުގަ އި ކޮންމެވެސް އެހެން ރަށެ އްގެ މީހަކާ އިންދެގެން.....\nމާޗް 9, 2021 08:30\nއައްޑޫ ސިޓީގެ ބޮޑު މާސްޓާ ޕްލޭނުގައި އޮތީ އައްޑޫ ބޭރުން ބްރިޖެއް އަޅައި މި ބްރިޖް މަތިން ރެއިލް ދުއްވާގޮތަށް. ތިރީ ހައިވޭއިން އަސް ދުއްވާގޮތަށް. ރައްޔިތުން ޖީބަށް ޕައުންޑް


Vilimale gai ves Eid kulhivaru ebaoi\nވިލިމާލޭގައިވެސް އީދު ކުޅިވަރު އެބައޮތް\nމާލެގައި ތިބި މީހުންނަށް ވިލިމާލެގޮސް ވެސް އީދު މަޖަލުގައި ބައިވެރިވުމުގެ ފުރުސަތު އެބައޮތެވެ. ވިލިމާލޭ ޔޫތް ސެންޓަރުން ވަނީ "ވިލި އީދު އުފާ" ގެ ނަމުގައި އީދު ފާހަގަކުރުމުގެ ގޮތުން ޕްރޮގްރާމްތަކެއް ހިންގުމަށް ނިންމާފައެެވެ.\nތިން ދުވަހުގެ މުއްދަތަށް ކުރިއަށްދާ މި އީދު އުފާ ފެށުމަށް ހަމަޖެހިފައިވަނީ އީދު ނަމާދަށްފަހު ވިލިމާލޭގައި ބޯޅަދަނޑުގައި ބާއްވާ ހާއްސަ އީދު ސަލާމް ކުރުމާ ހަދިޔާ ބަދަލުކުރުމާ އެކު އޮންނަ ސައިޔަކުންނެވެ.\nފެންކުޅިއާއި މޫދު ކުޅިވަރާއި ފުރަތަމަ ދުވަހު ހެނދުނު ކުރިއަށްދާ އިރު ހަވީރު ކުޑަކުދިންނަށް ހާއްސަ މެޖިކް ޝޯއެއްވެސް ބަނަދަރު ސަރަހައްދުގައި އޮންނާނެއެވެ. ފުރަތަމަ ދުވަހުގެ ޕްރޮގްރާމް ނިންމާލަނީ ރޭގަނޑު އޮންނަ ހާއްސަ މިއުޒިކް ޝޯއަކުންނެވެ.\nދެވަނަ ދުވަހު ހަވީރު މާލި ޕެރޭޑް މަގުތަކުގައި އޮންނަ އިރު އެރޭ ވިލިމާލެ ބޯޅަ ދަނޑުގައި ބޮޑުމަސްނެރުން އޮންނާނެއެވެ.\nތިންވަނަ ދުވަހުގެ ހަވީރު ބޯޅަދަނޑުގައ ބޮޑުމަސް ނެރުމަށްވަނީ ހަމަޖެހިފައި ކަމުގައި އެ ވިލިމާލެ ޔޫތު ސެންޓަރުން އާއްމުކޮށްފައިވާ ޕްރޮގްރާމްގައި ބުނެއެވެ.\nވިލިމާލެ އީދު އުފާ ޝެޑިއުލް!\nވިލިމާލެ އީދު ފާހަގަ ކުރުން\nމާލެ ސަރަހައްދު ހިއްކަނީ ތޮއްޖެހުން ކުޑަ ކުރަން: ނަޝީދު


Russia ga idhikolhu faraai thakun beyvvi muzaaharaage therein 317 meehun hayyaru koffi - vNews.mv\nރަޝިޔާގައި އިދިކޮޅު ފަރާތްތަކުން ބޭއްވި މުޒާހަރާގެ ތެރެއިން 317 މީހުން ހައްޔަރު ކޮށްފި\nސައިފް އަޒްހަރު 27 July 2019, 18:38\nރަޝިޔާގެ ވެރިރަށް މޮސްކޯގައި އިދިކޮޅު ފަރާތްތަކުން ބޭއްވި މުޒާހަރާތައެއްގެ ތެރެއިން 317 މީހުން ހައްޔަރުކޮށްފިއެވެ.\nފުލުހުން ހައްޔަރުކުރި މީހުންގެ ތެރޭގައި، އިދިކޮޅު ވަރުގަދަ އެކްޓިވިސްޓުންވެސް ހިމެނެއެވެ.\nއިދިކޮޅު ފަރާތްތަކުން ބޭއްވި މުޒާހަރާގެ ތެރެއިން ފުލުހުން ގިނަ އަދަދެއްގެ ބަޔަކު މި ހައްޔަރުކުރީ، އެފަދަ އެއްވުމެއް ބޭއްވުން ފުލުހުން މަނާކޮށްފައި ވަނިކޮށް އެއްވުން ބޭއްވުމުންނެވެ.\nމޮސްކޯގައި ހުންނަ މޭޔަރުގެ އޮފީސް ކައިރީގައި މުޒާހަރާ ކުރުމަށް ނުކުތުމަށް ގޮވާލެއްވީ، މިހާރު ޖަލުގައި ހުންނެވި އިދިކޮޅު ލީޑަރު އެލެކްސީ ނަވަލްނީއެވެ.\nއެއީ، އަންނަ ސެޕްޓެމްބަރު މަހުގެ 8 ވަނަ ދުވަހު ބާއްވާ ލޯކަލް އިންތިޚާބުގައި އިދިކޮޅު ޚިޔާލުގެ މީހުންނަށް ވާދަކުރުމުގެ ފުރުސަތު ދިނުމަށް ފިއްތުންތައް ކުރިމަތި ކުރުމަށެވެ. ލޯކަލް އިންތިޚާބުގައި ވާދަ ކުރެއްވުމަށް ކުރިމަތިލި އިދިކޮޅު ޚިޔާލުގެ ހުރިހާ މެމްބަރުންނަށް ވާދަ ކުރެއްވުމުގެ ފުރުސަތު އިންތިޚާބާބެހޭ އިދާރާއިން ވަނީ ނުދީފައެވެ.\nއިދިކޮޅު ޚިޔާލުގެ ކެންޑިޑޭޓުންނަށް އިންތިޚާބުގައި ވާދަކުރުމުގެ ފުރުސަތު ނުދިން ސަބަބެއް ކަމަށް އިންތިޚާބާބެހޭ އިދާރާއިން ބުނެފައިވަނީ، އިންތިޚާބުގައި ވާދަ ކުރުމަށް ބޭނުންވާ މިންވަރަށް ސައްހަ ސޮއި ހޯދިފައިނުވުމުން ކަމަށެވެ. ނަމަވެސް މި ވާހަކަތައް އިދިކޮޅު ފަރާތްތަކުން ދޮގުކުރެއެވެ.\nއިދިކޮޅު ފަރާތްތަކުން މިއަދު ބޭއްވި މުޒާހަރާގެ ކަންތައް ބެލި މޮނިޓަރިން ގްރޫޕެއް ކަމަށްވާ އޯވީޑީ-އިންފޯއިން ބުނެފައިވަނީ، މުޒާހަރާ ފެށުމުގެކުރިންނާއި އަދި ފެށުނު ފަހުން ފުލުހުން 317 މީހުން ހައްޔަރު ކޮށްފައިވާ ކަމަށެވެ.\nމަންޒަރު ދުށް ބައެއް މީހުން ބުނެފައިވަނީ، މީހުން ހައްޔަރު ކުރުމުގެ ތެރޭގައި އެ ހިސާބުން ހިނގާފައިދިޔަ އާންމު ބައެއް ފަރާތްތައްވެސް ފުލުހުން ހައްޔަރު ކޮށްފައިވާ ކަމަށެވެ.\nމިއަދުގެ މުޒާހަރާ ބޭއްވިޔަ ނުދިނުމަށް ފުލުހުންވަނީ ކުރީ ބައިގައި މީހުން ހައްޔަރުކުރުމުގެ އިތުރުން، މުޒަހަރާ ބާއްވަން އުޅުނު ހިސާބުގެ އެތައް މަގެއްވެސް ބަންދުކުރިއެވެ.\nރަޝިޔާގެ ގާނޫނު ބުނާގޮތުން، މުޒާހަރާއެއް، އެއްވުމެއް ބާއްވަންޏާ ބާއްވާނެ ތަނަކާއި، ގަޑިއެއް ކަމާބެހޭ ފަރާތްތަކާއެކު އެއްބަސްވުމަކަށް އަންނާންޖެހެއެވެ. އެހެން ނަމަވެސް، މިއަދު މުޒާހަރާ ކޮށްފައިވަނީ އެ ފަދަ އެއްބަސްވުމެއް ނެތިކަމަށްވެއެވެ.


ޙަޤީޤީ ޙާދިސާ: މަންމަ އެނދުމަތިވެ3އަހަރު ވީއިރު ހަމައެގޭގަ ރަންދަރި އުޅުނީ މަންމަ ލޮލުން ދެކެނުލާ! ހުރިހާ ޚިދުމަތެއް ކުރަންޖެހުނީ ގުއިދަރިއަށް!\nއަޅުގަނޑުގެ މައިންބަފައިންނަށް ދެވަނައަށްވެސް ލިބުނީ ހަމަ އަންހެންދަރިއެކެވެ. ނަމަވެސް އަޅުގަނޑުގެ އުމުރުން 12 އަހަރުގައެވެ. ހަނދާންހުންނަން ފެށީންސުރެ މަންމަ ޢާއި ބައްޕަގެ ދުލުން އަޅުގަނޑަށް އޯގާތެރިކަމާއިއެކު ހަމަ އެންމެ ބަހެއް ބުނި ހަނދާނެއް ނެތެވެ. އަދި އަޅުގަނޑު ސްކޫލުން ކިތަންމެ ރަނގަޅު ރިޕޯޓެއް ގެނައި ނަމަވެސް ތަޢްރީފްގެ ބަހެއްވެސް ނުބުނެއެވެ. އަބަދުވެސް މަސައްކަތްކުރާނީ އަޅުގަނޑުގެ ކުށެއް ދެއްކޭތޯއެވެ.\nއަޅުގަނޑު އުންމީދުކޮށްގެން ހުރީ ދެވަނަ ދަރިފުޅު ލިބުމުން ކޮއްކޮ ބަލައިދޭތީ ނަމަވެސް ރުހުމުގެ ބަހެއް ބުނާއަޑު އިވޭނެ ކަމަށެވެ. ނަމަވެސް އެކަންވެސް ހެދީ އަޅުގަނޑު ކުރަންޖެހޭ ކަމަކަށެވެ. އެހެން ގޮތަކަށް ބުނާނަމަ އަޅުގަނޑު އަދާކުރަންޖެހޭ ވަޒީފާއަކަށެވެ.\nއޯލެވެލް ހެދުމަށްފަހު އަޅުގަނޑު ކިޔެވުން ހުއްޓައިލީ އަމިއްލައަށެވެ. އަޅުގަނޑު ހުރީ މަސައްކަތެއް ދަސްކޮށްގެންނެވެ. އެއީ ގްރެފިކް ޑިޒައިނިންގ އެވެ. އެހެންވެ އެމަސައްކަތްކުރާ ބައަކު އަޅުގަނޑަށް ކޮންޓްރެކްޓް އުޞޫލުން މަސައްކަތް ޙަވާލުކުރަން ފެށިއެވެ. އެހިސާބުން އަނެއްކާވެސް ކަންތައްތައް އިތުރަށް ގޯސްވިއެވެ. ކޮއްކޮ ބަލައިދޭ ވަގުތު މަދުވެގެންނެވެ. މަންމަ އާއި ބައްޕަ ކަންބޮޑުވީ އަޅުގަނޑު ކިޔެވުން ހުއްޓާލައިގެނެއް ނޫނެވެ. ކޮއްކޮ ބަލައިނުދެވޭތީއެވެ.\nއަޅުގަނޑު ފުރަތަމަ މަހު ކުރި މަސައްކަތަށްވެސް 6000 އަށްވުރެ ގިނަ ރުފިޔާ ލިބުނެވެ. ރަނގަޅަށް މަސައްކަތް ކުރެވޭނަމަ އިތުރަށްވެސް ހޯދޭނެކަމުގެ ޔަޤީންކަން އޮތެވެ. އެހެންވެ އަގަށް ކުދިން ބައިތިއްބައިދޭ ދައްތައަކާއި ވާހަކަ ދައްކާފައި އެގެއަށް ބަދަލުވީމެވެ. ގެއިން ނުކުތުމުން ދެން މަސައްކަތްކުރީ އަޅުގަނޑަށް 18 ނުފުރޭ މައްސަލަ ނަގައިގެން ބިރުގައިގެން ނޯކިރީކުރުވަން ގެންދާށެވެ. އެއިރު އަޅުގަނޑު ހުރީ ދޭނެ ޖަވާބު ހިތުދަސްކޮށްގެންނެވެ. އެއީ ގަދަކަމުން ގެންދަން އުޅޭނަމަ ޖެންޑަރ މިނިސްޓްރީއަށް މައްސަލަ ހުށަހެޅުމެވެ. އެވާހަކަ ދެއްކީމާ ގަދަކަމުން ގެންދާކަށް ނޫޅެއެވެ.\n18 އަހަރުވީތަނާ ކައިވެނިކޮށްފީމެވެ. ދެމަފިރިން ދިރިއުޅެންފެށީ ކޮޓަރިއެއް ކުއްޔަށް ހިފައިގެންނެވެ. ނަމަވެސް އަހަރެއްހައި ދުވަސްތެރޭގައި އެޕާޓްމަންޓެއް ކުއްޔަށް ހިފޭވަރުވުމުން ދެން ދިރިއުޅެމުން އައީ އެ އެޕާޓްމަންޓްގައެވެ.\nއަޅުގަނޑަށް 41 ވަނަ އަހަރު ބައްޕަ ނިޔާވެއްޖެއެވެ. ދެމަފިރިން ލޯބިން ގެންގުޅެ ބޮޑުކުރި ކޮއްކޮ ގެއަށް ގަދަކޮށްލައިފިއެވެ. ކޮއްކޮ މަންމަ އާއިމެދު ކަންކަންކުރީ މަންމަ އާއި ބައްޕަ އަޅުގަނޑާއިމެދު ކަންތައްކުރި ގޮތަށެވެ. މަންމަގެ ކުށް ދެއްކުމާއި އެއްޗެތި ގޮވުން ނޫން ދެވަނަ އެއްވެސް ކަމެއް ނުކުރެއެވެ.\nއެއްދުވަހަކު މަންމަ އަޅުގަނޑުމެން ދިރިއުޅޭ އެޕާޓްމަންޓަށް އައީ ފޮށި ހިފައިގެންނެވެ. އައިސް ވަރަށް ރޮއި ހަދާފައި ކޮއްކޮ ކަންކަން ކުރާ ގޮތުގެ ވާހަކަކިޔައިދިނެވެ. އަދި އަޅުގަނޑު ގާތުގައި ބަހައްޓައިދޭން އެދުނެވެ. އަޅުގަނޑު އެކަން ޤަބޫލެއް ނުކުރީމެވެ. އަޅުގަނޑު ބުނީ ގެއަކީ ދެބުރި ގެއެކެވެ. ވީމާ ރަންދަރިއަށް އެއްބުރި ގުއިދަރިއަށް އެއްބުރި ނުދެވެންވީ ކީއްވެގެންހެއްޔެވެ؟ އަހަރެންގެ މުޅި އުމުރު މިހޭދަކުރަނީ އަހަރެންގެ ޙައްޤުތަކުން މަޙްރޫމްކުރުމުން ކުލި ދައްކައިގެންނެވެ. މިއަދަކު ބައްޕައެއް ނެތެވެ. މަންމަ ބޭނުންނަމަ ގެއަށް އަޅުގަނޑުވެސް ވެއްދޭނެއެވެ. ނޫނީ އަޅުގަނޑަކީ ބައްޕަގެ ދަރިއެއް ނޫންކަމަށް ބުނާށެވެ!\nމަންމައަށް ހެޔޮކޮށް ހިތަންޖެހޭނެކަން އަޅުގަނޑަށް އެނގެއެވެ. އަދި ދަރިންނަށް ލިބެންޖެހޭނެ ޙައްޤުތަކެއް އޮންނާނެކަންވެސް އެނގެއެވެ. އެހެންވެ އަޅުގަނޑު ބުނީމެވެ. "މަންމާއެވެ. މިރެއިން މިރެއަށްވެސް ގެއަސް ވަންނަމާ ހިނގާށެވެ! އަޅުގަނޑު މަންމަ ބަލާނަމެވެ. ގުއިދަރިއަށް ހެދިވާހަކަވެސް ނުދައްކާނަމެވެ. އެކަންކަމަށް އަޅުގަނޑު ވާނީ މާކުރިން މާފުކޮށްފައެވެ. ދެން ބުނަން އޮތީ ގެއަށް ވަންނާނެ ހިތްވަރު މަންމަގެ ކިބައިގައި ނެތްނަމަ މާދަމާ ކޯޓަށް މައްސަލަ ވައްދާނަމެވެ. ހަމައަޅުގަނޑަށްވެސް އަޅުގަނޑުގެ ބައި ލިބެންޖެހޭނެ ނޫންހެއްޔެވެ؟"\nއަޅުގަނޑު ދެއްކި ވާހަކަތައް މަންމަ ޤަބޫލުކުރިއެވެ. އަނެއްދުވަހު މަންމައާއިއެކުގައި ގޮސް ގެއަށް ވަނީމެވެ. އަދި ކޮއްކޮ މަތީބުރީގައި އުޅެފައި ތިރީބުރި ހުސްކޮށްދޭން ބުނީމެވެ. އެއީ މަންމައަށް ސިޑިން ނޭރޭނެތީއެވެ. ތިރީބުރި ބޭނުންނަމަ ތިރިން މަންމައަށް ކޮޓަރިއެއް ދޭން ބުނީމެވެ. އަދި އެއިރުން މަތީބުރީގައި އުޅޭނީ އަޅުގަނޑު ކަމަށާއި އެއްގެއެއްގައި އުޅުނު ނަމަވެސް އުޅެންޖެހޭނީ ވަކި ދެޢާއިލާއެއްގެ ގޮތުގައިކަމަށްވެސް ބުނީމެވެ.\nކޮއްކޮ ބޭނުންވީ މަތީބުރިއެވެ. ވީމާ މަންމަގޮވައިގެން ތިރީބުރީގައި އަޅުގަނޑު އުޅެންފެށީމެވެ. މަންމަ ނިޔާވީ އެއިގެ 17 އަހަރުފަހުންނެވެ. އެނދުން ނުތެދުވެވި3އަހަރު އެނދުގައިއޮވެފައެވެ. އެންމެ ފަހަރަކުވެސް ރަންދަރިފުޅު މަންމަގެ ތުންފަތުގައި ބޯފެންތިއްކެއްވެސް ޖައްސާލަދީފައެއް ނުވާނެއެވެ. އަދި ކޮޓަރި ދޮރުމައްޗަށް އަރައި މަންމަ ދެކެލިނަމަ އެކަންވެސް އެނގޭނީ ކޮއްކޮއަށެވެ. އަޅުގަނޑުވާ އެފަދަ މަންޒަރެއް ނުދެކެވެ. ހުރިހާ ޚިދުމަތެއްކުރީ ހަމަ މި ގުއިދަރިއެވެ.\nމިއަދުނޫހުގެ ކިޔުންތެރިންނަށް ދަންނަވާލަން އޮތީ މިވާހަކަތައް ހާމަމިކުރީ މަންމައަށް ކުރި ޚިދުމަތުގެ ޥާހަކަ ދައްކާކަށް ނޫނެވެ. ރަންދަރި، ގުއިދަރި އުޞޫލުން ދަރިންނާއިމެދު ކަންކަންކުރާ މައިންބަފައިން ގާތު އެހެދެނީ މައިންބަފައިންނަށް ހެދޭނެ އެންމެ ބޮޑު ގޯސްކަމުގައި ބުނެލަންވެގެންނެވެ. ގިނައިން މައިންބަފައިންގެ ބުރަ އުފުލަންޖެހިފައިވާނީ ގުއިދަރިއަށެވެ. ޙާލުގައި ޖެހޭ ދުވަހު ރަންދަރި އޮންނާނީ ލޮލަށްވެސް ނުފެނިފައެވެ. މިސާލަކަށް ދެފަންގިފިލާގައެއްކަމަކު އެއް ފުރާޅެއްގެ ދަށުގައި މަންމައާއިމެދު ރަންދަރި ކަންކަންކުރި ގޮތުގެ ވާހަކަ މިކިޔައިދިނީއެވެ. ޢިބްރަތް ޙާޞިލްކުރާށެވެ!\n- ޞަބީޙާ / މިއަދުނޫހުގެ ކިޔުންތެރިއެއް


Minister Muizz Rayyithun ge Majileehah kurimathi lavvanee | Mihaaru\nމިނިސްޓަރު މުއިއްޒު ރައްޔިތުންގެ މަޖިލީހަށް ކުރިމަތިލައްވަނީ\nމިނިސްޓަރު މުއިއްޒު ނޫސްވެރިންނާ ވާހަކަ ދައްކަވަނީ: އަންނަ އެޕްރީލް މަހު އޮންނަ މަޖިލިސް އިންތިޚާބުގައި ވާދަކުރައްވަން ވަނީ ނިންމަވާފައި. --ފޮޓޯ/މިހާރު\nމިނިސްޓަރެއްގެ ގޮތުގައި ގާތްގަނޑަކަށް ހަތް އަހަރު ހޭދަކުރެއްވި މުއިއްޒު "މިހާރު" އަށް ވިދާޅުވީ އަދިވެސް ބޭނުން ވަނީ ގައުމާއި ރައްޔިތުންނަށް ޚިދުމަތް ކުރެއްވުމުގައި ދެމިހުންނަވަން ކަމަށެވެ. ބައްޕާފުޅު، ޝައިޚް ހުސައިން އަބްދުއްރަހުމާނަކީ ވެސް ގިނަ ދުވަހު ދައުލަތަށް ޚިދުމަތް ކުރެއްވި ބޭފުޅެއް ކަން ފާހަގަކުރައްވައި ވިދާޅުވީ، ހިތްވަރު ލިބިވަޑައިގަތީ ބައްޕާފުޅުގެ ފަރާތުން ކަމަށެވެ.\n"ގައުމީ ޚިދުމަތުގައި ދެމިހުންނާނަން. ސިޔާސީ މައިދާނުން ދުރަށް ދާކަށް ނުވިސްނަން. އަދިވެސް ލިބޭ ފުރުސަތެއްގައި ކުރިއަށް ދާނަން،" މުއިއްޒު ވިދާޅުވި އެވެ.\nއަންނަ ހޮނިހިރު ދުވަހު އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) ހުވާކުރައްވައި އެ މަނިކުފާނުގެ ވެރިކަން ފެށުމާއެކު، ޕީޕީއެމްގައި ރައީސް އަބްދުﷲ ޔާމީނާ އެކު މިހާރު ތިއްބެވި ބޭފުޅުން ވާނީ އިދިކޮޅު ބޭފުޅުންނަށެވެ.\nއެކަން ފާހަގަކުރައްވައި މިނިސްޓަރު ވިދާޅުވި ގޮތުގައި އިދިކޮޅު ޕާޓީއެއްގައި މަސައްކަތް ކުރެއްވުން އޭނާ އަށް ވާނީ، އާ ތަޖުރިބާ އަކަށެވެ.\n"އިދިކޮޅުގައި ހުންނައިރު، ރައްޔިތުންނަށް ޚިދުމަތް ކުރަން އެންމެ ރަނގަޅު މަގަކަށް ވާނީ މަޖިލިސް. އަޅުގަނޑުގެ އުއްމީދަކީ މަޖިލިސްގެ މެމްބަރަކަށް ވުން. ދެން އޮންނަ ދައުރަކަށް ކުރިމަތިލުން،" މުއިއްޒު ވިދާޅުވި އެވެ.\nއެކަމަކު އަންނަ އެޕްރީލް މަހު އޮންނަ އިންތިޚާބުގައި ވާދަކުރައްވާނީ ކޮން ދާއިރާއަކުން ކަމެއް އަދި ނުނިންމަވަ އެވެ. ދާއިރާ ކަނޑައަޅުއްވާނީ، ޕީޕީއެމްގެ މަޝްވަރާއާ އެކު ކަމަށް، ވެސް ވިދާޅުވި އެވެ.\nރައީސް އަބްދުﷲ ޔާމީންގެ ފަސް އަހަރުގެ މެނިފެސްޓޯ ތަންފީޒު ކޮށްދެއްވުމުގައި އިސް ދައުރެއް އަދާކުރެއްވި އަދި މިހާރު ޕީޕީއެމާ ގުޅިވަޑައިގެންފައިވާ މުއިއްޒު ކެބިނެޓަށް ވަޑައިގަތީ، އެމްޑީއޭ އަށް ކަނޑައެޅި ސްލޮޓްތަކުން ކުރީގެ ލީޑަރު އަހްމަދު ސިޔާމް ދެއްވި ފުރުސަތެއްގަ އެވެ. އޭގެ ކުރިން ކުރީގެ ރައީސް ޑރ. މުހައްމަދު ވަހީދުގެ ސަރުކާރުގައި މަގާމަށް ވަޑައިގަތީ އަދާލަތު ޕާޓީ އަށް ކަނޑައެޅި ސްލޮޓްތަކުން އެ ޕާޓީގެ ރައީސް އިމްރާން އަބްދުﷲގެ އެހީތެރިކަމާ އެކުގަ އެވެ.\nހައުސިން މިނިސްޓަރު ރައްޔިތުންގެ މަޖިލިސް ޕީޕީއެމް ކުރީގެ މިނިސްޓަރު ޑރ. މުހައްމަދު މުއިއްޒު\n56 ކޮމެންޓް, 148 ރިއެކްޝަންސް\nއިންޝާﷲ މުއިއްޒުއަށް ކާމިޔާބު ދެއްވާނެ. ތިކަހަލަ ހިތްވަރުގަދަ ދަރިން މިޤައުމަށް ބޭނުންވަނީ. ކޮއްމެ ނާކާމިޔާބަކީ ކާމިޔާބުގެ ތަޅުދަނޑި.\nމަރުހަބާ ،ކާމިޔާބަށް އެދެން، ހިންގުންތެރި ޤާބިލު ބޭފުޅެއް\nކޮންމެ މީހަކު ކޮންމެ އެއްޗެއްކިޔަސް މަލެއަަށް މި ވެރިކަމުގައި މިގެނަައި ތަރައްގީ އަކީ ހަމަ މުއިއްޒު ގެންނެވި ތަރައްގީ. ޢެހެންވީމަ އަދިވެސް ރަތްޔިޔުންނަށް ހިދުމަތް ކުރެއްވުމުގައި ދެމިހުރުމަށް ފެނޭ. ފަސްއެނބުރި ނުބައްލަވަާ ކުރިޔަށް ވަޑައިގަންނަވާ. ޢަޅުގަނޑުމެން މިތިބީ މުއިއްޒު އާއި އެކު.\nއެހެން ވީމަތާ ކުރާ ކޮންމެ ކަމެއް ދެފަހަރު ކުރަނީ.. ކޮއް ނުނިމެނީ.....\nއަހަރުމެން ރޭގަނޑު ނިދިޔަނުދީ މަގުތައް ތަޅާބާލާ ހަދަން ހުއްދަދީފަ އެކަމާ މައްސަލަޖައްސާމީހުންނަށް ކުރި މަލާމާތަށްޓަކާވެސް މީނާޔަށް މިކަންނުވާން ބާރުއަޅަން ޖެހޭ. އަހަރުމެން އެކަން ކުރާނަން!\nމީ ދޯ މާ މައާފަށް އެދިގަނެގެން ކުލަކުލަ ދައްކަންއުޅުނު ސަބަބީ\nތީގެ ކުރިން މުއީޒްގެ ކޮރަޕްޝަން މައްސަލަ ތަށް މި ސަރުކާރުން ބަލައި ފިޔަވަޅު އަޅަން ޖެހޭނެ އެވެ މަޖްލީހަށް ކުރިމަތި ލެވެން ޖެހޭނީ ސާފު ތޯހިރު މީހެއްގެ ގޮތުގައެވެ.\nމަރްޙަބާ: މުއިއްޒު ފަދަ ޝަޚްޞިއްޔަތެއް ޤަވްމީ ޚިދުމަތުގައި ކުރިއަށް ވަޑައިގަތުމަށް ނިންމެވުމަކީ އުފާކުރާކަމެއް.\nތިޔަދެން އެންމެފަހުން މަޖިލިސްވެސް މުއިޒުވީ.\nމުއިއްޒު. މިނަމަކީ ކުރާ ކޮންމެކަމެއް ދެފަހަރަށް ކުރަންޖެހޭ ގޮތައް މަސައްކަތް ބިނާ ކުރި މިނިސްޓަރެއްގެ ގޮތުގައި ދިވެހި މާޒީގަ ވާނަމެއް. މުސްތަގުބަލުގައި ކޮންމެ ކަމެއް ދެފަހަރަށް ކުރަން ފުރުސަތު އޮތްހެން ހީނުވޭ. ލަގަބު ހިއްޕަވައިގެން ތާރީހުގެ ތެރޭ މަޑުކޮށްލައްވާ.\nއެހެންވީމަ މަޖްލިސް މެމްބަރުކަންވެސް2ފަހަރު ކުރެވިދާނެ.\nމަށަށް ފެންނަނީ 2023 ގަ މުއިއްޒު ރައީސްކަމަށް ކުރިމަތިލައްވަން އެ އީ ވަރަށް ސަޅި ގޮތަކަށްވާނެ


”ހަމަކަށަވަރުން ޝިރުކާއި ކުފުރާއި މީހާ ވަކިކޮށްދޭ އިންފާރަކީ ނަމާދު އެޅުމެވެ“ – Haftha\nSun,5July, 2020, 1:53 am\n”ހަމަކަށަވަރުން ޝިރުކާއި ކުފުރާއި މީހާ ވަކިކޮށްދޭ އިންފާރަކީ ނަމާދު އެޅުމެވެ“\n“ތިޔަބައިމީހުން ނަރަކައަށް ވެއްދީ ކޮންކަމެއް ހެއްޔެވެ. އެރުރެން ބުނާނެތެވެ. ނަމާދުކުރާ މީހުންގެ\nނަމާދަކީ އިސްލާމްދީނުގެ ފަސް ރުކުނުގެ ތެރެއިން ދެވަނަ ރުކުނެވެ. މިފަދަ މަތިވެރި އަޅުކަމެއް ކުރުމުގެ މުހިންމުކަން އެނގޭ ފަދައިން މިފަދަ މަތިވެރި އަޅުކަމެއް ދޫކޮށްލުމަކީ ވެސް ކިހާވަރެއްގެ ކަމެއްކަން އަޅުގަނޑުމެން މުސްލިމުންނަށް އެނގުމަކީ ލާޒިމު ކަމެކެވެ.\nނަމާދާމެދު ރައްކާތެރިވުމަކީ ވަރަށް ބޮޑަށް ސަމާލުކަން ދޭންޖެހޭ އަޅުގަނޑުމެން ބޮލުގައި އެޅިފައިވާ ވަރަށް ބޮޑު ޒިންމާ އެކެވެ. އެހެންކަމުން އަޅުގަނޑުމެންނާއި އަޅުގަނޑުމެންގެ ދަރިންނަކީ ނަމާދަށް ރައްކާތެރިވާ ބައެއްކަމުގައި ހެދުމަށް އަޅުގަނޑުމެން ވަރަށް ބޮޑަށް މަސައްކަތް ކުރަން އެބަޖެހެއެވެ.\n“ފަހެ ތިޔަބައިމީހުން ނަރަކައަށް ވެއްދީ ކޮންކަމެއް ހެއްޔެވެ. އުއުރެން ބުނާނެތެވެ. ނަމާދުކުރާ މީހުންގެ ތެރެއަކު ތިމަންމެން ނުވަމުއެވެ.\nއަދި ނަރަކައަކީ ކޮބައިކަން ބަޔާން ކޮށްދެއްވަމުން ﷲ ވަޙީކުރައްވާފައިވާ ބަސްފުޅެއްގެ މާނައިގައިވެއެވެ.\n“އެ ނަރަކައަކީ ކޮންއެއްޗެއްކަން ކަލޭގެފާނަށް އަންގައިދިނީ ކޮން އެއްޗެއްތޯއެވެ. އެ ނަރަކަ (ނާންދާ) އެއްވެސް އެއްޗެއް ނުބަހައްޓަތެވެ. އަދި ދޫކޮށެއްވެސް ނުލަތެވެ.”\nނަމާދާއި ބެހޭގޮތުން މާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ.\nرَأْسُ الْأَمْرِ الْإِسْلَامُ، وَعَمُودُهُ الصَّلَاةُ\nމާނައީ: ”ހުރިހާ ކަމެއްގެ އެންމެ އިސްކަމަކީ އިސްލާމް ކަމެވެ. އަދި އޭގެ ތަނބަކީ ނަމާދެވެ…“\nތަނބަކީ ގޭގެ ފުރާޅު ނުވަތަ މަތީ ބައިތައް ހަރުކޮށްދޭ އެއްޗެވެ. އެތަނބު ހަލާކުވެއްޖެނަމަ ގެ ވެއްޓޭނެއެވެ. މަތީގައިވާ ބުރިތައް ވެސް ވެއްޓޭނެއެވެ. އިސްލާމްދީނުގައި ނަމާދަކީ ވެސް މިފަދަ ކަމެކެވެ. އަޅުގަނޑުމެންގެ ދީން ލައްކޮށްފައި ހުންނަ ތަނބަކީ އެއީއެވެ. އެ ދޫކޮށްލައިފިނަމަ، ދެން ބާކީ އޮންނާނީ ކޮންއެއްޗެއްތޯއެވެ؟\nމާނައީ: ”ހަމަކަށަވަރުން ޝިރުކާއި ކުފުރާއި މީހާ ވަކިކޮށްދޭ އިންފާރަކީ ނަމާދު އެޅުމެވެ.“\nމި ޙަދީޘުގައި ނަބިއްޔާ ޞައްލަﷲ އަލައިހި ވަސައްލަމަ ކުފުރާއި ޝިރުކު ކުރުމާއި މުސްލިމުން ވަކިކޮށްދޭ ކަމަކީ، އެބަހީ ކާފަރުވުމުން، ތަފާތުކޮށްދޭ ކަމަކީ ނަމާދު އެޅުންކަމުގައި މިވަނީ ބަޔާން ކޮށްދެއްވައިފައެވެ.\nއެހެންކަމުން ނަމާދު އެޅުމުން މި ތަފާތު މި އިންފާރު ލުހިގެންދެއެވެ. އެހެންކަމުން ކުފުރާއި ޝިރުކަށް އެމީހަކު ވެއްޓިގެންދެއެވެ.\nނަމާދު ކުރުން ދޫކޮށްލައިފިނަމަ، ދޫކޮށްލާ މީހާ ދީނުން ބޭރުވާނެ ކަމަށް ހުރިހާ ޞަޙާބީ ބޭކަލުން އިޖުމާޢު ވެވަޑައިގަންނަވައެވެ. ތާބިޢީ ބޭކަލުންގެ ތެރެއިން އެންމެ ހެޔޮބޭކަލުންގެ ތެރެއިން ހިމެނިވަޑައިގަންނަވާ ޢަބްދުﷲ ބިން ޝަޤީޤް ރަޙިމަހުﷲ ބަޔާންކުރައްވައެވެ.\n”ޢަމަލުތަކުގެ ތެރެއިން އެކަމެއް ދޫކޮށްލުމުން ކުފުރުވާނެ ކަމަށް ޞަޙާބީ ބޭކަލުން ދެކެވަޑައިނުގަންނަވައެވެ. ނަމާދު މެނުވީއެވެ.“ އެބަހީ: ނަމާދު ދޫކޮށްލައިފިނަމަ އަޅައިފިނަމަ ކުފުރުވާނެ ކަމަށް ދެކެވަޑައިގަންނަވައެވެ.


މޫސުން ގޯސްވެ ދެކުނުގެ އަތޮޅުތަކަށް ވައިޓް އެލާރޓް ނެރެފި\nNovember 10, 2020 12:12:20\nމެދުރާއްޖެ ތެރެއާއި ދެކުނުގެ އަތޮޅުތަކުގައި މޫސުމަށް ސަމާލުވުމަށް މެޓް އޮފީހުންވަނީ އިލްތިމާސްކޮށްފަ\nމޫސުން ގޯސްވެ ގއ. އަތޮޅުން ފެށިގެން އައްޑޫ ސިޓީއަށް ވައިޓް އެލާރޓް ނެރެފިއެވެ.\nމޯލްޑިވްސް މީޓިއޮރޮލޮޖީ އޮފީހުން ހާމަކޮށްފައިވާ ގޮތުގައި، މިއަދު ހެނދުނު 11:00 އިން ހަވީރު 16:00 އަށް އެ ސަރަހައްދުގެ ރަށްތަކަށް ބޯކޮށް ވާރޭވެހޭނެކަމަށް ލަފާކުރެވެއެވެ. އަދި ރާއްޖޭގެ އެކި ހިސާބުތަކަށް ވިއްސާރަކުރުމާއެކު ގުގުރުންވެސް އެކަށީގެންވެއެވެ.\nމެޓް އޮފީހުން އިތުރަށް ހާމަކޮށްފައިވާ ގޮތުގައި، އެންމެ ދެކުނުގެ އަތޮޅުތަކަށް ހުޅަނގާއި ހުޅަނގުއުތުރުން ގަޑިއަކު 08 މޭލާއި 18 މޭލާ ދެމެދުގެ ބާރުމިނުގައި ވައި ޖެހޭނެއެވެ. އެހެން ހިސާބުތަކަށް ހުޅަނގުއުތުރާއި އުތުރުން ގަޑިއަކު 03 މޭލާއި 13 މޭލާ ދެމެދުގެ ބާރުމިނުގައި ވައި ޖެހޭނެއެވެ. ވިލާގަނޑުގައި ގަޑިއަކު ގާތްގަނޑަކަށް 40 މޭލަށް ވައިގަދަަވާނެކަމަށްވެސް މެޓް އޮފީހުންވަނީ ބުނެފައެވެ.\nމީގެއިތުރުންވެސް، ކަނޑުތައް ދެކުނުގައި އާދައިގެ ވަރަކަށް ގަދަވާނެކަމަށާއި އެހެން ހިސާބުތަކުގައި އާދައިގެ ވަރަކަށް މަޑުވެފައި ވިލާގަނޑުގައި އާދައިގެވަރަކަށް ގަދަ ވާާނެކަމަށް މެޓް އޮފީހުން ބުނެއެވެ. ރާޅުގެ އުސްމިން ހުންނާނެކަމަށް މެޓް އޮފީހުން ލަފާ ކުރަނީ2ފޫޓާއި5ފޫޓާއި ދެމެދުއެވެ.\nމެދުރާއްޖެ ތެރެއާއި ދެކުނުގެ އަތޮޅުތަކުގައި މޫސުމަށް ސަމާލުވުމަށް މެޓް އޮފީހުންވަނީ އިލްތިމާސްކޮށްފައެވެ.\nއައްޑޫ މެޓްއޮފީސް ދެކުނު އަތޮޅު މެދު ރާއްޖެ


SunOnline: Shaheem ge inzaaru: Thi elhee verikan nimumuge bingaa kamah vedhaane!\nޝަހީމްގެ އިންޒާރު: ތި އެޅީ ވެރިކަން ނިމުމުގެ ބިންގާ ކަމަށް ވެދާނެ!\nޝަފްނާ ހުސައިން 17 Nov 2019, 16:36\nޑރ. މުހައްމަދު ޝަހީމް އަލީ ސައީދު --- ފޮޓޯ/ އަސުރުމާ\nރައްޔިތުންގެ މަޖިލީހުގެ ކުރީގެ މެމްބަރު އަދި ދީނީ އިލްމުވެރިޔާ ޑރ. އަފްރާޝީމް އަލީ އަވަހާރަކޮށްލި މައްސަލާގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދަށް މަރު ކޮމިޝަނުން ކޮށްފައިވާ ތުހުމަތުތަކާ ގުޅިގެން، ސަރުކާރަށް ވަރުގަދަ އިންޒާރެއް ދެއްވައިފި އެވެ.\nޑރ. އަފްރާޝީމް އަލީ އަވަހާރަކޮށްލި މައްސަލައިގެ ތަހުގީގު ރިޕޯޓުގެ ހުލާސާއެއް މިއަދު ރައްޔިތުންގެ މަޖިލީހުގައި ވަނީ އިއްވައިފަ އެވެ. އެ ރިޕޯޓުގައި ޑރ. ޝަހީމް ކޮމިޝަނުގެ ތަހުގީގަށް ދޮގު މައުލޫމާތު ދިން ކަމަށް ބުނެފައިވެ އެވެ.\nއެގޮތުން "ޑރ. އަފްރާޝީމް ރުޖޫއަވެ މީޑިއާގައި އިއުލާނުކޮށްފި ނަމަ، އެ މެސެޖު ފޮނުވި ބަޔަކު ޑރ. އަފްރާޝީމް ދެކެ ލޯބިވާނެ" ކަމަށް ބުނެ ޑރ. ޝަހީމަށް ލިބިވަޑައިގެންނެވި މެސެޖު ފޮނުވި މީހެއް ހަނދާން ނެތް ކަމަށާއި، 1 އޮކްޓޫބަރު 2012 ވަނަ ދުވަހު ޑރ. އަފްރާޝީމް އިސްލާމިކް މިނިސްޓްރީއަށް ވަޑައިގެންނެވީ ޑރ. ޝަހީމް އެދިވަޑައިގެން ނޫން ކަމަށާއި އަދި އެ ރޭ ޓީވީއެމްއިން ގެނެސްދިން ޕްރޮގްރާމަށް އަރާވަޑައިގަންނަން ޑރ. އަފްރާޝީމް ބޭނުންފުޅުވެވަޑައިގެންނެވި ސަބަބު އެނގިވަޑައިނުގަންނަވާ ކަމަށް ވިދާޅުވެ ޑރ. ޝަހީމް ކޮމިޝަނަށް ދެއްވީ ދޮގު މައުލޫމާތު ކަމަށް ރިޕޯޓުގައިވެ އެވެ.\nޝަހީމް ކުރެއްވި ފޭސްބުކް ޕޯސްޓެއްގައި ވަނީ ކޮމިޝަނުގެ ވާހަކަތައް ދޮގުކުރައްވައިފަ އެވެ. ޝަހީމް ވިދާޅުވީ އަނިޔާވެރި އަމަލެއް ކޮށްފައި ނުވާނެ ކަމަށާއި، ކޮމިޝަނަށް ދެއްވީ ތެދު މައުލޫމާތު ކަމަށެވެ.\nއެ ޕޯސްޓަށް ފަހު ދާދި ދެންމެ އަކު ކުރެއްވި ޓުވީޓެއްގައި ޝަހީމް ވަނީ ސަރުކާރަށް އިންޒާރެއް ދެއްވައިފަ އެވެ. ޝަހީމް ވިދާޅުވީ ރައީސް އިބްރާހިމް މުހައްމަދު ސޯލިހުގެ ވެރިކަމަށް އެއް އަހަރު ފުރުން ފާހަގަކުރަން ނުހައްގުން ކަތިލި ކަންބަޅި ބަކަރި އަކީ އޭނާތޯ ސުވާލު ކުރައްވައިފަ އެވެ.\nއަދި ކޮމިޝަނުން ޝަހީމްގެ އަބުރު ކަތިލާފައިވާ ކަމަށާއި އެއީ އެންމެ ބޮޑު އަނިޔާ ކަމަށް ވެސް ވިދާޅުވި އެވެ. އަދި ވިދާޅުވީ ޝަހީމްގެ އަބުރު ކަތިލައި ސަރުކާރުން އެޅީ، ވެރިކަން ވެއްޓުމުގެ ބިންގާ ކަމުގައި ވެދާނެ ކަމަށެވެ.\n"އިބްރާހިމް މުހައްމަދު ސޯލިހުގެ ވެރިކަމަށް އެއް އަހަރު ދުވަސް ފާހަގަކުރަން ނުހައްގުން ކަތިލި ކަންބަޅި ބަކަރި އަކީ އަޅުގަނޑު ތޯއެވެ؟ އަޅުގަނޑުގެ އަބުރު ކަތިލައި ތިޔައެޅީ ވެރިކަން ނިމުމުގެ ބިންގަލަށް ވެސް ވެދާނެ އެވެ. ތިޔަ ދިނީ އެންމެ ބޮޑު އަނިޔާ އެވެ." ޝަހީމް ވިދާޅުވި އެވެ.\nޑރ. އަފްރާޝީމް އަލީ އަވަހާރަކޮށްލުމުގެ ކުރިން އެތައް ފަހަރަކު މިސްކިތްތަކާއި އަދި އެހެނިހެން ގޮތްގޮތުން ވެސް ވަނީ ޑރ. އަފްރާޝީމަށް ހަމަލާދޭން މަސައްކަތްކޮށްފަ އެވެ. އަފްރާޝީމް އަވަހާރަކޮށްލީ ޓީވީއެމް އިން ގެނެސްދިން ޕްރޮގްރާމް ނިންމާފައި، އޭނާ ދިރިއުޅުއްވި ހ. ފުންވިލުގެއަށް ވަތްތަނުންނެވެ.\nޑރ. އަފްރާޝިމް އަވަހާރަކޮށްލި ފަހުން ޖެހިގެން އައި ދުވަހުގެ ހެނދުނު ޑރ. ޝަހީމް ރާއްޖެއިން ފުރާވަޑައިގެންފައިވާ ކަމަށް ވެސް ރިޕޯޓުގައި ފާހަގަކޮށްފައިވެ އެވެ.\nއެދުވަހު ހެނދުނު މާލެއިން ގަތަރަށް ދާން ފުރި ފްލައިޓަކުން ނުވަ ދިވެއްސަކު ދަތުރުކުރި ކަމަށާއި އެމީހުންނަކީ ދަފްތަރު ނަމްބަރު 471 މުހައްމަދު މަޒީދު އާއި ތ. އޮމަދޫ އަތިރީގޭ ސާމިތު މުހައްމަދު އިސްވެ ތިބެގެން ހިންގާ ޖިހާދީ ފިކުރުގެ ޖަމާއަތުން ތަމްރީނުކޮށް، މި ޖަމާއަތުން މާލޭގައި ހިންގާފައިވާ އެކިއެކި ހަރަކާތްތަކުގައި ބައިވެރިވެފައިވާ މީހުން ކަމަށް ރިޕޯޓުގައިވެއެވެ. އެމީހުން ދަތުރުކުރީ ސީރިއާ އާއި ސޫދާނަށެވެ.\n"އިއްޒަތެރި މެމްބަރުން، ދޭއް އޮކްޓޫބަރުގައި ދެން ފުރާވަޑައިގެންނެވި އަނެއް ބޭފުޅަކީ ޑރ. ޝަހީމް،" ރިޔާސަތުގައި އިންނެވި ނަޝީދު ވިދާޅުވި އެވެ.\nތަހުގީގަށް ފާހަގަކުރެވުނު ކަންކަމަށް ބަލާއިރު ޑރ. އަފްރާޝީމް އަލީ އަވަހާރަކޮށްލި ޖިހާދީ ފިކުރުގެ ޖަމާއަތް ހިންގުމުގައި އިސްވެތިބީ މަޒީދު އަދި ސާމިތު އެވެ. އަދި އަފްރާޝީމް އަވަހާރަކޮށްލުމުގެ އެންމެ އިސް މީހަކީ ހ. ހިލްޓަން އަޒްލިފް ރައުފް ކަމަށް ތަހުގީގު ރިޕޯޓުގައި ވަނީ ބުނެފައެވެ.\nޖިހާދީ ފިކުރުގެ އެ ޖަމާއަތުން ޑރ އަފްރާޝީމާ މެދު ހިތްހަމަނުޖެހުންތައް ހުރީ ކީއްވެގެންކަން ވެސް ރިޕޯޓުގައި ވަނީ ފާހަގަކޮށްފަ އެވެ. އެގޮތުން މަރުވެފައި ތިބޭ މީހުންނަށް ނަދުރު ބުނުމާއި، އަންހެންމީހާގެ އައުރައަކީ ކޮބައިކަމާމެދު ޑރ. އަފްރާޝީމް ދެކެވަޑައިގެންނެވި ގޮތަކީ އިލްމުވެރިންގެ މެދުގައި ހިތްހަމަނުޖެހުން އޮތް ކަމެއްގެ ގޮތުގައި ރިޕޯޓުގައި ވަނީ ފާހަގަކޮށްފަ އެވެ.